 Gilles d'Argyre [Gérard Klein] Saga familiei d'Argyre 03 CĂLĂTORIA CEA LUNGĂ În româneşte de CLAUDIU CONSTANTINESCU Editura ANTET XX Press 2000 Versiune ebook: hunyade ANTET © Gérard Klein et Éditions J’ai lu © ANTET XX Press pentru prezenta versiune în limba română Redactor: Nicolae Năstase Tehnoredactare computerizata: Gabriela Burcică Coperta: Ion Năstase ISBN: 973-99336-1-0 1 Se întorcea acasă Nu există alt mod de a numi sfârşitul călătoriei sale Fusese una deosebit de lungă şi plicticoasă, care acum se apropia de final Aproape că-şi zărea casa Oh, nu că ar vedea-o la cotitura unui drumeag, pe fundul unei mici văi, pitită după obloanele verzi şi sub acoperişul de ţigle roşii, cu un câine încălzindu-se la soare în faţa porţii! Avea să vadă doar cum îi apare în telescop şi cum creşte, trecând de la stadiul unui minuscul punct luminos la cel al unei bile pierdute printre alte bile, apoi devenind mare cât o minge de ping-pong; atunci culorile vor începe să se definească, albastrul strălucitor al mărilor şi petele neregulate ale continentelor pudrate de nori, până când într-o zi ea va ocupa cerul întreg, difuzoarele vor începe să emită apelurile unor necunoscuţi, iar el îşi imagina excitarea ce va domni acolo jos, vestea răspândindu-se prin toate cablurile şi prin aer, chipurile oamenilor care, fermecaţi, vor privi cerul ca şi cum stelele le-ar aparţine deja Locuinţa spre care se îndrepta era o planetă Iar planeta aceasta se numea Terra Nu era o planetă ca toate planetele, ci planeta lui Avusese tot timpul să se gândească, de-a lungul călătoriei şi al interminabilei întoarceri, la ce va face când o să fie din nou pe pământ Avusese tot timpul să se întrebe de ce o pornise la drum, şi avusese tot timpul să-şi blesteme zilele pentru că o făcuse, fiindcă psihologii, înainte de plecare, nu îl condiţionaseră pentru a-l împiedica să-şi pună astfel de probleme Iar acum nu părea deloc simplu Cu toate că, atunci când plecase, aşa i s-a părut De fapt, nici nu-şi făcuse griji Când auzea pe câte cineva cu chestiunea asta, încerca un sentiment curios de irealitate, rămânea un minut cu privirea în gol, apoi, invariabil, răspundea: „Plecăm să căutăm o ţară, nu-i aşa?” După care se gândea la replica lui rituală, tot mai nesatisfăcătoare, spunându-şi că pleca pentru un scop nobil, că cineva trebuia s-o facă şi că imperiul omenesc avea să se întindă asupra întregului univers, fără limite în timp şi spaţiu Şi îşi mai zicea că se putea socoti norocos să fie ales dintre atâţia oameni Nu ştia prea bine de ce se opriseră tocmai la el Era un drum lung, un drum dificil şi, dintr-un motiv sau altul, toţi ceilalţi fuseseră eliminaţi Dar nu întrevedea o raţiune anume pentru care nu fusese şi el eliminat Bineînţeles, era extrem de rezistent şi extrem de bine antrenat, şi un extrem de bun savant, şi cu o inteligenţă ceva mai ridicată decât cea normală, numai că asta nu i se părea de ajuns Când se gândea la misiune, la scopul său, avea impresia că omul ales pentru a o îndeplini ar fi trebuit să aibă din naştere o aură în jurul capului şi să facă minuni, ori să fi dovedit în alt fel, indiferent cum, superioritatea lui absolută şi definitivă asupra restului umanităţii Probabil că nu găsiseră nicăieri un asemenea individ şi, aşa, îl aleseseră pe el Dar motivul principal pentru care nu se întrebase de ce pleacă şi ce va face la întoarcere era că niciodată, înainte de a porni la drum, nu realizase durata reală a misiunii şi nici ceea ce avea ea să fie Era ciudat să-şi spună asta acum, fiindcă, până să intre în aparat, chiar şi până să-l vadă ridicându-se de pe platforma de beton, învăţase pe dinafară şi cum se va derula misiunea, şi la ce chestiune trebuia să aducă un răspuns, şi cât timp va dura călătoria Dar ceea ce învăţase atunci nu era decât o înlănţuire de cuvinte şi de simboluri Îi spuseseră cu exactitate câţi ani va petrece pe drum, însă acel număr enorm de zile nu avea o semnificaţie precisă Îi ziseseră că nu e vorba de o aventură, ci de o experienţă logică şi rece, numai că el nu putuse niciodată să alunge din străfundurile minţii sale imaginile vagi şi exaltante cu oraşe necunoscute ridicându-se pe planete fără nume şi străpungând ceţuri roşcate, cu turnurile lor de sticlă sau de fier Nu putuse niciodată să conştientizeze cu adevărat nevoia confuză de glorii şi cuceriri care îl împinsese la drum Iar psihologii nu făcuseră nimic pentru a-i împrăştia aceste fumuri puerile Bănuia că, din contră, chiar i le modelaseră pentru a-i face suportabilă ideea şi, mai apoi, îndeplinirea misiunii Ştia că psihologii îl condiţionaseră pentru a suporta anumite lucruri şi pentru a nu suferi din pricina altora, şi că îl vor recondiţiona, când se va fi întors acasă, pentru a-şi putea relua locul în societatea umană Gândul că, astfel, îl manipulaseră, nu-l deranjase niciodată, nici măcar acum, când se apropia sfârşitul călătoriei Poate îl condiţionaseră special pentru a suporta ideea că fusese condiţionat? Mai degrabă, însă, tindea să creadă că nu era vorba de nici o problemă: exploratorii îşi scot apendicele şi sunt vaccinaţi pe toate părţile pur şi simplu, pentru că un mic organ în plus sau nişte anticorpi în minus pot genera moartea în anumite împrejurări Operaţia pe care o suferise creierul său şi care, de altminteri, nu fusese chirurgicală, era de aceeaşi natură Era în însăşi logica misiunii O dată ce acceptai să pleci, toate decurgeau firesc din această decizie: antrenamentul, condiţionarea, precum şi cei douăzeci şi cinci de ani, plus câteva luni de voiaj steril Corectă în gând: pentru el, drumul nu durase chiar douăzeci şi cinci de ani Lipsise de pe Terra în jur de douăzeci şi cinci de ani, însă călătoria fusese cu mult mai scurtă Scurtarea ei - o scurtare cu totul relativă şi care semăna mai degrabă cu un fel de dilatare a timpului - putea avea mai multe explicaţii Unele ţineau de natura însăşi a universului Când te apropii de viteza luminii - iar el fusese mai aproape de asta ca oricare om în viaţă, cel puţin aşa presupunea, pentru că, în tot acest timp, multe progrese se vor fi făcut pe Pământ - timpul se contractă în jurul tău fără a băga de seamă, fără ca vreun ceas ori măcar pulsaţia surdă a vreunei stele să ţi-o poată semnala Ai plecat în anul 2177 şi te-ai întors în 2202, însă pentru tine nu s-au scurs decât zece-unsprezece ani Viteza extremă destramă calendarele, strâmbă zilele, deformează toate numerele Existau şi alte argumente De exemplu, faptul că dormise, şi încă mult Fusese condiţionat pentru a dormi Or, când dormi, nu îmbătrâneşti la fel de repede: calendarul spunea că se afla de zece ani la bordul navetei, dar el nu îmbătrânise decât cu cinci ani Poate chiar mai puţin Sau poate ceva mai mult Biologii urmau să decidă „Toată lumea decide - îşi spuse el Toată lumea decide pentru mine, mai puţin eu Fiindcă sunt prea important ca să decid pentru mine însumi Fiindcă sunt extrem de important ” Trebuia să facă un efort pentru a înţelege din ce motiv era atât de important Nu că ar fi uitat acest motiv, însă, de-a lungul celor aproape zece ani, pe parcursul nenumăratelor ore de veghe sau de somn, se obişnuise aşa de tare cu el, încât nici nu mai reuşea să îl distingă Din când în când, gândea aproape cu voce tare: „Sunt primul om care a ieşit din sistemul nostru solar Sunt primul om care s-a încălzit la căldura unui alt soare ” Dar, deşi astfel de cuvinte îi stăteau adeseori pe buze, nu se simţea întotdeauna un erou, o persoană cu adevărat importantă, al cărei nume să apară cu litere mari în cărţile de istorie şi pe care şcolarii de pe Terra să-l bombăne fiindcă ar reprezenta trei rânduri dintr-un rezumat care Nu, nu se simţea întotdeauna aşa, ba chiar nu prea mai pricepea nici măcar semnificaţia acestui lucru; la urma urmelor, se cunoştea prea bine pe sine însuşi şi trăise pe pielea lui milioanele de mici detalii ale călătoriei, nu i se mai părea nimic eroic sau aventuros, deşi aşa ceva dorise să îndeplinească atunci când o pornise la drum, fie şi numai pentru a putea să le povestească celorlalţi, o dată întors pe Pământ Şi era exact ce intenţiona să facă, se gândea el, urmărind cu privirea traseul ca dinţii unui ferăstrău ce apărea pe ecran şi care reprezenta drumul său, riguros rectiliniu, însă solicitat de toate corpurile în derivă, planetele şi meteoriţii pe lângă care trecuse, fără să le mai bage în seamă, grăbit cum era să ajungă din nou pe Terra Fusese chiar lucrul la care se gândise cel mai mult în ultima vreme În fond, aceasta rămânea singura diferenţă între dus şi întors La dus, se gândea aproape fără încetare la ce avea să îl aştepte, pentru ca într-o bună zi, fără ca nimic deosebit să i se fi întâmplat, să înceapă reîntoarcerea Atinsese punctul din care, geografic, matematic şi astronomic, nu se mai îndepărta de Pământ, ci revenea către el Ştia bine ce o să facă, o dată reajuns pe Terra, iar asta depindea de ceea ce va fi el Şi va fi, foarte precis, eroul Nu aţi văzut niciodată de aproape un erou, cel puţin aşa cred, dar ştiţi, pentru că aţi auzit vorbindu-se, cum arată un erou Este un om ca toţi oamenii Uneori este înalt, blond, are ochii limpezi, dinţi sănătoşi, şi atunci place nemaipomenit de mult femeilor; alteori, însă, e un biet bătrânel cu faţa smeadă şi cu dinţii bălăbănindu-i-se în gură; asta n-are importanţă Alura eroilor nu contează Eşti erou pentru că ai făcut ceva măreţ Şi pentru că toţi ceilalţi o ştiu Iar Hiram Walker, care venea de departe şi care nu era nici înalt, nici blond, nici măcar un bătrânel cu părul alb şi faţa smeadă, ştia că este un erou şi că în scurt timp or s-o ştie şi ceilalţi Va putea merge pe orice stradă de pe Terra cu capul sus, fără să se sinchisească de privirile ce se vor aţinti asupra lui; va putea intra în toate saloanele de pe Pământ şi un moment de tăcere se va lăsa imediat în jur, iar oamenii cei mai buni, cei mai inteligenţi din lume, vor veni să-i strângă mâna şi să îi ţină companie, în timp ce femeile cele mai seducătoare îi vor umple paharul, toate numai zâmbet Se va putea duce singur oriunde şi va fi ca şi cum ar întâlni numai prieteni, fiindcă toţi vor dori să-l vadă, să-l invite şi să-l înţeleagă Concurenţa nu era cu putinţă, pentru multă vreme de-acum încolo, căci el este primul om care a trecut dincolo de sistemul nostru solar Nici măcar nu o să aibă ceva de povestit Ajungea să fie acolo I se vor pune tot felul de întrebări, iar el nu va trebui decât să surâdă politicos, cu buzele încremenind apoi instantaneu, şi nimeni nu-şi va imagina că dacă rămâne mut este pentru că nu are nimic de zis În primele luni ale drumului spre casă, asta îl înfuriase peste măsură Să facă o călătorie atât de lungă şi să nu aibă ceva de povestit, să stea atâta timp în spaţiul ăsta plicticos ca să nu descopere nimic Apoi înţelesese că va putea rămâne tăcut Şi s-a calmat Iar după aceea, visase fără încetare la momentul când o să fie un erou pe Terra Era prea inteligent ca să nu conştientizeze latura infantilă a dorinţei lui şi, uneori, îşi spunea că nevoia de a fi erou se născuse în calmul cabinei sale, în faţa tabloului de bord plin de lumini şi luminiţe, pe care îl contempla ore în şir, nefăcând altceva decât să asculte bâzâitul discret al maşinăriei ce ţinea sub control naveta spaţială Alteori se gândea că dorinţa de a fi erou încolţise în el cu mult timp înainte, la periferia imensului oraş în care se născuse, pe vremea când, dimineaţa devreme, imediat după răsăritul soarelui, bătea străzile încă pustii, iar maşinile nemişcate, silenţioase, semănau cu nişte stânci enorme înşirate de-a lungul şoselelor, ca tot atâtea morene ale unor gheţari dispăruţi pentru totdeauna Era un nimeni pe-atunci, un nimeni cu desăvârşire, şi pentru rarii trecători, şi pentru lăptar, chiar şi pentru puştiul care arunca ziarele în faţa caselor, din şaua bicicletei lui vechi, prea înaltă pentru el Era un nimeni din tot felul de motive, pe de o parte fiindcă se trăgea dintr-o familie săracă, pe de altă parte fiindcă aparţinea, în calitate de cetăţean, unui stat, unui ţinut nefericit al Americii de Nord, care păstrase timp de zeci de ani un mod de viaţă ancestral, şi mai erau şi alte motive, de care nu-i plăcea să-şi amintească Ştia prea bine că în presă şi în limbile celor zece miliarde de oameni, prin marile condeie sau prin maşinile milioanelor de scriitoraşi de profesie, toate acestea vor fi spuse, vor fi scrise, vor fi şoptite sau strigate în gura mare Dar titlul de erou nu i se va ştirbi, iar trecutul va fi ca şi şters, sau cel puţin redus la dimensiuni minuscule; va putea scotoci printre amintiri, căci ele i se vor părea teribil de îndepărtate, ca atunci când te uiţi la un obiect apropiat punând invers binoclul la ochi Va fi timpul măririi, aşadar, cel ai discursurilor, al proclamaţiilor, al statuilor ridicate în pieţe publice, al străzilor rebotezate cu numele lui Hiram Walker, al intrărilor triumfale în oraşele pline de lumini, de chipuri fascinate şi de fluturaşi de hârtie plutind prin aer, aşa cum făcea mulţimea odinioară, când sărbătorea sosirea unui cuceritor american În mintea lui Hiram Walker, imaginile vechilor triumfuri se amestecau cu cele ale propriului său viitor Dar acest timp va fi scurt, căci Hiram nu era pasionat de splendoare Vroia să-şi savureze revanşa, să strivească definitiv umbrele trecutului, cele ale dimineţii de la periferia oraşului, însă nu dorea să-şi petreacă restul vieţii în această glorie Va veni atunci odihna Se va îndepărta de mulţime, va alege un loc liniştit şi pustiu, dacă mai există vreunul pe suprafaţa Pământului, şi îşi va construi acolo o casă din lemn şi sticlă După aceea îşi va lua o nevastă Vor fi atâtea din care să aleagă, fiindcă Hiram era eroul, dar el îşi dorea o blondă, cu pielea foarte albă, o femeie care să fie plină de tinereţe şi de prospeţime, să aibă râsul cristalin şi ochii albaştri Se gândise la ea îndelung şi minuţios Avea s-o iubească şi s-o facă fericită Vroia să fie albă pentru că el era negru Chiar şi dorinţa asta, deşi nu-şi dădea seama, se născuse tot în zorii de zi din periferia lui mizerabilă Ani în şir, Hiram crezuse că sărăcia este lucrul cel mai greu Într-o bună zi, însă, către sfârşitul adolescenţei, descoperi că există unul şi mai rău: acela de a avea pielea neagră Nu-şi dăduse seama de asta înainte pentru că nu părăsise încă niciodată oraşul unde văzuse lumina zilei şi care era populat aproape în întregime de negri Cu zeci de ani înainte, populaţia fusese albă, însă în urma unui război important şi a celui civil, care izbucnise după aceea, albii scăpaţi cu viaţă plecaseră Nu rămăseseră decât câţiva care, din motive numai de ei ştiute, în caz că şi le mai aduceau aminte, aveau mai mulţi prieteni printre negri decât printre albi Încercau să se facă uitaţi Către sfârşitul adolescenţei, Hiram Walker descoperi aşadar frica Îşi părăsise oraşul natal, nelăsând în urmă decât nişte amintiri urâte şi un petic grosolan de hârtie sintetică, pe care mâzgălise un rând de bun-rămas mamei sale Se îndrepta, pe jos, către graniţă Ţara pe care frontiera o împărţea atunci în două fusese înainte puternică şi prosperă; o îndelungată criză economică, urmată de o mare confruntare armată, fără învingători, şi de năpasta unui război civil, o adusese, însă, la ruină După încheierea războiului civil, se trasase această graniţa În partea de vest, totul fusese reconstruit, iar ajutorul guvernului mondial permisese renaşterea civilizaţiei Oraşele confederate ce se găseau însă la est de hotar, între un lanţ de munţi şi mare, parcă geloase pe propria lor independenţă, refuzaseră ajutorul guvernului mondial, alegând sărăcia şi trecutul Hiram Walker se născuse la est de frontieră Auzise spunându-se că în Vest se înfăptuiesc lucruri extraordinare Auzise că ar putea învăţa acolo să piloteze un avion, sau chiar una dintre acele rachete care treceau uneori vuind pe cer, şi care aparţineau unei lumi aproape necunoscute pentru el, însă fascinante Mai ştia că frontiera fusese la început închisă, dar că, încet-încet, o dată cu anii, ajunsese să se poată trece Auzise chiar că cei din Vest încurajau emigraţia către ţinuturile lor; mult mai târziu, urma să afle că renunţaseră la recucerirea părţii de est, dar că sperau să atragă şi să formeze în interesul lor o mare parte a populaţiei din oraşele confederate, încât să le constrângă pe acestea la negocieri O dată trecut hotarul, spuneau textele imprimate pe care le descifrase urmărind literele una câte una cu vârful degetelor, te puteai adresa centrelor guvernamentale, care te găzduiau, te îmbrăcau, te hrăneau şi încercau să-ţi ofere o formaţie profesională şi un loc de muncă În plus, rămâneai în continuare liber să treci înapoi frontiera în caz că Vestul nu-ţi plăcea Aşa că o pornise la drum, lăsându-şi în urmă oraşul natal, ce se numise în Antichitate Boston - ceea ce nimeni sau aproape nimeni nu mai ştia, în afară poate de cei care, înghesuiţi în biblioteca lor, păstrau tomuri sau hărţi vechi, datând de dinaintea celui de-al doilea război civil - şi care se numea acum Armstrong, în amintirea unei obscure divinităţi mitologice Habar n-avea la ce distanţă se afla frontiera Plănuise că va merge fără să se oprească până ce o va găsi, însă foarte repede înţelesese că lumea era mult mai mare decât îşi imaginase Pe la mijlocul după-amiezii se aşeză la marginea şoselei Cât vedeai cu ochii, nu se zăreau decât coline şi câmpuri Creştea pe-acolo un porumb rahitic, căruia vara abia îi ajungea pentru a da în pârg Din loc în loc, imense cercuri deşertice, aride, stăteau ca o mărturie a violenţei luptelor din al doilea război civil: pământul fusese acolo vitrificat Vremea era extraordinar de frumoasă Deodată văzu ridicându-se un mic nor de praf la cotitura şoselei Apoi, când şareta se mai apropie, distinse rând pe rând calul bătrân care o trăgea, roţile mari, galbene, obloanele uzate, pline de noroiul a pe puţin o mie de drumuri şi, cocoţat pe vârful unei grămezi de paie, un moşneag ţinând între dinţi o pipă cioplită dintr-un cocean de porumb Pielea bătrânului era atât de închisă la culoare încât Hiram nu-şi dădu seama că era un alb decât atunci când şareta ajunse la câţiva metri de el Ridică mâna şi schiţă, vag, un semn, iar moşul îşi scoase pipa din gură, suflă fumul în aer, trase de hăţuri şi opri atelajul — Vrei să urci? întrebă el Hiram făcu semn din cap că da Coborî iute de pe malul de pământ şi sări în şaretă Îşi calculase însă greşit elanul, aşa că izbi cu piciorul în marginea oblonului de lemn Se aşeză în fân, frecându-şi vârfurile degetelor de durere Fără să mai aştepte vreun semn, calul o porni din nou la drum După câtva timp, Hiram reuşi să-şi descleşteze dinţii: — Bună ziua, spuse el Moşneagul se opri o clipă din pufăială — Noroc, băiete, spuse el Nu e o oră prea nimerită pentru ca un puşti ca tine să se apuce să bată drumurile — Merg spre vest, zise Hiram Mă duc la o rudă a maică-mii, care stă la poalele munţilor Preferase să mintă Locuitorii oraşelor confederate îi considerau adesea drept trădători pe cei care treceau la vest de graniţă Uneori îi spânzurau După împrejurări — Numele meu e Waren, spuse bătrânul Şi eu merg spre vest, dar ca să trec frontiera M-am săturat să trăiesc în mizerie Şi m-am săturat să-i tot văd pe negrii ăştia Tăcu, încurcat — Nu vroiam să te jignesc, scuză-mă Hiram se uita fix la picior Nu se simţea jignit Nu auzise niciodată un alb vorbind în felul acesta — Când eram tânăr, continuă bătrânul, nu vedeai nici un negru în colţul ăsta de ţară În sfârşit, aproape nici unul Mai la sud, da, însă nu aici Era o ţară mare şi frumoasă pe vremea aia, cea mai mare dintre toate Dar uite ce-a făcut războiul! Toţi negrii au venit încoace, ca lăcustele, pentru că pământul din Sud nu mai era bun de nimic, cu atâtea bombe Şi apoi a fost războiul civil Eşti prea tânăr să fi văzut toate astea Eu însă am prins timpurile când bătrâna noastră ţară se întindea, fără oprelişte, de la un ocean la altul, de o apucai pe şosea şi goneai zile întregi cu trei sute cincizeci de kilometri la oră şi traversai, fără să frânezi măcar o dată, oraşele, câmpiile şi munţii, ca să ajungi de la Atlantic la Pacific Sau puteai să te urci în avion şi să vezi, dimineaţa, clădirile marelui oraş din Est ridicându-se ca nişte catarge la orizont, iar la prânz să priveşti colinele marelui oraş din Vest Vorbea fără să-şi scoată pipa dintre dinţi Din când în când se oprea pentru o clipă, cât să dea fumul afară pe nas, după care continua cu aceeaşi voce tristă: — Anul trecut mi-am zis: dacă nu pleci acum, n-ai să mai pleci niciodată N-ai să mai treci niciodată frontiera Şi niciodată n-ai să mai vezi un mare oraş, locuit de oameni albi, plin de lumini, cu avioane pe cer şi cu Dumnezeu ştie ce au mai putut inventa după război Dar anul trecut mi-am rupt mâna Aşa că a trebuit să aştept ca ea să se refacă pentru a o putea porni la drum Am suferit ca un câine Hiram îşi masa cu aceeaşi conştiinciozitate degetele de la picior Warren schimbă repertoriul, dornic probabil să reţină ceva mai mult atenţia auditoriului — Bagă de seamă, băiete, că nu am nimic contra negrilor Dacă aş fi avut ceva, de mult aş fi fost plecat Eu însă am rămas, atâta amar de vreme, pentru că eram medic şi pentru că nu găseai prea mulţi doctori care să mai bântuie pe-aici Se poate ca tocmai eu să te fi adus pe lume Se prea poate — Pe mine mă cheamă Walker, zise băiatul Hiram Walker — Este un nume frumos Poţi să fii mândru de el, fiule Apoi vocea bătrânului deveni plângăcioasă: — Mă întreb dacă or să mă primească la frontieră Se pare că nu-i iau decât pe cei tineri, care pot munci Pe tine te-ar lua, cu siguranţă Ascultă Vreau să-ţi spun um lucru Din când în când se trimit câţiva peste graniţă, în Vest Într-o bună zi n-o să mai fie decât o singură ţară, de la un ocean la altul Ca în trecut Încă nu sunt mulţi cei pe care îi trimit, dar or să apară în număr din ce în ce mai mare şi or să pună din nou lucrurile în ordine, şi poate chiar vor reconstrui zgârie-norii din marele oraş Aruncă o privire piezişă spre Hiram — Nu cumva şi pe tine te bate gândul să treci frontiera? Cam scârţâie povestea ta Hiram simţi cum păleşte — Şi când o să fie asta? întrebă el N-ar fi rău! — Sigur că nu, zise bătrânul Nici n-ar avea de ce Acolo o să primeşti o educaţie serioasă Ai grijă însă, băiete, că n-o să fie uşor Mai e cale lungă până la frontieră Şi, chiar când vei ajunge de partea cealaltă, n-o să te aştepte un drum numai cu lapte şi miere Va fi extrem de greu, mai ales că tu eşti negru Degeaba zic ei acolo, în Constituţia lor Pentru negri nu-i aşa de uşor Dar cu puţin noroc, ai să reuşeşti Pari inteligent Hiram simţi cum îi revine încrederea — Ştiu să citesc, zise el Chiar şi cuvintele complicate Bătrânul începu să râdă — Sunt o mulţime de cuvinte pe care nu le cunoşti Hexagon, de exemplu Ştii ce e un hexagon? Hiram se posomorî şi prinse a-şi examina cu atenţie piciorul — Ştiu să număr, zise el — Şi ai auzit, poate, şi de algebră? — Nu, mărturisi Hiram Aproape că îi venea să plângă Presimţea că tot felul de primejdii necunoscute îl pândeau dincolo de frontieră Dar mai rele ca toate erau aceste cuvinte pe care nu le înţelegea Nici vorbă să-i dea pe mână o rachetă, dacă el nu ştia sensul atâtor lucruri — Or să te-nveţe, fiule, dacă treci graniţa Hiram era ros de nelinişte — Aş putea merge cu dumneavoastră până la capăt? întrebă el Bătrânul rămase o clipă tăcut Apoi îşi scoase pipa stinsă din gură — Bineînţeles, zise el Bineînţeles Nu-i bine să călătoreşti singur După aceea, nu mai aduseră vorba despre graniţă decât foarte rar Petrecură zile şi zile întregi traversând o câmpie interminabilă şi dezolantă Seara făceau popas pe unde puteau În câteva rânduri găsiră nişte grajduri abandonate, unde să se adăpostească de furtunile scurte, dar violente, care umpleau cerul de vâlvătăi Se hrăniră cum putură, furând porumb pe jumătate sălbatic de pe câmpurile abia cultivate Din când în când, bătrânul scotea de sub paie o armă veche şi silenţioasă, ca să doboare câte un iepure Uneori animalul avea o formă cu adevărat bizară Warren mormăia printre dinţi ceva legat de gene şi mutaţii Hiram pierdu socoteala zilelor Apoi, anumite semne îi dădură de înţeles că se apropiau de graniţă Dimineaţa, pe deasupra munţilor, vedea adeseori nişte lumini ciudate Pe cer se zăreau o multitudine de dâre albe şi de aparate de zbor care, la foarte mare altitudine, descriau nişte traiectorii de neînţeles Uneori, noaptea, un fel de cometă brăzda înaltul cerului Dar ea părea mai degrabă ţâşnită de undeva, de pe pământ, decât coborâtă dintre stele „Rachete ” se gândea Hiram Întâlniră şi oameni, în număr din ce în ce mai mare Însă expresia chipului lor nu-i plăcu deloc lui Hiram Unii mergeau, ca şi ei, spre vest, dar alţii se întorceau spre est, petrecându-se cu ei pe drum Le puteai citi în ochi un fel de înverşunare şi de ură Warren scoase arma de sub paie şi o aşeză în dreapta sa, la îndemână, ca să poată fi văzută de toţi Făcură un ocol larg pentru a evita un oraş de unde se ridicau nori de fum Apoi, cu greu, urcară un munte, iar când ajunseră în vârf şi băiatul putu distinge câmpia ce se afla pe partea cealaltă a culmii, nu zări decât o suprafaţă perfect plană, care se întindea cât vedeai cu ochii O panglică îngustă şi strălucitoare trecea peste ea, la vreo douăzeci de kilometri Era ca şi cum o linie dreaptă, metalică, ar fi tăiat câmpia în două — Frontiera, zise bătrânul Iar porţiunea netedă din faţă, uşor înclinată cum este, se numeşte glacis Astfel, îi pot zări din timp pe cei care se apropie Seara, când îşi aşezară tabăra, glacisul era atât de luminat încât se vedea ca ziua În depărtare, graniţa semăna cu o dâră de jar Nenumărate lumini se mişcau pe cer Exact în faţă, de ambele părţi ale frontierei, se zăreau nişte clădiri strălucitoare, ce rămâneau invizibile pe timpul zilei Aveau aceeaşi culoare cu solul steril, cărămizie Şoselele care brăzdau glacisul de partea cealaltă a hotarului erau străbătute de nişte maşinării ale căror faruri semănau cu ochii unor insecte enorme Nu le auzeai însă nici motoarele, nici zgomotul roţilor Parcă ar fi plutit Nici urmă de nori sau de vânt Pe cerul perfect senin sclipeau roiuri întregi de stele Hiram nu putu să doarmă Auzea sforăiturile neregulate ale lui Warren şi calul scurmând pământul cu copita, dar astea nu erau decât nişte paraziţi derizorii, care abia dacă zgâriau puţin scoarţa tăcerii Hiram nu-şi lua privirea de la frontieră Dincolo de ea, nu avea nici o îndoială, se întindea o ţară nesfârşit de frumoasă I se părea că, dacă strângea puţin pleoapele, putea zări scânteierile mării, ale celuilalt ocean, care se afla la capătul celălalt al continentului şi despre care vorbea bătrânul Warren În zori, o porniră mai departe Şoseaua pe care o apucaseră ducea drept către hotar Nu era cu nimic mai bună decât un drum de ţară desfundat, aşa că şareta se zgâlţâia din toate încheieturile, scârţâind din osii Hiram percepu un fel de zumzăit înainte de a zări maşina Venea ţintă spre ei Semăna cu o viespe uriaşă Cele două aripi, pe laterale, se mişcau atât de repede încât abia le zăreai Hiram sări jos şi o rupse la fugă Solul, însă, neted ca-n palmă, nu avea nici o gaură în care să se fi putut ascunde Nu găsi altă soluţie decât să se arunce pe burtă la pământ Era convins că maşina se năpustea asupra şaretei ca să o distrugă Deodată se auzi strigătul lui Warren: — Vino înapoi, zevzecule! Ce te-a apucat? Se ridică, dezorientat Maşina nu părea să se sinchisească de el Se oprise exact deasupra şaretei, aşteptând neclintită în aer Hiram o porni încetişor înapoi, gata oricând să o ia din nou la sănătoasa — Nu e decât o maşină de observare, zise Warren Ai să mai vezi şi altele Trebuie să fii ceva mai curajos, băiete, dacă vrei să treci frontiera Încet-încet, Hiram se calmă Aparatul părea inofensiv Dimensiunile sale nu erau mai mari decât ale unui cap de om — Bine aţi venit la graniţă! spuse maşina Lăsă apoi câteva secunde de tăcere, pentru a permite auditoriului să înţeleagă cuvintele ei Hiram încremeni Se aşteptase el la tot felul de minuni, dar nu şi la una ca asta Îl durea gâtul, într-atât de încordaţi îi erau muşchii Reuşi să mai facă un pas spre şaretă Se sprijini de roată, pentru că i se înmuiaseră de tot picioarele Simţea că, de spaimă, se făcuse complet alb la faţă Vocea maşinii era totuşi caldă, binevoitoare — Aţi venit aici pentru a încerca să treceţi graniţa, zise ea Vă avertizez însă că nu oricine poate să o facă Autorităţile de la frontieră s-au confruntat în ultimii ani cu un atât de mare aflux de emigranţi, încât sunt obligate să procedeze la o anumită selecţie Candidaţii urmează aşadar să fie supuşi unei serii de teste fizice şi mintale Pentru aceasta veţi merge în oraşul pe care îl puteţi vedea cu uşurinţă în dreapta dumneavoastră Va trebui să părăsiţi drumul pe care l-aţi urmat până acum şi să o luaţi pe şosea Nu aveţi dreptul să vă apropiaţi de frontieră prin alt punct decât prin oraş Sunt întrebări? Warren duse degetul la buze — Da, zise el încurcat Se ţine cont şi de vârstă la selecţie? Cam cât la sută dintre oameni trec testele? Şi ce se întâmplă cu cei care nu reuşesc? — Iată răspunsurile la cele trei întrebări ale dumneavoastră, spuse maşina Selecţia nu ţine în nici un fel cont de vârstă Condiţiile de viaţă în partea cealaltă a frontierei sunt total diferite faţă de cele de aici Anumite persoane nu reuşesc decât foarte greu să se adapteze acolo Şi nu ar putea fi reeducate decât cu preţul unui lung tratament Pentru moment, ne este imposibil să ne asumăm această sarcină Oricum, însă, cei eliminaţi pot fi siguri că de partea cealaltă a frontierei ar fi fost mult mai nefericiţi Răspunsul la a doua întrebare a dumneavoastră: douăzeci la sută dintre subiecţi trec graniţa Acum zece ani, când emigranţii erau mai puţin numeroşi, procentajul era uşor mai mare Nivelul testelor a rămas însă neschimbat Răspunsul numărul trei: subiecţii refuzaţi se întorc la locul de unde au plecat Nu au dreptul să rămână în oraşul de graniţă mai mult de trei săptămâni, după eşec La cerere, li se acordă o pregătire specială, care le va permite să trăiască în cele mai bune condiţii şi să se facă utili de partea aceasta a hotarului Iar o dată la doi ani au dreptul să se prezinte iarăşi la frontieră În caz că eşuează din nou, îşi pot completa, dacă doresc, pregătirea Maşina tăcu o clipă, apoi continuă: — Cu toate acestea, în împrejurări speciale, o parte din cei respinşi sunt primiţi să lucreze pentru Administraţia Proiectului În acest caz li se permite să treacă frontiera, dar în general sunt trimişi pe alte planete Pe alte planete Cuvintele răsunau ca un ecou în mintea lui Hiram Dacă are noroc, va urca într-o rachetă şi va părăsi Pământul — De ce proiect se ocupă Administraţia? întrebă Warren — De valorificarea lumilor naturale improprii colonizării umane, răspunse maşina Jumătate dintre cuvinte nu aveau nici un înţeles pentru Hiram Intuia totuşi că era vorba de ceva colosal În mod curios, nu se simţea deloc strivit de o asemenea imensitate Vroia să participe şi el Şi dori să ştie mai multe — Câţi oameni sunt pe pământurile din Vest? zise el cu o voce tremurătoare — Întrebarea dumneavoastră este ambiguă, răspunse maşina Ţinutul ce corespunde vechiului Stat Federal de Vest adăposteşte înjur de cinci sute de milioane de oameni Dar acest teritoriu este parte integrantă a Organizaţiei Mondiale, care numără zece miliarde de oameni, repartizaţi în principal pe trei planete, şi anume Venus, Terra şi Marte O să aflaţi mai multe la oraşul de frontieră Alte întrebări? — Da, spuse Hiram Juca pe loc, de excitare — Se face vreo diferenţa între albi şi negri, de partea cealaltă a graniţei? Maşina se ridică încă un metru, aşezându-se deasupra lui, ca un acoperiş — Constituţia stipulează în mod expres că nici o discriminare nu poate fi făcută între fiinţele umane, indiferent de sexul, rasa ori religia lor Un amendament adaugă la această listă şi originea planetară Totuşi Maşina avu o scurta pauză — Totuşi, trebuie să vă avertizez că anumite fricţiuni există între diferitele etnii, în special în vecinătatea hotarului Această problemă este însă pe cale de a fi rezolvată La revedere şi mult noroc! Maşina se ridică perfect pe verticală şi ţâşni înspre frontieră, într-o clipă, nici nu se mai zări — Dumnezeule, ce frică mi-a fost când am văzut chestia aia năpustindu-se spre noi! zise Hiram Bine că n-aţi tras în ea Warren îşi aprinse din nou pipa Tuşi uşor — Ba am tras, fiule Şi încă din plin Dar ea nici nu s-a sinchisit Până la urmă, mai bine aşa Hiram se urcă în şaretă — Ce-i de făcut acum, fiule? Nu-mi prea vine să mergem în oraş Am senzaţia că este ceva necurat acolo Aş prefera să trec binişor graniţa şi să mă trezesc într-o ţară civilizată — Va trebui să ne batem? — Nu ştiu, băiete Sper că nu Însă toţi tipii ăştia respinşi nu cred că-i îndrăgesc prea tare pe noii-sosiţi Nu mi-ar plăcea să mă bat, fiindcă nu mai sunt la fel de în putere cum eram cu douăzeci de ani în urmă Hiram îl privi de parcă atunci îl vedea pentru prima dată Nu-şi imaginase că se putea trăi până la o asemenea vârstă Asta însemna însă că Warren cunoscuse timpurile de dinainte de război Trebuie să fi avut nouă sau zece ani în perioada Războiului de Trei Săptămâni, dacă Hiram îşi amintea bine datele pe care le citise într-o carte şi dacă nu se înşela la calcule Dar era cu adevărat înzestrat la manevrarea cifrelor — Trebuie să mergem! zise Hiram cu hotărâre „Zece miliarde de oameni - se gândea el - şi trei planete, şi cerul plin de rachete!” Simţea o teamă confuză pentru ce îl aştepta în continuare, dar, în acelaşi timp, avea senzaţia că iese dintr-un tunel Acum urma să cunoască lumea Oraşul de frontieră era plin de oameni care umblau pe străzi cu aerul unor animale în cuşcă Nu zăreai decât foarte puţine femei În vitrinele magazinelor stăteau expuse o mulţime de obiecte ciudate, venite de dincolo de graniţă Hiram pipăi în fundul buzunarului cele câteva monede pe care reuşise să le păstreze până acolo Grănicerii, în uniforme albastre, patrulau în jurul clădirilor oficiale, fără a se amesteca în treburile emigranţilor Ei îi arătară lui Warren un ţarc unde putu să-şi bage şareta şi să-şi lase calul să pască, apoi îl asigurară că nimeni nu va îndrăzni să-i fure ceva Îi spuseră, de asemenea, că îşi putea găsi adăpost peste noapte în sălile comune şi că, la ore regulate, emigranţilor li se distribuie hrană Vorbeau şi acţionau cu o curtoazie rece, distantă, conştienţi de superioritatea lor Hiram nu se mai sătura să privească la minunile care îl înconjurau Glacisul împrejmuia oraşul ca un imens covor de pulbere roşcată De partea cealaltă a hotarului, dincolo de câmpia deşertică, se întindea însă o ţară plină de verdeaţă Iar ceea ce, din vârful muntelui, păruse o simplă panglică, se dovedea a fi un grilaj de fire metalice subţiri, înalt de mai bine de o sută de metri Din loc în loc, nişte bariere te împiedicau să te apropii de el Hiram n-avea nici o îndoială că fileul acela gigantic era străbătut de o energie redutabilă, mai mult decât suficientă pentru a-l distruge pe imprudentul care ar fi încercat să treacă dincolo clandestin În partea estică a grilajului, oraşul era mai degrabă dezordonat, cu străzi împletindu-se haotic în jurul celor câtorva clădiri oficiale De partea cealaltă a graniţei, se înălţau însă nişte construcţii puternice, dispuse într-o subtilă dezordine aparentă În vârf aveau nişte antene atât de înalte, încât chiar şi grilajul din faţă devenea derizoriu O piramidă din metal strălucitor, a cărei bază putea să măsoare o jumătate de kilometru, întrerupea frontiera Ea era Poarta Iar în clădirile adiacente, de culoare cărămizie, se desfăşurau testele Niciodată nu văzuse Hiram atâţia albi În gărzi, albii formau majoritatea, deşi erau şi unii din rasa galbenă, iar alţi câţiva, mult mai puţin numeroşi, negri Spre deosebire de masa emigranţilor, găseai printre ei aproape tot atâtea femei câţi bărbaţi Dar mai ales cei veniţi să-şi încerce norocul aveau, în cea mai mare parte a lor, pielea albă Brusc, Hiram înţelese că se simţiseră probabil străini într-o ţară cu populaţie în principal neagră, unde albii erau rău priviţi, după cel de-al doilea război civil, şi că din acest motiv bătuseră atâta drum, sperând să treacă în Vest Se întreba cum o fi când eşti singur printre oameni de altă culoare Simţea, oarecum, că se va confrunta şi el cu o asemenea problemă după ce va trece frontiera, sau poate chiar înainte Asta scăpa însă experienţei lui, chiar dacă acum înţelegea ceva mai bine ce voise să spună maşina El va încerca să se ţină cât mai departe de grupurile de albi Nimic nu se întâmplă până în momentul testelor Timp de două zile, Warren şi cu el îşi aşteptară rândul pentru a intra în clădirile cărămizii Apoi îşi văzură numele aprinzându-se misterios, între zeci de altele ce stăteau scrise pe marile panouri opalescente Nu fuseseră repartizaţi în aceeaşi grupă Îşi strânseră mâna şi îşi urară noroc Hiram era însă cu mintea în altă parte Se gândea deja la teste Warren îi explicase în ce constau şi îi zisese să nu-şi facă griji Bătrânul nu era totuşi nici el prea liniştit, şi asta se citea pe chipul lui Hiram se simţi ceva mai uşurat când îl văzu pe Warren pornind spre intrarea ce-i fusese desemnată O clipă rămase plantat în mijlocul străzii, cu privirea în gol, apoi o luă şi el grăbit din loc Intră pe uşă, iar un gardian îl îndreptă fără o vorbă spre un culoar: nu mai văzuse niciodată unul aşa de mare; coridorul dădea într-o cameră circulară, puternic luminată, unde se aflau vreo douăzeci de oameni, aproape toţi albi Printre ei, nici o femeie Îl priviră, în tăcere Chipurile lor aveau trăsături aspre Se spionau unii pe alţii şi se gândeau: numai patru sau cinci dintre noi vor trece frontiera Cel de ici şi cel de colo, probabil, dar de ce nu şi eu, de ce nu şi eu? Când vocea le-o ceru, se aşezară toţi în jurul mesei rotunde Unii căutau, în mod vizibil, să descopere de unde venea acea voce Păreau foarte încurcaţi Hiram însă, după incidentul cu maşina, se simţea pregătit pentru orice Poate era deja un test, se gândea el Warren îi spusese că toate mişcările, toate gesturile sale vor fi notate Făcea eforturi să pară, în continuare, calm — Veţi auzi o serie de cuvinte, zise vocea De fiecare dată când veţi înţelege semnificaţia unuia dintre ele, veţi ridica mâna cât mai repede cu putinţă Vocea începu prin a rosti nişte cuvinte simple, iar mâinile se ridicară aproape toate în acelaşi timp Apoi spuse un cuvânt complicat, şi oamenii ezitară Până la urmă se ridicară totuşi două mâini Maşina îl interogă pe unul dintre indivizi: — Care este semnificaţia acestui cuvânt? Omul roşi, încurcat Cerea parcă sprijinul celor din jur, dar chipurile lor rămăseseră de gheaţă — Este un cuvânt savant, spuse el Eu eu ştiu ce vrea să spună, dar nu pot să explic — Bine, zise maşina, impasibilă, şi continuă lista Hiram îi observă pe cei de lângă el Era limpede că trebuia să se prefacă a cunoaşte cât mai multe cuvinte cu putinţă Majoritatea mergeau la cacealma, într-un mod aproape jignitor, îţi dădeai seama după figurile celor care stăteau cu privirea pironită în pământ, atunci când ridicau mâna Alţii însă, mai abili, rămâneau impasibili Vocea îi alegea la întâmplare pe cei cărora le cerea explicaţiile Era un fel de joc Hiram se întreba dacă maşina ţinea cont de atitudinea jucătorilor, dacă îi deosebea pe cei care ştiau cu adevărat de cei care minţeau Îşi spuse că testul nu servea, probabil, numai la evaluarea vocabularului subiecţilor, ci şi a onestităţii lor Reflectă o clipă şi hotărî să nu umble cu înşelăciuni Cuvintele deveniră din ce în ce mai dificile După un timp, îşi lăsă mâinile cu podul palmelor lipit de masă Descoperi că, în faţa lui, o altă persoană făcea la fel şi îl privea zâmbind Îi zâmbi, la rândul său Era un alb de vreo patruzeci de ani, bronzat, însă cu ochii de un albastru strălucitor Ceilalţi dădeau mai departe din mâini, în tăcere Parcă se luau la întrecere, cine ridică braţul mai des şi mai iute Maşina părea să fi renunţat la a le mai cere explicaţii Hiram îşi zise că poate fusese o prostie să iasă din joc Trase cu ochiul la cel din faţa lui, care rămăsese tot nemişcat, şi se decise să facă în continuare asemenea lui Era ceva în zâmbetul acelui om care-i spunea că el va trece frontiera Brusc, maşina se întrerupse — Asta-i tot pentru azi, zise ea Vă rog să vă prezentaţi din nou în această sală mâine, la aceeaşi oră Sunteţi rugaţi să nu părăsiţi clădirea Veţi găsi aici camere de odihnă, o bibliotecă, săli de sport şi de destindere Mult noroc! Ieşiră din încăpere cu mare zgomot, prinzând a mişuna prin celelalte săli Hiram văzu că uşa de la intrare era larg deschisă şi că unii se strecurau pe furiş afară Se întrebă dacă nu cumva poarta urma să se închidă pe neaşteptate Nimic însă nu se întâmplă Dorinţele celor care îi testau rămâneau de neînţeles, îşi zise el La fel ca lumea ce se deschidea înaintea lui şi care cuprindea trei planete şi zece miliarde de oameni Se uită la ceea ce se proiecta pe ecrane şi răsfoi câteva cărţi luate la întâmplare din bibliotecă Nu reuşea să prindă sensul a nimic din ceea ce auzea, vedea sau citea, dar nu se îndoise niciodată că o să aibă nevoie de timp pentru a înţelege această civilizaţie cu totul nouă pentru el; începea numai să perceapă gradul de înapoiere la care ajunseseră oraşele confederate Testele continuară, zile de-a rândul Uneori era în grup, alteori singur, izolat într-o cameră micuţă O voce, mereu aceeaşi, ce i se părea caldă, prietenoasă, dar despre care nu ar fi putut spune dacă era feminină sau masculină, îi cerea politicos să rezolve probleme, să întindă braţul pentru a i se face o injecţie, să povestească despre copilăria lui, să spună de ce vroia să treacă frontiera Problemele nu păreau să aibă vreun sens Uneori erau nişte cuvinte pe care trebuia să le ordoneze, alteori nişte imagini abstracte pe care să le compare Mai erau şi nişte obiecte, cu care să realizeze anumite montaje Una peste alta, sarcinile pe care le avea de îndeplinit i se păreau uşoare Le ducea cu bine la capăt, în tăcere, cu o voinţă de neclintit, pândind uşoara bătaie de gong ce anunţa sfârşitul timpului, când i se cerea să rezolve un lucru într-un anumit număr de minute Nu avea decât foarte puţine contacte cu ceilalţi Află totuşi că pe individul care stătuse în faţa lui, la primul test, îl chema Hastings Era un om taciturn, ce părea tare ca o stâncă Hiram îi zise că vroia să treacă frontiera ca să poată pilota rachete Omul îi răspunse atunci că el spera să ajungă pe Venus Auzise vorbindu-se despre nişte câmpii imense pe acea planetă şi despre uriaşe turme de animale pe care le creşteau acolo Se gândea că vor avea nevoie de bărbaţi ca el Părea a nu se îndoi de reuşita sa Era obişnuit să treacă prin viaţă ca un fluviu puternic, iar oamenii şi lucrurile să i se dea la o parte din cale Nici măcar nu trebuia să-i îndepărteze el Nu, el pur şi simplu trecea La sfârşitul unuia dintre teste, vocea îi spuse lui Hiram pe tonul ei neutru şi liniştit că examinările se apropiau de final Îi mai spuse că avea aproape o sută şaptezeci de puncte şi că îl felicita Apoi îi ură să se comporte la fel de bine pe parcursul celor două zile care mai rămâneau Atunci avu loc incidentul Nu îl va uita niciodată Ieşise din cabină şi se dusese în curtea interioară, unde toţi ceilalţi stăteau în mici grupuri silenţioase Îşi aflaseră şi ei numărul de puncte, gândi Hiram, şi le comparau Cei mai mulţi erau întunecaţi la faţă El nu făcea parte din nici o grupă Se mai ducea uneori să discute cu unul sau cu altul, dar nu avea vreo simpatie pentru nimeni, în afară de Hastings Cei doi negri din trupa lui se făceau că nu-l văd, pentru că era abia un copil şi li se părea prea pricăjit Iar ideea de a intra într-un grup de albi nu-i plăcea lui În acea zi, însă, un tip uscat, ascuţit la faţă, îl prinse puternic de braţ şi îl trase spre el Hiram încercă să scape din strânsoare În zadar — Tu câte ai făcut, negroteiule? îi zise individul Două sute, trei sute? Eşti primul? Ceilalţi începură să vocifereze, tot mai zgomotos Hiram se uită în jurul lui Brusc, i se făcu frică Îi simţea ostili, periculoşi — O sută şaptezeci, răspunse el Daţi-mi drumul Dar tipul nu-i dădu drumul Din contră, ridică încă mai mult braţul cu care îl strângea, în aşa fel încât picioarele lui Hiram aproape pierdură contactul cu solul — Ia mai zi o dată O sută şaptezeci? Palma îl luă pe Hiram pe nepregătite Simţi capul dându-i-se pe spate Ar fi căzut, dacă n-ar fi fost priponit de braţul individului Nu era nici un gardian prin preajmă De când începuseră testele, nu mai văzuse nici unul — Minţi! şuieră printre dinţi tipul, plin de furie Nu puteai tu să faci o sută şaptezeci de puncte Nu eşti decât un mizerabil de negru — Ţi-e necaz că a făcut mai multe ca tine, Bunny, zise unul gras — Minte, zise cel care îl ţinea pe Hiram Nu vedeţi că minte? Doar n-or să accepte peste graniţă un negrotei ca el Ţine-mă, Doamne, că nu ştiu ce-i fac! Hiram văzu palma repezindu-se spre el, dar nu putu să se ferească — Bineînţeles că minte, se auzi o voce, dar ăsta nu-i un motiv să-l baţi — Aşa e, ziseră ceilalţi Uriaşul cel uscăţiv simţi că pierdea teren — M-a insultat, zise el Vă spun că m-a insultat A minţit ca să mă jignească pe mine — Şi? replică cel gras Uscăţivul trase profund aer în piept — Şi dacă zicea adevărul? urlă el scos cu totul din fire Chiar nu vă daţi seama? Dacă zicea adevărul? Dacă el este acceptat, iar noi suntem lăsaţi aici, în ţara asta de maimuţe? Aţi auzit cifrele, nu? Iau unul din cinci Dacă negrul ăsta trece, vor fi patru dintre noi care or să rămână aici — Minte, spuse grăsanul, ceva mai puţin sigur pe el — De unde ştii? Eu am făcut nouăzeci şi opt Tu? — Nouăzeci şi şase, spuse grasul — Şi vine el şi ne zice că a făcut o sută şaptezeci Şi mai e şi atât de prost, că nici nu poate minţi Îţi spun eu că povestea e trucată! Îi favorizează pe negri Hiram reuşi să întoarcă puţin capul şi îi zări pe ceilalţi doi oameni de culoare, nemişcaţi Stăteau fără să scoată un sunet Se făcuseră gri la faţă — Înainte de război, nici nu li se dădea voie să umble pe stradă, zise uscăţivul Şi spânzurau dintre ei tot la câteva zile — Tu n-ai prins vremurile alea, Bunny! spuse grasul Tu ai trăit într-o ţară de negri, ca noi toţi — Tocmai de aceea nu pot accepta ca un negru să treacă frontiera, iar eu nu De atâţia ani trăiesc în ţara asta şi nu văd, zi de zi, decât feţe negre; de atâţia ani aştept să trec frontiera, să ajung şi eu printre albi, printre oameni civilizaţi, iar ăsta vrea să-mi închidă uşa în nas Ţie ţi-ar plăcea? Spune, ţi-ar plăcea? — Sigur că nu, zise grasul Hiram simţi deodată că tremură şi că din gură îi curge sânge, începu să ţipe Mâna îi dădu drumul, iar el se prăbuşi la pământ, izbindu-se cu capul de pavaj Primi un şut în coaste — Îl aranjez eu, zise uscăţivul cel înalt — N-ar fi rău, se auzi o voce — Fii atent la gardieni — De ce crezi tu că le-ar păsa de un negru? Ascultă, negrule, îţi mai dau o şansă Câte puncte ai făcut? Zi! — O sută şaptezeci, spuse Hiram Vorbea cu greu, din cauza sângelui, dar ştia că e mai bun decât ei şi ţinea neapărat ca şi ei s-o ştie La a treia lovitură de picior începu să vomite Ceilalţi doi negri nu schiţară nici un gest Un minut mai târziu, făcură un pas înapoi — Nu ne trebuie decât o frânghie şi un copac, zise cineva Ca pe vremuri — Nu-i nevoie de frânghie, spuse uscăţivul Printre pleoapele aproape închise, Hiram desluşi un fel de sclipire Lama era lată, de o palmă Îl apucară de păr şi îi traseră capul pe spate Nu îl mai interesa nimic Nu înţelegea de ce Îi era numai frică Se zbătu de câteva ori, dar o greutate enormă se aşeză pe burta lui, imobilizându-l Auzi râsete — Fă cum vrei tu, zise grasul, dar eu n-am chef să văd Prefer să nu fiu aici Şi apoi, brusc, se lăsă o tăcere desăvârşită Hiram nu percepea nici măcar sunetul respiraţiilor Numai un zgomot de paşi şi urletul groazei ce îi curgea prin vene Mâna îi dădu drumul la păr Greutatea dispăru de pe burta lui Deschise ochii O pereche de cizme se afla chiar alături de capul său Cunoştea acele cizme Erau ale lui Hastings Panica însă nu îl părăsi Auzi un fel de izbitură înfundată, iar uscăţivul cel înalt se prăbuşi lângă el Ţinea încă în mână cuţitul lui lat de măcelar Gura toată îi era însângerată — Ridică-te, băiete, zise Hastings Încercă să se salte pe o parte Îl durea pieptul Ajunse, cu greu, în genunchi O mână puternică îl înşfăcă şi îl trase sus, în picioare — Du-te la bibliotecă Mă ocup eu de ei Îl reîntâlni în aceeaşi seară pe Hastings şi dori să-i mulţumească Dar acesta îl evita A doua zi, trecu testele, tremurând În ziua următoare trecu frontiera Nu-l revăzu niciodată pe Hastings Nici pe Warren, de altfel În schimb, fiica nu-l mai părăsise, de atunci încolo Chiar şi acum, când se apropia de Pământ, o simţea curgându-i prin vene, parcă din ce în ce mai mare; o frică pe care, tot timpul călătoriei, o crezuse uitată Era ciudat că nu-i fusese teamă înainte, cu toată singurătatea şi miliardele de pericole cunoscute şi necunoscute ce îl pândeau Era ciudat să se teamă tocmai acum, când se apropia de Pământ, când distanţa care îl separa de flori, discursuri şi siguranţă, de celebritate şi de o fată frumoasă, cu părul blond, se micşora neîncetat Nu era o frică de netrecut Putea foarte bine să o domine Putea foarte bine să privească un alb în faţă şi să îi vorbească, fără a trăda nici cea mai mică urmă de teamă Era numai ceva foarte profund ascuns în el, şi difuz, însă viu şi fremătând ca o fiară sălbatică Nimic nu ar reuşi vreodată să îi alunge complet teama Dar fiind omul care a ajuns pe o altă stea, va putea trăi ceva mai comod cu frica lui Îşi spuse că teama aceasta constituia poate motivul pentru care psihologii îl aleseseră tocmai pe el Cu ani în urmă, ceva ca un arc se încordase în el, puternic, propulsându-l până în Alfa Centaurii Era probabil singurul om de pe Pământ pe care frica reuşise să-l ţină în toate minţile de-a lungul unei călătorii solitare de zece ani În acelaşi timp, teama constantă îl făcea să reflecteze: nu risca niciodată Dar nu era laş, nici vorbă Le arătase asta cu prisosinţă la antrenamente, după ce trecuse frontiera Avusese de înfruntat mari greutăţi şi, adeseori, câte unii se mai legau de culoarea pielii sale, dar el îşi asumase drumul cu tenacitate Muncise cu un fel de furie Vroia să şteargă această falie de un secol ce îl despărţea de civilizaţie Şi reuşise Administraţia spaţială îl remarcase imediat şi îl angajase Iar el învăţa să piloteze rachete Lucru curios, pasiunea asta pentru rachete, pe care o avusese de foarte tânăr, aproape că îi trecuse Dar el continua să-şi iubească meseria din alte motive Prefera maşinile în locul oamenilor, pe ele le cunoştea mai bine În faţa maşinilor nu încerca acea spaimă pe care i-o producea contactul cu oamenii Când fusese vorba de drumul cel lung, îşi depusese şi el candidatura Avea exact vârsta care trebuia Fusese unul dintre cei cinci mii de candidaţi Apoi unul dintre cei două sute supuşi antrenamentului special Apoi unul dintre cei zece rămaşi pentru testele decisive Şi până la urmă, îl aleseseră pe el Tot nu ştia însă de ce plecase Nici de ce îl numiseră tocmai pe el Poate că nici nu era vreun motiv anume? Poate că firul existenţei lui l-a condus pur şi simplu până acolo, pentru că era în logica lucrurilor şi pentru că nu putea scăpa unui anumit soi de fatalitate Nu mai avea mare lucru de făcut, acum că intrase în sistemul solar Mecanismele automatice ale aparatului de zbor se vor ocupa, de îndată ce va veni momentul, de micşorarea vitezei de deplasare Trecea, una câte una, de orbitele planetelor învecinate Pe unul din nenumăratele ecrane putea vedea un punct verde, rătăcit între stele, şi ştia că e Pământul Se gândea că timpul, în viaţa lui, ocupase un loc aparte Niciodată nu încetase să se lupte cu el Prima dată, atunci când trecuse frontiera, trebuise să înveţe mai repede decât ceilalţi tot ceea ce uitase într-un secol de dezordine Şi acum, iarăşi, urma să descopere o lume schimbată, după o absenţă de douăzeci şi cinci de ani Conectă radioul şi îşi lăsă degetele să caute un post apăsând pe butoane la întâmplare Se auzeau voci, nenumărate, muzică, apeluri ale navetelor Brusc, luminiţa roşie se aprinse şi auzi bâzâitul discret al soneriei Execută nişte mişcări pe care nu le mai făcuse de aproape zece ani — Aici Fiul Risipitor — Semnalaţi Vă rog, semnalaţi Era o voce artificială Încă nu regăsise umanitatea I se făcu teamă că l-a uitat Se pregăti să rostească frazele impuse de cod Se întrebă dacă îşi mai aminteau de cod acolo, jos După douăzeci şi cinci de ani, poate că îşi pierduse sensul? Sau poate că făcuseră din el o legendă? — Fiul Risipitor se întoarce acasă, la tatăl său, zise el, rar Ştia ce întrebare avea să vină Cunoştea, de asemenea, răspunsul pe care urma să-l dea Nu-i plăcea deloc răspunsul ăsta — Trebuie tăiat viţelul cel gras? zise vocea, umană de această dată, o voce de bărbat, tremurând de excitaţie Hiram se întreba cine îl asculta acolo, jos Fără îndoială că cei din reţele începuseră să se emoţioneze, iar vestea alerga deja pe toate cablurile Sau poate, pentru un timp, vor păstra ştirea secretă Ezită să le dea răspunsul Ar fi putut să conecteze ecranul şi să vadă chipul celui care îi vorbea, dar preferase să n-o facă Nu vroia să vadă chip de om Nu încă Nu era sigur că ar fi suportat — Nu, răspunse el simplu Şi, cu un bobârnac, comută întrerupătorul Vorbise destul Făcuse destul Echipamentele automatice ale navetei se puteau ocupa de restul La urma urmelor, nu era vina lui dacă misiunea se încheiase cu un eşec El făcuse tot ce se putea Mersese până în Proxima Centauri şi se întorsese Îşi aducea înapoi naveta, după ce înfăptuise cel mai lung periplu imaginat vreodată de un om, cu mult mai lung decât călătoria lui Magellan Nu era vina lui dacă nu trecea nici o planetă pe lângă Proxima Centauri, dacă nu fusese întâmpinat de o flotă în mare sărbătoare, dacă nu aterizase în piaţa centrală a unui oraş străin Nu era vina lui că spaţiul se întindea ca un pustiu sumbru şi că nu se afla acolo nici o oază precum Terra Nu găsise, la capătul drumului, decât un soare solitar, arzând ca un ochi ciclopic într-un spaţiu vid, un spaţiu pe care omul nu îl va putea coloniza, din lipsă de sol Se gândise mult, de când o pornise înapoi Şi îi venise o idee Poate că era o nebunie Punea în joc o planetă întreagă şi milioane de oameni Oare Administraţia spaţiului ar accepta să rişte o planetă şi nişte milioane de oameni? Nu că planeta şi milioanele de oameni ar fi avut cine ştie ce valoare El nu cerea decât o planetă prăpădită, iar în privinţa oamenilor, nu-i vroia decât pe cei care trăiau în regiunile înapoiate ale Terrei, precum aceea unde se născuse el Şi era sigur că, astfel, s-ar rezolva o mulţime de probleme Când se gândea la asta, îşi spunea că, într-o zi, vor uita, poate, că el a făcut prima călătorie interstelară, dar că îşi vor aminti întotdeauna de el graţie ideii sale 2 În centrul sălii emisferice, cu coatele sprijinite pe biroul de cristal, Preşedintele Terrei medita Era un bătrân pe care anii de conducere îl uzaseră, iar faimosul surâs ce nu-i părăsea niciodată chipul i se veştejise şi el oarecum Umbrele înaintaşilor săi îl striveau Le era inferior din toate punctele de vedere, şi el ştia asta Avea mai puţină personalitate decât o arătaseră ei vreodată, după ce se instalaseră în acest birou; dar, în primul rând, avea mai puţină putere Nu era decât Preşedintele Guvernului Terrei, iar viitorul aparţinea de-acum spaţiului Când îl înlocuise el pe Jdanov, deja Administraţia spaţiului câştigase partida Şi încă de pe timpul lui Carenheim, care domnise înaintea lui Jdanov - domnise era cuvântul potrivit, pentru că individul îşi construise reputaţia unui tiran -, cursul pe care lucrurile urmau să-l ia era previzibil Preşedintele Terrei medita la neaşteptata veste pe care tocmai o primise Ajunsese la el pe căi ocolite şi obscure Reţeaua de spioni pusă la punct de Carenheim şi perfecţionată de Jdanov se dovedea utilă din când în când În sinea lui Preşedintele detesta existenţa reţelei, pentru că în mod fundamental, rămăsese un om cinstit, atâta cât îi permitea funcţia; pe de altă parte însă, ştia foarte bine că ei îi datora puţinul de putere pe care încă o mai deţinea I se întâmpla să se întrebe până la ce punct Administraţia putea fi înşelată Adeseori îşi spunea că ea ştia, probabil, de existenţa reţelei, dar că o lăsa, în mod deliberat, să subziste Era o punte ce făcea legătura între cele două entităţi politice de bază ale sistemului solar Şi poate că responsabililor Administraţiei nu le displăcea ca preşedintele David Abner să fie ţinut la curent cu anumite decizii secrete ale lor, pentru că el, oricum, nu mai avea mijloace să li se opună Vestea era stupefiantă Fiul Rătăcitor se întorsese Când auzise numele navetei, Abner simţise deşteptându-se ceva în memoria lui Era însă un lucru atât de îndepărtat, încât nu-i venea în minte nimic precis Un dosar prăfuit îl făcu, până la urmă, să-şi reamintească povestea Lucrurile se petrecuseră înainte de preşedinţia lui, înainte chiar şi de cea a lui Jdanov Avuseseră loc la sfârşitul mandatului lui Carenheim Abner nu era pe atunci decât un june la început de carieră Abia mult mai târziu avea să devină secretarul lui Jdanov O navetă plecase pentru o croazieră de lungă durată Cei care o trimiseseră aveau ambiţia ca ea să ajungă pe o altă stea Naveta părăsise sistemul solar şi se pierduse în noapte, îndreptându-se către Proxima Centauri Avea drept misiune să inspecteze acel sistem planetar, iar dacă întâlnea o planetă unde condiţiile de suprafaţă păreau relativ satisfăcătoare, pilotul trebuia să descarce tot materialul special pe care îl transporta Oficial nici măcar Carenheim nu fusese încunoştiinţat de natura acestui material Dar reţeaua sa de spioni se dovedise eficientă: o dovedeau câteva note făcute chiar de mâna Preşedintelui Pe Fiul Risipitor fuseseră îmbarcate elementele de bază ale unei transmaterii Pilotul urma să le descarce, să le asambleze şi, în cazul în care găsea o sursă de energie suficientă, să pună „poarta spaţiului” în funcţiune Astfel, pentru prima dată în istorie, avea să se stabilească o legătură între sistemul solar şi o planetă ce gravita în jurul altui soare Perspectivele acestei experienţe, în măsura în care ea ar fi reuşit, erau atât de prodigioase, încât Abner înţelegea febrilitatea cu care fostul preşedinte Carenheim comenta, în câteva rânduri nervoase, informaţiile ce le primise Va începe cucerirea galaxiei de către om Iar puterea Administraţiei va creşte la nesfârşit Orizonturile ce i se vor deschide vor fi practic nelimitate În anii următori, oamenii o vor porni din stea în stea, cu navete precum Fiul Risipitor, şi vor instala transmaterii care să le permită transferul aproape instantaneu de materiale şi de energie, iar mai apoi de oameni Astfel, într-un secol, imperiul omenesc se va putea întinde pe un spaţiu de zeci şi zeci de ani-lumină Abner încercă să-şi amintească de transmateriile de acum douăzeci şi cinci de ani Pe atunci nu serveau decât la transmiterea materialelor brute şi a energiei, cu o viteză extrem de mare, în orice caz superioară celei a luminii De fapt, la drept vorbind, noţiunea în sine de viteză nu se putea aplica aici Mai corect spus, se eludau distanţele Fiinţele ori ansamblurile complexe de elemente erau însă imposibil de transportat pe calea „porţilor spaţiului” Transferul implica nişte transformări care, oricât de infime ar fi părut, sfârşeau inevitabil prin a ucide Pe de altă parte, nu se puteau monta transmaterii pe un aparat de zbor Mai întâi de toate, instalaţiile în sine erau prea masive şi prea împovărătoare pentru a încăpea la bordul unei navete, oricât de mare ar fi fost aceasta Dar mai ales cantitatea de energie cerută de activarea unei transmaterii depăşea cu mult posibilităţile unui generator de navă Pilotul de pe Fiul Risipitor trebuia numai să încerce să completeze transmateria prelevând de pe ipotetica planetă metalele necesare, şi să găsească o sursă de energie locală suficientă Dacă reuşea, nu însemna că se putea întoarce prin intermediul transmateriei, ci că urma să primească pe această cale toate produsele şi informaţiile de care ar fi avut nevoie în continuare În douăzeci şi cinci de ani, transmateriile evoluaseră foarte mult E adevărat că tot nu puteau fi montate la bordul navetelor, în schimb, devenise posibil transferul fiinţelor umane prin intermediul „porţilor spaţiului” Cantitatea necesară de energie era însă astronomică, fiindcă trebuia să se ajungă la o precizie de ordinul micronilor, aşa că metoda rămânea totuşi prea puţin economică Mai puţin pentru distanţele mari Mai puţin, de exemplu, pentru o distanţă precum aceea dintre două stele Preşedintele întoarse capul către o pendulă ciudată ce decora un colţ al biroului În centrul ei trona un glob auriu reprezentând Pământul Douăsprezece diamante tăiate în formă de stea salutau rând pe rând Polul Nord şi indicau ora Era aproape ora cinci Ora când se întrunea Consiliul Portarii intrară să aşeze scaunele Abner îi salută În felul lui, era un om simplu Se temea de Consiliu Ştia că miniştrii, confidenţii şi consilierii săi nu îl stimau prea mult Ştia că îl considerau insuficient de dur, prea idealist, prea grăbit să cedeze, şi le dădea dreptate Poate că era el prea bătrân? Cel mai în vârstă dintre consilierii săi nu avea totuşi decât cinci ani mai puţin ca el Wilhelm von Schwarz intră primul, la ora exactă Era un bătrân înalt şi greoi, afişând un surâs nemilos Se spuneau tot felul de lucruri despre modul în care făcuse carieră Se vorbea despre el ca despre viitorul Preşedinte Prietenii săi, dar şi aceia dintre duşmani care îi ştiau suficient de frică, afirmau deschis că el ar putea restitui Terrei locul cel dintâi şi că ar şti să potolească Administraţia Ambiţia lui era fără limite Deşi se vedea guvernând cu uşurinţă Pământul, el se gândea la stele, şi avea grijă să o ştie cu toţii Visa să bage Administraţia în cofă De fapt, fusese cândva inginer în cadrul acesteia, dar o părăsise de îndată ce înţelesese că ambiţia lui putea deveni un obstacol, în condiţiile în care Administraţia promova un cod moral extrem de rigid Vorbea destul de puţin despre această perioadă a existenţei sale Apoi veniră Valducci, Smirnov, Usabu şi Gomez Se detestau din toată inima unii pe alţii, dar erau capabili să formeze orice fel de alianţă, în funcţie de situaţia politică de moment Aveau cu toţii, după exemplul lui von Schwarz, poliţia lor, flota lor aeriană şi serviciile lor administrative Usabu şi Gomez, din pricina originii lor modeste, erau cei mai plini de ură Fiecare dintre ei se dovedise a fi extrem de eficient în domeniul său Graţie acestui lucru, Terra se bucura de o administraţie cât se poate de convenabilă, chiar dacă rămânea loc de mai bine Îl salutară pe Preşedinte cu acelaşi gest semeţ, copiat după atitudinea lui von Schwarz, şi luară loc fără să mai aştepte vreo invitaţie — Domnilor, zise Abner, forţându-se să găsească un ton cât mai ferm, am aflat de curând o veste surprinzătoare Nu mă îndoiesc că sunteţi deja la curent, dar o să prezint, totuşi, lucrurile pe scurt Acum aproape douăzeci şi cinci de ani, o navetă spaţială a părăsit Pământul, având drept misiune să exploreze Proxima Centauri, ce se afla cam la patru ani-lumină de soarele nostru Această navă, pe care toată lumea o considera de mult pierdută, s-a întors ieri la bază Este un eveniment ce poate deschide o eră nouă în relaţiile noastre cu Administraţia spaţială Vă atrag atenţia asupra faptului că este, în acelaşi timp, o dată foarte importantă în istoria umanităţii Rămăseseră impasibili Ştiau cu toţii vestea, îşi zise Abner Şi fără îndoială că o aflaseră înaintea lui! Probabil că von Schwarz care, printre alte activităţi, îşi asumase responsabilitatea reţelei, găsise de cuviinţă să îi anunţe înaintea Preşedintelui În ciuda imobilităţii lor, Abner le putea citi pe chip sentimentele care îi încercau Dispreţul lui von Schwarz pentru ultimele cuvinte ale Preşedintelui era evident: acesta confunda istoria umanităţii cu propriul său destin — Aştept impresiile dumneavoastră, spuse Abner — Preşedinţia a fost înştiinţată oficial? întrebă Usabu Întrebarea era retorică Preşedintele părea că-şi examinează mâinile cu atenţie — Nu, zise el Datorez această informaţie activităţii serviciilor noastre şi amabilităţii colegului dumneavoastră, von Schwarz — Ce vă gândiţi să faceţi? întrebă Valducci, cu vocea lui exagerat de cultivată — Situaţia nu cere o acţiune imediată, replică Abner, pe un ton oarecum sec Faptul că, pentru prima dată, s-a stabilit o legătură cu o altă stea, riscă totuşi să confirme puterea Administraţiei Ştiţi foarte bine că toţi de aici ne temem ca nu cumva aceasta să lanseze, într-o bună zi, o acţiune subversivă şi să instaureze pe Terra o dictatură ştiinţifică, în locul democraţiei pe care noi o reprezentăm Nu se putuse abţine să nu dea un accent uşor ironic sfârşitului frazei Credea cel mult cu moderaţie în sentimentele democratice ale lui von Schwarz Şi nici de ale sale nu era prea sigur Ştia apoi că e greu de crezut că Administraţia şi-ar fi bătut capul cu schimbarea guvernului de pe Terra Atenţia ei era în întregime orientată către spaţiu Pe Pământ nu ar fi intervenit decât în cazul unor dezordini grave Numai că presupusele tendinţe subversive ale Administraţiei constituiau caii de bătaie favoriţi ai Consiliului — Nu aveţi nimic de spus, von Schwarz? zise la un moment dat Smirnov Era cel mai prudent dintre cei cinci În afara activităţii sale politice, trecea drept al doilea sau al treilea dintre cei mai buni jucători de şah ai sistemului solar Colosul blond se ridică şi făcu câţiva paşi înspre Preşedinte Zâmbetul său cel nemilos devenise cumplit — Ce am eu de spus este foarte important, zise el Am primit câteva noi informaţii exact înaintea acestei întruniri Nişte informaţii de o extremă importanţă, care ne obligă să luăm o anumită poziţie Se răsuci cu faţa către colegii lui Dinţii săi puternici sclipeau ameninţător — Naveta s-a întors ieri din misiune Dar nu a adus nimic Absolut nimic Lăsă să planeze un moment de tăcere — A ajuns până la Proxima Centauri, însă nici o planetă nu se află în acea zonă Nu a găsit nici un petic de teren pe care să poată coborî Pentru Administraţie, este un adevărat eşec Nava nu a făcut decât să constate ceea ce noi ştiam de nu ştiu câta vreme, şi anume că Proxima Centauri aparţine unui sistem triadic, care cuprinde, pe lângă astrul principal, încă o stea micuţă şi una obscură, chiar dacă gigantică — Nici o planetă? zise Gomez — Nici urmă de planeta Nava nici măcar nu a avut ocazia să îşi încerce transmateria — În acest caz, Administraţia va prefera să treacă totul sub tăcere, interveni Smirnov De atâţia ani ea şi-a centrat propaganda pe cucerirea de noi planete Probabil că va trimite încă o navetă, dar într-o direcţie diferită Poate chiar două sau trei Mă îndoiesc că există o altă soluţie, în acest moment O navetă interstelară reprezintă o investiţie enormă — De ce ar trece totul sub tăcere? întrebă Valducci Faptul că naveta s-a întors constituie deja o reuşită considerabilă — Va păstra tăcerea, replică von Schwarz, pentru că, altminteri noi, le-am putea reproşa cheltuirea nesăbuită a atâtor bani Va păstra tăcerea deoarece costul unei singure expediţii interstelare ar fi putut acoperi organizarea emigrării a cel puţin cinci sute de milioane de oameni pe unul dintre sateliţii lui Saturn, emigrare ce ar mai descongestiona puţin planeta noastră suprapopulată Şi va păstra tăcerea pentru că are nevoie de sprijinul opiniei publice, iar opinia publică nu ar tolera un asemenea matrapazlâc, mai ales dacă noi îl dăm la iveală — Expediţiile interstelare sunt necesare, spuse Preşedintele Dacă am putea găsi mai multe planete ca Pământul, gravitând în jurul altor sori, în câteva generaţii problemele noastre ar fi rezolvate — În câteva generaţii acestea nu vor mai fi problemele noastre, replică von Schwarz pe un ton sec Să profităm de situaţie pentru a ne rezolva treburile de acum — Aveţi vreo idee? întrebă Gomez — Am un plan, bineînţeles, zise von Schwarz Se poate, fireşte, sa nu vă fie pe plac Dar sunt convins că nu vă veţi lăsa intimidaţi de anvergura lui — Ar fi trebuit să mi-l prezentaţi şi mie, înainte de a-l supune discuţiei Consiliului, îi atrase atenţia Abner, înţepat Măcar din politeţe — N-am mai avut timp să o fac Situaţia fiind excepţională, aş propune să trec de îndată la expunerea lui, mai ales dacă majoritatea Consiliului nu are nimic împotrivă Ameninţarea era evidentă Abner nu putea risca să fie pus în minoritate — Bine, zise el, să-l auzim — Vom da totul la iveală, spuse von Schwarz, încercând să facem evenimentul cât mai public cu putinţă Dar vom lăsa să se creadă că aşa a fost planul Administraţiei Ea nu va avea cum să-l dezmintă Nu va putea refuza paternitatea a ceea ce noi vom prezenta drept o victorie — Un dar otrăvit, zise Smirnov, îngustându-şi privirea şi făcând să apară încă mai clar moştenirea strămoşilor săi mongoli — La scurtă vreme după aceea, vom avea grijă să iasă la iveală caracterul negativ al operaţiunii, costul ei mai întâi, şi apoi lipsa oricărui rezultat concret Atunci Guvernul Terrei va pregăti o lege pe care Adunarea Mondială o s-o voteze Ea va interzice Administraţiei spaţiale să mai iniţieze misiuni interstelare de una singură, fără nici un control În lege se va preciza că viitoarele expediţii vor trebui organizate sub autoritatea Guvernului Terrei în colaborare cu Administraţia, şi că vor avea drept scop descoperirea unor planete de tip terestru în sistemele din vecinătate; dar că aceste expediţii nu vor putea fi lansate până ce nu se vor rezolva anumite probleme prioritare din sistemul nostru solar Astfel, împiedicând Administraţia să îşi extindă imperiul, am obţine timpul necesar pentru a-i submina autoritatea Dacă, din întâmplare, ea va descoperi una sau mai multe planete de tip terestru într-un sistem învecinat, înainte ca noi să fim în măsură să o controlăm, va pretinde că este capabilă să dea o soluţie în chestiunea suprapopulării Pământului, lucru ce ar însemna, probabil, prăbuşirea Guvernului Terrei — În timp ce, dacă ştim cum să procedăm, tranşă Gomez, vom reuşi să-i dăm Administraţiei rolul negativ, vom declara că se îngrijeşte mai mult de succese ştiinţifice decât de progresul social, mai mult de recorduri decât de ameliorarea condiţiilor de viaţa, şi ne vom putea servi împotriva ei de presiunea demografică — Exact, spuse von Schwarz — Presupun, zise rar Preşedintele, că sunteţi conştienţi de faptul că toate acestea ne vor conduce inevitabil la o confruntare de forţe cu Administraţia — Exact, repeta von Schwarz Planul lui von Schwarz era clar ca lumina zilei, îşi zise Abner, fixându-i pe ceilalţi cu o privire cât putea el de autoritară O confruntare de forte ar consolida poziţia lui von Schwarz Şi era foarte probabil ca el, David Abner, să fie rapid îndepărtat de la preşedinţie, sub pretext că în situaţia creată se impunea un om mai energic Von Schwarz ar dispune atunci de o putere considerabilă şi ar ajunge, poate, să zdrobească Administraţia Erau greu de stabilit numărul şi capacitatea agenţilor pe care el îi strecurase în cadrul acesteia Posibilitatea ca el să fi reuşit a-şi introduce acoliţii chiar şi în sferele ei superioare nu era nici ea de neglijat, chiar dacă părea extrem de improbabilă Abner se întrebă dacă nu ar fi fost nimerit să-i contacteze chiar el pe conducătorii Administraţiei Deşi îi repugna un astfel de lucru, acesta rămânea, poate, singura ieşire, singura modalitate de a-şi păstra postul, dacă nu chiar singurul mod de a-şi salva viaţa Hotărî totuşi să nu îl atace frontal pe von Schwarz — Mi se pare că planul conţine câteva puncte discutabile, zise el Aş vrea să le analizăm ceva mai în detaliu De exemplu, am impresia că se stopează pentru prea mulţi ani expansiunea umană în afara sistemului nostru solar Eu cred că nu este un lucru tocmai indicat Funcţiile pe care le avem ne obligă să ne întrebăm neîncetat ce este mai bun pentru specia umană Şi numai în funcţie de răspunsurile pe care le vom da la această întrebare vom putea judeca planul dumneavoastră, domnule von Schwarz Cel interpelat păru să-şi piardă răbdarea — Expansiunea va fi reluată mai târziu Ce contează este ca noi să fim cei care o dirijează — Dar planul dumneavoastră tinde să creeze o stare de criză O astfel de criză nu se va rezolva fără dezordini, şi nici fără anumite distrugeri Nu cumva suntem pe punctul de a pune la cale un război? Primul război spaţial? Abner observa imediat că la auzul cuvântului „război” toţi ceilalţi încruntară din sprâncene, în timp ce pe chipul lui von Schwarz nu tresări nici o cută Probabil că omul se gândise deja la această posibilitate Şi o acceptase cu sânge rece — Sistemul nostru solar, zise von Schwarz cu o voce grea, implacabilă, trăieşte de mai bine de un secol sub legea unui echilibru aparent stabil Tradiţia umană este apărată de Guvernul Terrei, în timp ce Administraţia pretinde că reprezintă viitorul şi se lansează în nişte proiecte cu totul monstruoase Succesele ei şi răbdarea noastră au înclinat balanţa, încet, dar sigur, în defavoarea noastră Deja noi nu mai suntem puterea dominantă a sistemului solar, deşi reprezentăm gruparea umană de departe cea mai considerabilă Ar fi inutil să n-o recunoaştem În zece ani, sau poate numai în şapte, când vor avea loc următoarele alegeri, riscăm să fie prea târziu pentru a mai acţiona Trebuie să profităm de această criză, chiar dacă asta comportă anumite riscuri Istoria ne va pedepsi pentru ezitările noastre, dacă prin ele ne vom condamna urmaşii să trăiască sub tirania Administraţiei Aluzia la alegeri îl umplu de furie pe David Abner Strânse pumnii şi îi izbi cu furie de masa de cristal Violenţa sa îl surprinse până şi pe el — Ştiu ce vreţi, strigă Preşedintele Puterea brută, nimic altceva Nu vă ajunge câtă aveţi deja? Soarta urmaşilor vă preocupă mult mai puţin decât laurii pe care vreţi să i-i smulgeţi Administraţiei Da, la dumneavoastră mă refer, domnule von Schwarz Pretindeţi că prevedeţi viitorul, dar nu faceţi decât să sporovăiţi despre trecut Acţionaţi ca o umbră îndepărtată a lui Carenheim Asemenea lui, inima şi mintea vă sunt pline numai de ură împotriva Administraţiei Asemenea lui, vă temeţi de ea şi visaţi să o distrugeţi, pentru că vi s-a pus de-a curmezişul drumului Nu puteţi decât să repetaţi politica sa, bazată pe violenţă şi pe crime Strigaţi Universului că Administraţia este un pericol, dar eu cred că sunteţi mai primejdios decât ea şi recunosc că oricând aş prefera s-o văd pe ea stăpână a unei galaxii, decât pe dumneavoastră dictator al Terrei Nu vreţi să înţelegeţi că şi domnia dumneavoastră, şi a mea, şi cea a planetei noastre sunt condamnate Uitaţi că Jdanov şi Carenheim sunt morţi şi îngropaţi, în vreme ce Administraţia n-a încetat să se dezvolte, şi că pe la margini de oraşe se şopteşte că primul mare conducător al ei, Georges Beyle, ar trăi în continuare, ca un Mesia La fel ca Jdanov şi Carenheim, veţi muri şi veţi fi uitat, pentru că nu sunteţi decât ţărână şi vanitate, o monstruoasă vanitate N-am să vă las niciodată să acţionaţi aşa cum aţi dori M-aţi auzit? Niciodată! Se opri brusc, dându-şi seama de ce spusese, de încrederea ce pusese stăpânire pe el şi de tăcerea cu care îi fuseseră întâmpinate cuvintele Fusese atât de abil în toţi acei ani, ştiuse aşa de bine să se servească de tăceri şi de tot felul de tertipuri, pentru ca dintr-o dată masca lui de diplomat să se destrame, iar el să le arate că era încă Preşedintele Terrei, nu un monarh decrepit, pe care să-l ţii legat în serai — Consiliul a luat act, zise von Schwarz cu o voce glacială, de dezacordul dumneavoastră în ce priveşte planul meu Vă sugerăm, ţinând cont de grelele responsabilităţi ce vă aşteaptă în lunile următoare, să vă luaţi câteva zile de repaus Abner se uită la figurile lor Formau un bloc dur şi compact, ostil Pierduse lupta Deodată se auzi un sunet subţiratic, discret Preşedintele apăsă pe un buton al telefonului aflat pe biroul de cristal O voce răsună dintr-o micuţă sferă: — Îmi pare rău că vă deranjez, domnule, zise secretarul personal al Preşedintelui, dar Administraţia tocmai a făcut public în întreg sistemul solar un comunicat de o extremă importanţă A fost difuzat acum două minute Vă transmit înregistrarea Urmă un declic Apoi se auzi o voce vibrantă citind comunicatul: — Femei şi bărbaţi ai sistemului solar, zicea ea, vă voi aduce la cunoştinţă un eveniment de mare importanţă Pentru întâia oară în istoria umanităţii, o navetă spaţială a explorat o altă stea decât soarele nostru şi s-a întors la bază fără probleme Expediţia nu a întâmpinat nici un obstacol notabil, dar nu a întâlnit nici o altă planetă în jurul acestei stele, Proxima Centauri În consecinţă, directorii Administraţiei, reuniţi în consiliu extraordinar, au adoptat proiectul cel mai măreţ din istoria sa Acest proiect va avea drept scop deplasarea uneia dintre planetele nelocuite ale sistemului nostru solar şi transformarea ei într-o a doua Terră, gravitând în jurul unui alt Soare Pentru întâia oară în istoria umanităţii, oamenii vor trăi sub lumina altei stele Şi nici o altă frontieră în afară de cea a timpului nu va exista în calea expansiunii omului în Univers Vocea se opri câteva secunde, apoi continuă: — Alte precizări urmează să primiţi într-un timp destul de scurt Femei şi bărbaţi ai sistemului solar, vă salut! După o bună bucată de vreme, David Abner rupse tăcerea: — Cred, zise el întorcându-se către von Schwarz, că serviciile dumneavoastră de informaţii nu sunt chiar infailibile Von Schwarz nu răspunse nimic Pierduse lupta Hiram Walker era singur cu pilotul, în glisor Nu găsea nimic să-i spună, de parcă lunga lui solitudine îl făcuse să uite cuvintele obişnuite ale vieţii între semeni Încerca să privească drept înainte, către peisajul ce se derula pe sub aparat Acele câmpuri şi coline, acei copaci şi acele râuri erau tot ce-şi dorise el, ani de-a rândul, să revadă şi să admire Dar, brusc, îi pieri orice chef Bucuria îi dispăru cu desăvârşire Nu mai simţea decât un fel de nelinişte Avea impresia că misiunea lui eşuase Nu reuşea să-şi scoată din minte ideea că el era responsabil de absenţa oricărei planete în zona Proxima Centauri Pilotul era alb Hiram nu ştia ce să-i spună Acesta îl întrebase, la început, surâzând: — A fost greu? El îi răspunsese: — Nu chiar În orice caz, acum s-a terminat Fără să îl privească pe pilot Apoi tăcuse, ştiind că, de fapt, povestea nu se terminase, ci, din contră, abia începea Când, cu trei ore în urmă, coborâse din navetă, îl întâmpinase un mic grup de bărbaţi şi femei Îi puseseră întrebări, îi ceruseră să-şi ia un răgaz să se odihnească, să se întremeze, îi controlaseră inima, reflexele, undele cerebrale Fuseseră plini de amabilitate şi de căldură Dar asta nu-l ajutase cu nimic Pentru el erau nişte străini Hiram Walker avea impresia că voiajul său nu se sfârşise Nu-i venea să creadă că se întorsese acasă Răspunsese la întrebări cu exactitate, dar fără bucurie Îşi spusese că nu mai ştia să vorbească Simţea că încă mai putea răspunde, dar că niciodată nu va mai rosti o frază din proprie iniţiativă Parcă ceilalţi ar fi fost nişte fantome sau nişte extratereştri Se miraseră de lipsa de curiozitate pe care o manifestase pentru evenimentele ce se petrecuseră pe Pământ în timpul cât lipsise, îi ascultase depanând povestea acelui sfert de secol şi dăduse când şi când din cap, aprobator, ca să le facă plăcere Mâncase ca să le facă plăcere Acceptase florile ce i le ofereau ca să le facă plăcere Se culcase şi îşi golise mintea de orice gând ca să le facă plăcere Dar ştia că încă nu ajunsese acasă Nu era decât o haltă intermediară, un hotel de tranzit unde se oprise şi unde lumea se arătase generoasă şi înţelegătoare cu el, însă va pleca, în curând, mai departe, ca să-şi regăsească adevărata casă, planeta Terra „Planeta mea, Terra ” Suna fals Îl întrebaseră dacă se simţea destul de bine pentru a o porni din nou la drum, pentru a se duce apoi la cartierul general al Administraţiei, ca să facă o dare de seamă în faţa Consiliului director ce fusese deja convocat Spusese că da, numai să scape de amabilitatea lor, de entuziasmul, întrebările şi felicitările ce nu mai conteneau Îşi exprimase dorinţa de a călători singur I se acordaseră un glisor şi un pilot Câteva aparate de escortă îl urmau, dar el nici nu întoarse capul, preferând să nu le vadă Se întreba ce avea să le spună celor din Consiliu Ei ştiau deja că eşuase, că nu găsise nici o planetă Dar nu le putea mărturisi că el lua asta ca pe un eşec personal Se gândise mult timp, pe drumul de întoarcere, la consecinţele acestui eşec, şi erau grave Asta însemna că nu exista, poate, nici o lume locuibilă pe o rază de mai multe zeci de ani-lumină în jurul Soarelui Probabil că niciodată omul nu va ajunge să se extindă în afara sistemului solar, niciodată nu va coloniza galaxia şi nu va clădi mari imperii, care să reunească milioane de stele Trebuia totuşi să existe o rezolvare Întorsese aceste lucruri pe toate părţile şi găsise până la urmă o soluţie Îi era imposibil să spună acum dacă ea îi venise în minte ca rezultat al unei îndelungate reflecţii, sau dacă dăduse pur şi simplu peste ea, mergând pe firul gândurilor Îşi zisese că dacă nu exista nici un fel de planetă în jurul stelelor mai apropiate, că dacă nu se putea stabili nici un fel de punte care să-i permită omului să treacă mai departe şi să-şi extindă imperiul, trebuia să se creeze una, ori să fie adusă din altă parte Îşi amintise că, în urmă cu câteva decenii, Administraţia încercase să construiască o nouă planetă din resturile care supraîncărcau spaţiul, alcătuind lanţurile de asteroizi Sistemul solar constituia un adevărat depozit de lumi inutilizabile numai din pricina situaţiei lor actuale Marte şi Venus rămâneau singurele colonizabile Părea aproape cu neputinţă să te gândeşti să-l smulgi pe Mercur atracţiei solare Dar oare celelalte lumi, Pluto şi sateliţii planetelor mari, ascunşi sub pătura lor vâscoasă, unde cea mai mare parte a gazelor terestre nu existau decât în stare lichidă, nu puteau fi antrenate într-o călătorie cum nu se mai văzuse până atunci şi trecute dincolo de hăul ce desparte două stele? Era un sacrilegiu să schimbi harta cerului? La această întrebare răspunsese cu calm, în liniştea cabinei sale: nu Turnul Administraţiei avea mai mult de o mie de metri înălţime Fusese construit cu mult timp înainte, ca un simbol, într-o epocă în care ea trebuia să-şi impresioneze mulţimile Administraţia înfăptuise lucruri cu adevărat extraordinare Înzestrase planeta Marte cu o atmosferă respirabilă, colonizase planeta Venus, construise aproape de orbita lui Jupiter un oraş spaţial, Uraniborg Dar turnul rămânea semnul cel mai mare şi cel mai cunoscut al înmănuncherii de voinţă şi de energie pe care o reprezenta această organizaţie El era deopotrivă echivalentul unei piramide şi al unui arc de triumf Însă, în loc să salute un imperiu al morţii, ori o glorie trecută, el încarna cuceririle viitoare Glisorul luă altitudine, descriind o spirală în jurul turnului Apoi, în urma unei uşoare mişcări a pilotului, pătrunse printr-o deschizătură enormă, aflată chiar aproape de vârf, scăpând astfel de bâzâitul ca de roi de albine de afară * * * Era imposibil să le dai o vârstă precisă membrilor Consiliului Păreau să aibă cu toţii între patruzeci şi cincizeci de ani, dar unii dintre ei erau cu siguranţă mult mai bătrâni Nu se putea şti, îşi zise Hiram, ce progrese făcuse Administraţia în domeniul biologiei Încă înainte de plecarea sa, se şoptea deja că secretul nemuririi ar fi fost ca şi descoperit Se aşeză comod în fotoliul său, dinaintea celor douăzeci de membri ai Consiliului Paisprezece bărbaţi şi şase femei Femeile păreau mai tinere ca bărbaţii Două dintre ele erau extrem de seducătoare Toate rasele aveau reprezentanţi, dar mai degrabă dintr-o întâmplare, decât dintr-o voinţă expresă Singurul punct comun al membrilor Consiliului era o inteligenţă ascuţită, conjugată cu un echilibru manifest Se citea asta pe figurile lor Păreau destinşi, prietenoşi, lucru ce sporea impresia de tinereţe pe care o dădeau Stăteau cu toţii aşezaţi în jurul unei mese în formă de potcoavă şi nimic nu arăta că ar fi existat între ei diferenţe ierarhice Hiram îşi zise că grupul trebuia totuşi să aibă un lider, chiar dacă această personalitate dominantă nu simţea nevoia să-şi facă remarcată autoritatea prin semne exterioare Se întrebă în ce măsură jucau teatru Apoi îşi imagină, preţ de o clipă, cum ar arăta o lume în care toţi indivizii - inclusiv el - ar avea această siguranţă de sine, acest calm şi acest echilibru Alungă imediat din gând o asemenea posibilitate O întrebare îi încolţi însă în minte, exact în momentul în care cel mai în vârstă dintre membrii Consiliului deschise gura ca să-i vorbească Nu cumva unul dintre cei aflaţi în faţa lui era Georges Beyle? Sau, în această încăpere, aparent îngustă şi cu pereţii goi, nu se afla oare o cameră de luat vederi, care să-i transmită lui Georges Beyle toate gesturile şi cuvintele sale? Se împotrivi unui asemenea gând Părea absurd Georges Beyle, omul care fusese al doilea director al Administraţiei, cel care îi dăduse chipul de acum, puterea, scopurile şi etica ei, trebuia să fi murit de cel puţin cincizeci de ani Amintirea pe care o lăsase era însă aşa de vie, încât mulţi dintre exploratorii spaţiului, oameni cu capul pe umeri şi având o viziune ştiinţifică asupra lucrurilor, şopteau totuşi pe la colţuri că Georges Beyle s-ar fi arătat de mai multe ori, în costumaţii şi sub nume diferite, că ar continua să vegheze asupra Administraţiei şi să-i sfătuiască pe directorii ei, urmând să-şi facă din nou apariţia în momentul în care o criză gravă ar ameninţa umanitatea Nu era decât o legendă, îşi zise Hiram Chiar dacă omul fusese una dintre inteligenţele cele mai sclipitoare din istorie, nu putuse învinge moartea Acum însă, când asculta cuvintele de felicitare şi de bun venit, Walker realiza că problema mitului lui Georges Beyle se punea într-un mod mult mai acut În anii de dinaintea plecării sale, pe când urma antrenamentul impus de Administraţie, îşi spusese că la nivelurile superioare ale acestei maşinării umane erau posibile tot felul de lucruri ciudate, lucruri care puteau merge până la a contrazice legile clasice ale timpului şi spaţiului În vârful acestei piramide, în sânul căreia el ocupa un loc de mijloc, aşezase un fel de zei Şi iată că se găsea acum în faţa zeilor din tinereţea lui Dar asta nu îl satisfăcea Nu se putea împiedica să nu creadă că deasupra Consiliului mai exista ceva sau cineva, de altă natură Înţelegea acum nevoia profundă ce transformase o fiinţă istorică, Georges Beyle, într-un erou de legendă — Expediţia dumneavoastră, spunea un bărbat încărunţit, cu trăsături puternice, aproape exagerate, şi a cărui voce suna grav, însă uşor tărăgănat, este una din cele mai mari victorii înregistrate vreodată Declaraţiile dumneavoastră ne-au arătat că aveţi înţelepciunea să recunoaşteţi caracterul colectiv al acestei reuşite Aţi fost un fel de ambasador Izbânda dumneavoastră vine din faptul că vă sprijineaţi pe o piramidă puternică, alcătuită din milioane de oameni Bineînţeles, însă, că nu vă vom frustra de partea de glorie ce vă revine, şi care este cea mai însemnată Am propus colegilor mei, iar ei au acceptat, să dăm numele dumneavoastră următoarei nave pe care o vom echipa în vederea unei croaziere interstelare — Vă mulţumesc, zise Hiram Solemnităţile acestea îl făceau să se simtă puţin jenat Ar fi vrut să se treacă imediat la fondul problemei Văzu că nu era singurul — Nu aţi găsit deci nici o urmă de planetă? întrebă o femeie, cu nişte ochi minunat de albaştri Nici măcar resturi? Nici asteroizi? — În întreg sistemul, densitatea de materie nu era sensibil superioară celei din spaţiul intersideral Am detectat prezenţa mai multor comete, dar, cum bine ştiţi, ele nu conţin decât cantităţi foarte mici de materie Anumite manifestări lasă să se bănuiască faptul că, în afară de sistemul ternar pe care îl cunoaştem, ar mai exista un companion obscur al Proximei Centauri, care ar gravita la aproximativ cinci luni-lumină în jurul stelei centrale, şi a cărui masă ar fi cam de şapte ori cât cea a lui Jupiter Orice observaţie directă a fost imposibilă Dar datele pe care le-am cules vor permite astronomilor să se pronunţe asupra valabilităţii acestei ipoteze Oricum însă, este limpede pentru oricine că astrul respectiv, atât prin poziţia cât şi prin masa lui, ar fi impropriu colonizării umane, în stadiul actual al ştiinţei — Ştiţi care sunt interesele noastre, zise un bărbat cu fruntea foarte înaltă şi cu gesturi nervoase Mult timp ne-a fost teamă că v-am pierdut Asta ne-ar fi descurajat Însă mai puţin, poate, decât vestea pe care ne-o aduceţi Înţelegeţi, cred, iremediabilul pe care îl conţine Pornisem atât de bine în campania pentru cucerirea spaţiului Proximitatea unui satelit important precum Luna ne-a facilitat lucrurile, la început Apoi numărul şi repartizarea lumilor în sistemul nostru solar ne-a permis să ducem la bun sfârşit experienţa În interiorul acestui sistem, mijloacele noastre sunt practic nelimitate Dar vom putea vreodată să ieşim din el? — Cred că da, spuse Hiram încet, dar răspicat — Aveţi o idee? — Exact, spuse el Nu reuşea deloc să iasă din starea de încordare Ar fi vrut să nu mai scoată nici un cuvânt Ce considerase el drept logic, în liniştea vătuită a cabinei sale, părea acum lipsit de orice raţiune Ceilalţi aveau însă toată atenţia îndreptată asupra lui Luă zâmbetele lor prietenoase ca pe o încurajare — Să deplasăm o planetă, zise el Este singura soluţie O să fie o călătorie lungă, dar pe care o planetă o poate face, pentru că şi eu am făcut-o O să îi ia probabil ceva mai multă vreme decât mie, la dus, să zicem vreo douăzeci de ani pământeni, dar simţitor mai puţin în propriul său timp, ţinând cont de contracţia Exclamaţiile de uimire îl împiedicară să continue Se trase înapoi, sprijinindu-se de spătarul fotoliului Zisese aproape tot ce avusese de zis Simţea că palmele îi erau umede şi că picioarele îi tremurau Se dispreţui pentru laşitatea lui Avusese totuşi curajul să spună ce gândea Nu ideea pe care urma s-o exprime îl îngrozise, ci faptul că trebuia să o traducă în cuvinte şi să facă faţă acelor figuri Faptul că trebuia să comunice Înţelesese de ce psihologii îl aleseseră până la urmă pe el Pentru că se temea să comunice cu ceilalţi Era inteligent şi îndemânatic, dar, încă înainte de a fi auzit măcar de psihologi, avea gravat în adâncul fiinţei lui un reflex vechi, care-l făcea să se umple de groază la ideea comunicării La bordul navetei nu simţise nici un fel de angoasă pentru că nu fusese nevoit să comunice Uneori, slăbiciunea poate deveni o forţă, îşi zise el, pe jumătate surâzând, în timp ce îi auzea pe membrii Consiliului schimbând între ei fraze scurte, ce trădau entuziasmul sau neîncrederea Dar acum, la ce îi va folosi această slăbiciune a lui? Oare psihologii l-ar putea debarasa de ea? Ei mizaseră pe slăbiciunea lui Construiseră un echilibru în jurul ei Practic, îi vindecaseră nevroza integrând complet în personalitatea lui vechea neîncredere ce îi rodea inima Asta îi permisese lui Hiram Walker să trăiască în pace cu sine însuşi Dar nu îi permitea să trăiască în bună înţelegere cu ceilalţi Se simţi îngrozitor de singur, în ciuda zâmbetelor încurajatoare ce i se adresau — Nu respingem ideea dumneavoastră, spuse membrul cel mai în vârstă al Consiliului Ba chiar se conturează o majoritate, în interiorul grupului nostru, care se declară în favoarea ei Bineînţeles, urmează să facem un studiu lung şi amănunţit, înainte de a adopta acest proiect Dar trebuie să recunosc că simpla anunţare a unui asemenea plan ar ameliora deja situaţia noastră politică — Vă gândiţi la o planetă anume? întrebă cineva — Pluto, răspunse Hiram Caracteristicile sale fizice sunt relativ apropiate de cele ale Lunii Ar fi uşor să-l smulgem atracţiei solare, dată fiind îndepărtarea lui de astru Din acelaşi motiv, dislocarea lui nu ar cauza mari perturbaţii în restul sistemului — Să muţi o planetă zise, visătoare, una dintre femei — Este o chestiune de energie, spuse Hiram, tot mai aprins Nu-i extraordinar de complicat De fapt, e vorba doar de extinderea la un nivel superior a unor lucrări deja cunoscute Inginerii ar trebui să poată rezolva problemele translaţiei şi ale echilibrului, fără a mai fi nevoie de noi cercetări fundamentale Vă atrag atenţia asupra faptului că ar fi posibilă montarea direct pe planetă a mai multor transmaterii, care să alimenteze cu energie şi materiale instalaţiile şi să menţină un contact permanent între sistemul solar şi echipajul acestei nave gigantice, sau chiar cu emigranţii — Emigranţii? zise cineva Se lăsă un moment de tăcere — Walker are dreptate, spuse bărbatul cu gesturi nervoase Trebuie să ne gândim la o emigraţie Să instalăm un nucleu uman acolo, în jurul Proximei Centauri Şi apoi un altul, mai departe Fără să mai pierdem vremea Nu ştim cu ce urmează să ne confruntăm în spaţiu, aşa că trebuie să ne construim nişte bastioane, ca vechile imperii — Aş vrea să vă propun un lucru în legătură cu acest nucleu uman, zise Hiram Ţinuse atâta amar de vreme în el ceea ce vroia să spună Era ca o tumoare ce crescuse înlăuntrul său încă din acei ani, acum aşa de îndepărtaţi, când trăia de partea cealaltă a frontierei Din pricina asta se gândise el la acest mare zbor al lui Pluto către o nouă stea — Vă ascultăm — Iată despre ce este vorba, zise Hiram Eu m-am născut în America de Nord, dincolo de frontieră, în ţinuturile din Est Abia la cincisprezece ani am trecut încoace graniţa Şi am văzut ce înseamnă să trăieşti într-un fel de rezervaţie, de lagăr imens, ori de zonă subdezvoltată, cum se spune atunci când se vorbeşte despre statele din Antichitate Nu am făcut războiul, dar m-am născut şi am crescut într-o ţară complet distrusă Nu era drept Ştiam că nu era drept De aceea am trecut frontiera, şi abia atunci am devenit şi eu o fiinţă umană ca toţi ceilalţi Mai sunt încă oameni acolo, sunt atâţia copii care se nasc în fiecare zi — Au rămas, într-adevăr, în jur de o sută de milioane de persoane, în ţinuturile înapoiate ale planetei, zise unul dintre bărbaţi, pe un ton glacial Problema aceasta este pe cale de a fi rezolvată, mulţumită eforturilor Administraţiei În douăzeci de ani, urmele războiului vor fi şterse În mod normal, ar fi trebuit aproape un secol, dat fiind că amploarea distrugerilor şi opoziţia anumitor guverne au fost fără precedent Membrii Consiliului păreau dezorientaţi de apariţia acestui nou aspect Hiram simţi că era pe punctul de a le pierde atenţia Făcu un efort de concentrare — Nu aş vrea decât ca toţi aceia dintre ei care pot fi utili, să se reintegreze în colectivitatea umană şi să o servească, la rândul lor, constituind prima colonie de oameni din afara sistemului solar Aş dori ca între ţinuturile lor şi Pluto să nu mai existe nici o frontieră Aş dori să li se dea această planetă, care astăzi nu valorează nimic — Este o idee măreaţă, zise o femeie, zâmbindu-i cu căldură — Va fi nevoie de tehnicieni, pe Pluto, replică, neînduplecat, unul dintre bărbaţi Va trebui să-i formăm pe acei oameni, iar asta costă timp Noi avem planurile noastre, deja stabilite De ce să le dăm peste cap? — Dar am putea popula o planetă Nu-i nevoie să deplasăm o sută de milioane de fiinţe Cinci sau şase milioane ar ajunge, pentru început Hiram îşi stăpâni cu greu o grimasă Cinci sau şase milioane, pentru început Aşa vedeau ei lucrurile Socoteau oamenii ca pe nişte cifre, ca pe nişte gămălii de ac Nu-şi imaginau această de portare colosală decât cu răceală, strict tehnic El, însă, îşi dădea seama de multitudinea problemelor individuale Apoi, brusc, realiză că ei n-o puteau face pentru că trebuiau să privească lucrurile la scara umanităţii, la nivelul celor mai mult de douăsprezece miliarde de fiinţe care se sufocau în nişte lumi prea mici Avea în faţa lui nişte persoane generoase şi sensibile Problemele, numai, erau inumane — Dar or să refuze, se auzi o voce De fapt, lucrurile ar fi fost de mult rezolvate dacă nu ne-am fi izbit de susceptibilitatea guvernelor locale, care nu au vrut să adere la organizaţia noastră mondială Iar Guvernul Terrei nu ne va lăsa să ne ocupăm noi de ei Hiram se ridică în picioare Îşi împinse fotoliul, se dădu un pas înapoi, după care se apropie din nou de masă, sprijinindu-şi pumnii pe suprafaţa ei rece Se aplecă spre membrii Consiliului, iar capul său descrise un arc de cerc, în timp ce el îi fixa cu privirea, unul după altul — Voi merge eu, spuse Walker, şi îi voi convinge Am să le spun: un ţinut nou vă aşteaptă în ceruri, un ţinut pe care războiul nu l-a distrus, pe care radiaţiile nu l-au pârjolit, un pământ pe care să-l cultivaţi, pe care să-l puteţi scormoni, şi vă vor învăţa tot ce va trebui pentru a-l exploata şi pentru a putea privi din nou cerul cu încredere Iar ei mă vor asculta şi mă vor crede, pentru că m-am născut printre ei, pentru că sunt asemenea lor — Nu şi acum, zise o voce Îl căută cu privirea pe cel care vorbise Dar toate buzele erau încremenite, iar figurile imobile — Nu şi acum, repetă vocea Sunteţi între două lumi Şi încercaţi să le reuniţi în speranţa că veţi regăsi unitatea propriei dumneavoastră personalităţi Dar nu veţi reuşi decât alegând, domnule Hiram Walker Şi nu veţi putea alege decât viitorul Nu aveţi cum să vă întoarceţi în trecut Nimeni nu poate Nici măcar eu — Cine sunteţi? întrebă Hiram — Ceva ca un fel de memorie a acestei organizaţii Pentru a mă numi, e folosit uneori termenul desuet de „creier electronic”, deşi este inadecvat Ar trebui mai bine să-mi spună „arbitru cognitiv” Construcţia mea a început la scurtă vreme după formarea Administraţiei Ştiaţi de existenţa mea, dar vă făcuseţi o idee falsă despre ce eram eu în realitate, lucru ce explică surpriza dumneavoastră Hiram îşi schimbase însă ideea de cum auzise vocea Se gândise la Georges Beyle Înţelegea mai bine legenda, acum Pentru că i se dezvăluise un mare secret Numai Georges Beyle putuse construi o asemenea maşină Probabil că era chiar vocea acestuia, care îi supravieţuia Se putea spune astfel că Beyle, genialul Director al Administraţiei, nu dispăruse întru totul Rămăsese fantoma lui O fantomă întrupată într-o maşină — Ce credeţi despre propunerile lui Walker? întrebă bărbatul cel mai în vârstă — Sunt, în mod fundamental, sănătoase, deşi autorul nu a trasat toate consecinţele şi toate implicaţiile posibile ale unei asemenea acţiuni Punctul său de vedere rămâne, în esenţă, sentimental Din întâmplare însă, concluziile lui coincid, în mare, cu cele la care s-ar fi ajuns în urma unei analize logice a situaţiei El neglijează totuşi complet un factor: Guvernul Terrei — Ce soluţii preconizaţi? — Cum bine ştiţi, zise vocea, nu pot să propun, în principiu, nici o soluţie cu adevărat nouă Eu nu fac decât să analizez propoziţiile unui discurs şi să pun în lumină scăpările de logică Aceasta, în cazul unor vremuri normale În împrejurări excepţionale şi în situaţiile de criză, care sunt definite cantitativ, pot însă emite, bazându-mă pe experienţa mea anterioară, nişte recomandări pe care sunteţi obligaţi, ca instituţie, să le respectaţi Propunerile lui Walker constituie o astfel de circumstanţă extraordinară Vă recomand aşadar ca încă de mâine să daţi publicităţii un comunicat prin care să se afirme voinţa noastră comună de a face din Pluto prima planetă a unui nou sistem solar, şi să îi acordaţi lui Hiram Walker toate facilităţile pentru a îndeplini partea a doua a planului său Studiul problemelor concrete va fi lăsat pentru mai târziu Era, se gândi Hiram, o atitudine încă şi mai abstractă decât cea a membrilor Consiliului Pentru maşină, acţiunea nu exista, parcă, decât la un nivel pur simbolic Esenţialul, pentru ea, nu consta în dificultatea deplasării unei planete de talia lui Pluto, ci în necesitatea efectuării acestei deplasări, date fiind nişte realităţi mult mai generale — În regulă, spuseră, rând pe rând, membrii Consiliului Maşina îi salută, după care tăcu Dar Hiram ştia că urechea ei rămânea la pândă şi că, peste tot în sistemul solar, avea mii, dacă nu milioane de urechi similare Perspectiva aceasta îl înfioră Admiră şi mai tare calmul membrilor Consiliului, care îl întrebară, plini de amabilitate, despre câteva lucruri de ordin personal, inclusiv despre cum îşi vedea viitorul, şi care îi puseră la dispoziţie tot ce îşi putea dori Se aşteptase să fie supravegheat, închis, testat, examinat timp de luni întregi, pe care ar fi trebuit să le suporte cu răbdare, spunându-şi că şi asta făcea parte din călătorie I se oferea însă libertatea — Sper să vă revăd diseară, spuse aceea dintre femei care părea cea mai tânără şi care avea ochii de un albastru incredibil Îi trebuiră cinci minute lui Hiram pentru a înţelege că fusese invitat la o serată Brusc, realiză că era, fără îndoială, mai în vârstă decât ea Înţelese de ce îl întâmpinaseră pe acest picior de egalitate: nu doar din politeţe El îi considerase ca fiind mult mai bătrâni decât el, în vreme ce, pentru cei de pe Terra, el avea cincizeci şi şapte de ani Cincizeci şi şapte de ani! Plecase de pe Pământ la treizeci şi doi de ani * * * A doua zi, comunicatul Consiliului fusese difuzat în întreg sistemul solar La două minute după sfârşitul emisiei, Preşedintele Guvernului Terrei şi miniştrii săi cunoşteau deja textul Iar David Abner, preşedintele ameninţat, surâdea * * * Singurul lucru pe care Diego putea să îl garanteze, în legătură cu el, era că memoria îi fusese retuşată, şi asta din propria lui iniţiativă Există metode care permit schimbarea amprentelor digitale De asemenea, este posibilă modificarea capilarelor din fundul ochiului, suficient pentru a face cu neputinţă recunoaşterea unui individ, la o examinare sumară Dar asta nu serveşte la nimic, atâta vreme cât te afli pe mâna celui mai mare analist psihic În anumite situaţii, este preferabil să nu ai trecut Pentru echilibrul tău personal şi, apoi, pentru propria ta securitate Era cazul lui Diego Larue Nu era numele lui În ce ceea îl privea, i-ar fi convenit să-l cheme oricum Dar memoria sa nu păstrase nici o urmă a unui alt nume Şi nu îi furniza nici un indiciu asupra motivelor ce îl determinaseră să îşi modifice amintirile Nu ştia nici măcar ce psiholog acceptase să îl opereze, în schimbul unei sume fără îndoială drăguţe Memoria nu îi oferea decât o biografie - evident imaginară - a unui oarecare Diego Larue Corpul său era totuşi în măsură să-i dea ceva mai multe informaţii Pesemne că accidentul care-l răvăşise într-un asemenea hal se petrecuse de curând, altfel orice tentativă de a scăpa de vechea sa identitate ar fi fost zadarnică Nu exista, în tot sistemul solar, o aşa învălmăşeală de proteze şi de carne de om precum cea a trupului său Dar la un examen superficial nu s-ar fi remarcat nimic ciudat, în afară de figura lui, care era acoperită cu o foiţă de plastic decupată în jurul ochilor şi al nasului Iar mandibula era artificială Comportamentul lui Diego, acum când mergea pe străzile oraşului adormit, părea normal Membrele sale erau însă artificiale Inima era, de asemenea, artificială O bună parte dintre organele vitale nu funcţionau decât graţie intervenţiei unor mecanisme subtile Un coordonator electronic, plasat de-a lungul coloanei sale vertebrale, asigura conlucrarea dintre partea vie şi partea mecanică a fiinţei lui Numai sistemul nervos central rămăsese intact Diego ar fi putut să se întrebe cât de important fusese sub vechea lui identitate, pentru ca nişte chirurgi dintre cei mai pricepuţi să piardă atâta timp cu reparatul unui corp făcut mai mult decât ferfeniţă Dar era prea egoist ca să nu considere drept normal un astfel de lucru Nu regreta accidentul său decât în rare împrejurări Protezele care îi ţineau loc de mâini şi de picioare erau mai viguroase şi mai rapide decât membrele naturale Perfecta coordonare motrice, dobândită în urma unei reeducări despre care nu mai păstra nici o amintire, îl făcuse superior, ca forţă şi ca rapiditate, celor mai dotaţi pe plan fizic Singurul lucru pe care îl află în legătură cu accidentul său era că se petrecuse în timp ce lucra pentru Administraţie Adunase pentru aceasta din urmă o ură pe cât de ucigătoare, pe atât de paradoxală, fiindcă, în fond, era mulţumit de starea în care ajunsese Considera însă că Administraţia purta toată vina pentru faptul că el trebuise să şteargă orice urmă interioară sau exterioară a vechii lui identităţi Ura era cea care îl făcea acum să străbată străzile, pustii la acea oră, de la nivelul şase al Tangerului Nivelul cu pricina, aflându-se la suprafaţă, era în întregime rezidenţial Diego mergea de-a lungul grădinilor ce înconjurau vilele somptuoase, la ale căror ferestre se mai vedea încă lumină Afară însă, nici ţipenie de om Nici măcar o patrulă Vilele aveau propriul lor sistem de protecţie, aşa că poliţia nu organiza niciodată ronduri de noapte în acea zonă Era destul de rece Nişte şiraguri de luminiţe delimitau, în depărtare, astroportul Diego o coti de două ori la dreapta şi o dată la stânga Coborî apoi o scară care îl conduse la nivelul inferior, cel care deservea traficul dinspre şi către vile O apucă pe unul dintre bulevarde, unde avea o întâlnire Auzi în sfârşit maşina venind din spatele lui, deşi era cât se poate de silenţioasă, pentru că funcţiona pe acelaşi principiu ca al glisorului şi nu avea roţi Ajunse la înălţimea lui Se strecură înăuntru fără a mai aştepta ca ea să se oprească în dreptul său Uşa glisantă se închise la loc, fără zgomot, în timp ce el se instala pe o banchetă Maşina acceleră Nici măcar nu se oprise Înăuntru nu se mai afla nimeni Iar în zona bordului nu se zărea nici o manşă de comandă Era un model de lux, în întregime teleghidat sau dirijat de un program conceput dinainte Nu-şi pierdu vremea cu examinarea cadranelor care indicau viteza şi direcţia, nici cu toate acele luminiţe care clipeau neregulat Reflecta Nu ştia exact ce urmau să-i ceară Nu avea habar nici de ceea ce ar fi putut el să pretindă Acceptase să intre într-un joc, a cărui miză era însăşi viaţa lui Acceptase pentru că se considera invulnerabil În ultima vreme, corpul său, pe jumătate robotizat, îşi dovedise de câteva ori eficacitatea Undeva, în sinea lui, nutrea convingerea că este nemuritor Credea chiar că timpul nu o să aibă nici un efect asupra sa Parbrizul panoramic al maşinii se întunecă imediat Nici un zgomot din afară nu mai răzbătea până la el Nu doreau ca el să ştie încotro se îndrepta Cei care urmau să-l angajeze erau foarte prudenţi Îi înţelegea Nu scoase nici un sunet în clipa când vehiculul se opri, brusc, într-o beznă totală, şi când lumina din plafon se stinse Simţi un uşor curent de aer trecând peste ţeasta lui chilugă în momentul în care uşa se deschise O mână îl prinse de umăr şi îl ajută să iasă din maşină Condus de aceeaşi mână, parcurse prin întuneric un traseu extrem de complicat, de vreo treizeci de metri, cu o mulţime de întoarceri şi cotituri Se opri şi, dintr-o dată, avu senzaţia că pământul îi fuge de sub picioare Un ascensor Apoi simţi din nou podeaua sub tălpi Chiar dacă i s-ar întâmpla să mai treacă prin acel loc, la lumina zilei, nu l-ar recunoaşte niciodată Fu împins să se aşeze într-un fotoliu Lumina crescu, progresiv Aprecie atenţia cu care îi menajau ochii Nu numai pe ai lui În faţa sa, instalaţi la o masă goală, se aflau patru bărbaţi Deşi foarte diferiţi ca statură, aveau cu toţii aproape aceeaşi figură, extrem de comună Diego înţelese într-o clipită că purtau măşti Un observator mai puţin atent le-ar fi luat, fără îndoială, drept chipuri veritabile Tăcerea se prelungea Cei patru indivizi se priveau unii pe alţii ca pentru a se asigura de unanimitatea opiniilor lor în legătură cu acţiunea pe care urmau s-o întreprindă Diego intui că între ei nu exista prea multă încredere Discuţia începu brusc, fără saluturi protocolare — Ştim cine sunteţi, zise unul dintre cei doi bărbaţi din mijloc Ştim, în ceea ce vă priveşte, tot atât cât ştiţi şi dumneavoastră, poate ceva mai mult Ştim, mai ales, că chiar detestaţi din tot sufletul Administraţia, deşi ascundeţi acest lucru, întrucât lucraţi în continuare pentru ea De ce o urâţi? — Din pricina accidentului Îşi privea mâinile Imitau perfect originalul, până la cele mai mici detalii Numai unghiile nu îi creşteau, dar erau infinit mai rezistente decât cele normale Şi interşanjabile Cel care îl interoga păru satisfăcut de răspuns — Sunteţi pregătit să îndepliniţi o misiune să zicem de anvergură, împotriva Administraţiei? continuă el — Da, zise Diego — Şi noi consideram la fel Bineînţeles, suntem gata să recompensăm cu generozitate orice efort din partea dumneavoastră Suma s-ar putea ridica până la cincizeci de milioane de terrani Ea ar urma să vă fie vărsată în orice metal doriţi şi în oricare loc din sistem — Vă mulţumesc, spuse, sec, Diego — Ştim, zise în continuare individul, că sunteţi la curent cu proiectele aflate în studiu la Administraţie de mai bine de trei luni, proiecte vizând deplasarea planetei Pluto şi plasarea ei pe o orbită în jurul Proximei Centauri Dorim să sabotăm acest proiect, pentru a-l înăbuşi în faşă După îndelungi analize şi după contactele pe care serviciile noastre le-au avut cu dumneavoastră, am căzut de acord că însuşirile (ezită) fizice şi cunoştinţele pe care le aveţi vă recomandă ca fiind cel mai potrivit pentru o asemenea misiune Considerăm, pe de altă parte, că ne putem baza pe discreţia dumneavoastră Ştim ce aţi făcut şi că aţi uitat, să zicem involuntar Diego ascultase până la capăt, liniştit Se aştepta la un lucru de acest gen Nu era convins că fuseseră chiar atât de bine informaţi Ei mergeau după schema clasică: mai întâi propunerea unui câştig enorm, apoi ameninţarea — Considerăm necesară distrugerea instalaţiilor care i-ar permite Administraţiei să echipeze planeta Pluto Asta în termen de un an Puteţi să o faceţi — Nu sunt de acord, zise Diego Se lăsă o tăcere grea — Nu sunt de acord cu planul dumneavoastră, reluă el În primul rând, pentru că este prea riscant În al doilea rând, pentru că poate foarte bine să nu conducă la un eşec definitiv al Administraţiei în această poveste, ci numai să îi întârzie reuşita Se lăsă din nou tăcere Diego numai făcu nici cel mai mic efort pentru a o întrerupe — Aveţi o altă idee? întreba bărbatul care stătea în dreapta Vocea lui suna identic cu cea a primului interlocutor Duseseră precauţia până într-acolo încât foloseau un fel de tranzistori minusculi care să le modifice timbrul vocal Diego se aştepta la o asemenea întrebare Se gândise de mult la ce ar fi de făcut pentru a distruge Administraţia sau, măcar, pentru a-i submina unul dintre proiectele de maximă importanţă Ajunsese la concluzia că nu exista decât o singură soluţie — Desigur, răspunse el, Numai că ea necesită o perioadă de timp mult mai lungă Ar fi nevoie cam de cinci ani pentru a realiza planul pe care vi-l propun — Expuneţi-ne ideea dumneavoastră, zise bărbatul din dreapta — Pentru început, vom lăsa ca proiectul Administraţiei să demareze în mod normal: Pluto să îşi înceapă lunga sa călătorie, emigranţii să fie îmbarcaţi, iar materialele şi personalul tehnic să ajungă pe poziţiile stabilite Făcu o pauză de câteva secunde, pentru a-i lăsa să mediteze la ceea ce le spusese Nu avură nici o obiecţie — Pluto se va găsi atunci la câteva luni-lumină de Terra, în plină perioadă de acceleraţie Singura legătură dintre Pluto şi sistemul solar ar constitui-o transmateriile Pe ele mi-aş propune să le distrug Administraţia nu va mai putea să contacteze planeta Pluto decât după câţiva ani buni Eşecul ei va fi total — Pe Pluto se vor afla milioane de oameni, spuse cel din centru-stânga, insistând pe fiecare cuvânt — Eşecul va fi cu atât mai mare, răspunse calm Diego — Aveţi de aşteptat cinci ani, spuse cel din dreapta — Timpul nu are nici un fel de sens pentru mine, răspunse violent Diego — Eşecul va fi cu atât mai mare, răspunse calm Diego — Dar transmateriile nu ar putea fi reactivate — Pe Pluto, nu Dacă ar fi să le sabotăm pe cele de pe Terra sau din Uraniborg, da, dar nu la fel stau lucrurile şi cu cele de pe Pluto Eu voi fi pe acea planetă şi voi distruge complet transmateriile de acolo Văzu că propunerea lui îi tenta Le depăşise, evident, aşteptările Dar încă îl priveau cu neîncredere: nu îl simţeau într-atât de al lor, încât să îi accepte planul imediat — Gândiţi-vă că veţi rămâne prizonier acolo, obiectă cel din stânga Vă veţi tăia orice cale de retragere — Nu, zise Diego Voi ascunde o navetă pe Pluto şi o să plec de acolo O să-mi ia cam doi ani întoarcerea Dar v-am spus, timpul nu mai contează pentru mine Iar cincizeci de milioane de terrani merită şapte ani de aşteptare Bărbatul din centru-dreapta îşi trecu mâna peste frunte — Sunteţi nemuritor? — Nu ştiu, mărturisi Diego Dar cred că sunt foarte greu de distrus Putea să le citească în ochi cât de puţin le păsa dacă el se va întoarce sau nu, ca să le ceară recompensa Ar fi preferat, fără îndoială, ca el să rămână pe Pluto, nu atât pentru sumă, cât pentru liniştea lor Încă mai ezitau — Nu-mi place să tratez cu o persoană căreia nu-i cunosc chipul, zise cel din centru-stânga Scoateţi-vă masca Nu suntem nişte domnişoare, aşa că putem suporta imaginea unui bărbat desfigurat Diego stătu în cumpănă Nu că figura lui ar fi fost insuportabilă sau că le-ar fi dezvăluit, astfel, cine ştie ce secret, dar ştia că ce se ascunde în spatele măştii nu îl va ajuta să le câştige încrederea Rareori se întâmplă ca cineva să trateze cu un schelet Îşi trase de pe faţă placa de plastic Cei patru abia îşi înăbuşiră murmurul Diego ştia ce simţeai când îi priveai chipul Le înţelegea reacţia Nu că figura lui ar fi purtat urmele unor cicatrice înfiorătoare Chirurgii le-ar fi făcut să dispară, cu uşurinţă Din acest punct de vedere, faţa lui era intactă Numai că sub pielea incredibil de subţire şi de albicioasă, muşchii erau complet atrofiaţi, parcă resorbiţi Tegumentul părea lipit direct pe os şi atât de pergamentos, încât cu greu s-ar fi putut injecta sub el nişte substanţe care să-i redea chipului o înfăţişare cât de cât omenească Trăsăturile, atâtea câte mai rămăseseră, erau total imobile Numai ochii se mişcau, căpătând, în absenţa măştii, o sclipire ameninţătoare — Sunteţi mulţumiţi? zise el Îşi puse la loc masca de plastic Se hotărî să profite de tulburarea lor — Nici mie nu-mi place să tratez cu oameni fără chip, zise el apăsat Punându-şi în acţiune protezele care îi ţineau loc de picioare, se ridică şi înainta către ei cu viteza fulgerului Gărzile ţâşniră spre el, dar până să fi apucat ele să facă un metru, el îşi înfipsese deja degetele de oţel sub bărbia celui din centru-dreapta Trase Masca se dezlipi imediat, strângându-se ca o bucată de piele moartă şi dând la iveală adevăratul chip al omului Diego se retrase rapid, înainte ca gărzile să-l fi putut atinge Cunoştea acea figură Individul se numea Smirnov Era unul dintre consilierii Preşedintelui Terrei Diego nu fu surprins Ştiuse din capul locului pentru cine avea să lucreze În afară de el, numai Guvernul Pământului ar mai fi putut nutri o asemenea ură în privinţa Administraţiei — Ceilalţi trei pot şi ei să-şi scoată măştile, zise el sarcastic Bănuiesc că nu doriţi să rămâneţi singurul cu chipul descoperit Cei trei se priviră, apoi îşi scoaseră măştile, vizibil nemulţumiţi Erau acolo Usabu, Gomez şi Valducci Aproape întreg cabinetul Guvernului Gărzile îl încadraseră pe Diego Ştia că cei patru stăteau în cumpănă L-ar fi putut lichida imediat, dar, în acelaşi timp, erau conştienţi că dacă nu îşi stăpâneau furia, riscau să piardă pentru totdeauna o asemenea ocazie de a distruge Administraţia Se calmară încet, încet Diego ştiu atunci că a câştigat Îi făcuse să intre în jocul lui De-acum încolo, vor fi obligaţi să accepte punctul său de vedere — Să discutăm cu cărţile pe faţă, zise Usabu — Asta şi vreau, replică Diego — Ar fi de preferat să vi se şteargă din memorie aceste informaţii, interveni Valducci — Nu-i nevoie ca o astfel de operaţie să fie efectuată imediat, spuse Diego Ştiţi mai multe despre mine decât ştiu eu însumi Aşa că aveţi un avantaj asupra mea Iar eu lucrez pentru dumneavoastră Smirnov schimbă subiectul — Cum vă gândiţi să procedaţi? întrebă el — Pentru început, am să dispar, zise Diego Cu totul Orice fişă în legătură cu mine va dispărea şi ea din arhivele Administraţiei Apoi am să mă angajez pe Pluto Dacă şi-ar fi putut mişca buzele, ar fi izbucnit în râs 3 Pluto, stâncă de la capătul lumii, planetă de la marginile sistemului solar, călător în întuneric, rotindu-se la şase miliarde de kilometri de Soare, distanţă pe care lumina şi undele radio o parcurg în mai mult de cinci ore; o lume deşertică al cărei diametru este de trei ori mai mic decât acela al Pământului, unde un an durează aproape două sute cincizeci de ani tereştrii, în cerul căreia Soarele nu apare decât ca o steluţă; bastion înaintat al omenirii, cu o gravitaţie sensibil inferioară celei de pe Lună şi o temperatură oscilând între treizeci şi cincizeci de grade Kelvin, infern al frigului şi al nopţii, cu nesfârşite întinderi bazaltice şi gheţari de metan Populaţia, înainte de demararea proiectului, în 2202: douăzeci şi cinci de locuitori, dintre care treisprezece bărbaţi şi douăsprezece femei; vârsta medie treizeci şi doi de ani; profesiuni reprezentate: fizicieni, chimişti, astronomi, biologi, plus un psiholog şi trei piloţi care se condamnaseră ei înşişi să petreacă cinci ani pe cea mai puţin ospitalieră planetă de la capătul universului, în scopul de a observa şi experimenta Populaţia în 2205: patru sute douăzeci şi două de mii de locuitori Distanţa faţă de Soare la acea dată: mai mult de optzeci de miliarde de kilometri Populaţia în 2207: aproape patru milioane de suflete Temperatura inelului locuit: între două sute cincizeci şi două sute optzeci de grade Kelvin Distanţa faţă de Soare: mai mult de opt luni-lumină Hiram întoarse spatele femeii şi se duse până la fereastră Dar mersul său nu era deloc hotărât Se simţea obosit şi descurajat Avea impresia ca cercul se închisese După patruzeci şi doi de ani revenise la frontieră Nimic nu se schimbase, în afară, poate, de culoarea pământului Dar fileul indestructibil de metal, care tăia câmpia în două, se înălţa în continuare la mai mult de o sută de metri înălţime De-a lungul reţelei, Hiram putea întrezări munţii pe care îi escaladase în compania unui bărbat căruia aproape că-i uitase numele Chiar i se părea că recunoaşte o scobitură în munte, defileul prin care trecuseră — Nu înţeleg, spuse femeia, de ce te încăpăţânezi cu acest proiect absurd Sociologii sunt perfect pregătiţi să se ocupe ei de asta Nu are nici un rost să treci tu graniţa şi să te expui atâtor riscuri Nu-i răspunse De câteva ori, la început, când Diana abordase acest subiect, el încercase să-i explice motivele profunde care-l împingeau spre frontieră: vroia să le explice el însuşi locuitorilor din acele regiuni înapoiate ce obţinuse pentru ei; vroia să le spună că şi el fusese aidoma lor şi că nu-i uitase Ea îl ascultase cu un fel de tandreţe, dând din cap, aşa cum faci când asculţi un copil povestind un vis imposibil Apoi tandreţea făcu loc unei enervări reţinute, care exprima tot felul de ironii Îşi aminti că Diana făcea parte din Consiliul de Administraţie şi că ironia ei era redutabilă — Nu te-aş fi crezut atât de romantic, Hiram, reluă ea Pe cuvânt, parcă vrei să faci pe eroul, să conduci poporul, ca un profet antic, în Ţara Făgăduinţei Nu vroia să înceapă o nouă discuţie Avea nevoie de Diana, dar ştia că o s-o piardă În primele zile ale revenirii sale pe Terra, când era atât de singur şi de descurajat, ea îl primise în casa ei şi-l ajutase Îi oferise exact lucrurile de care avea nevoie, folosind toate resursele inteligenţei şi sensibilităţii sale, dar făcuse aceasta cu o atât de mare abilitate, încât fiecare dintre gesturile ei păruse efectul unei întâmplări fericite Ea îi dăduse o încredere în sine de care nu se credea capabil Şi, oricât ar fi căutat, nu putea găsi o altă motivaţie a comportamentului Dianei decât ataşamentul pe care părea să-l încerce pentru el Însă acum întrevedea şi altceva Iar asta provoca în el un fel de surpare interioară — Doar dacă nu vrei să scapi de mine, spuse ea cu o gingăşie deosebită Ştii foarte bine că eu n-o să te însoţesc niciodată de cealaltă parte a frontierei Se aşeză alături de el şi îşi ridică privirea Hiram luptă o clipă cu el însuşi, ca să n-o privească la rândul lui Ştia că nu putea rezista albastrului perfect din ochii Dianei şi nici expresivităţii chipului ei Ochii şi trăsăturile sale puteau exprima orice, cel puţin atunci când era vorba de emoţii, şi nu de raţionamente Până la urmă, privirea lui Hiram se întoarse asupra Dianei şi, ca de obicei, fu surprins de tinereţea chipului ei Ar fi putut, foarte bine, să joace rolul unei fetişcane, sau mai exact, putea să fie cu adevărat o femeie extrem de tânără, deşi avea experienţa unei vieţi întregi Încerca în zadar să înţeleagă încăpăţânarea cu care se opunea proiectelor lui Dar trebuia să recunoască faptul că ea nu încercase să-şi folosească poziţia în cadrul Consiliului pentru a-l împiedica să acţioneze Era mult prea fină pentru a-l ataca frontal şi pentru a risca să-l piardă definitiv Îşi spunea câteodată că ea refuza să admită originea lui Hiram şi că nu putea accepta ca el să se întoarcă în oraşul mizer din care venise Aceasta era însă o prejudecată care jignea inteligenţa Dianei — O să mă duc, spuse el cu o voce înecată Ce e aşa mare lucru? De ce nu vrei să vii cu mine? Ştii foarte bine că nu riscăm nimic Iar călătoria nu va dura mai mult de câteva săptămâni Trebuie s-o fac De ce nu înţelegi că trebuie s-o fac? — Cred că Maşina avea dreptate, Hiram, spuse ea Eşti teribil, chiar groaznic de sentimental — Am crezut că tocmai asta ţi-a plăcut la mine, răspunse el pe un ton aparent detaşat N-am găsit un alt motiv pentru interesul pe care mi l-ai arătat Crezuse că Diana se va enerva şi, într-un fel, chiar şi-o dorise; dar ea nu îşi folosea enervarea decât ca pe-o armă, iar acum ar fi însemnat să se fi pus singură într-o situaţie de inferioritate — Nu poţi să gândeşti cât de cât raţional? spuse ea O să-ţi pierzi timpul de partea cealaltă a frontierei Şi ne-am făcut atâtea planuri! Aminteşte-ţi! — Planuri pentru după Nu pot să aştepte două-trei luni? Iar tu nu poţi gândi altfel decât ca un creier electronic? Nu ai în cap nimic altceva decât logică şi matematică? Nu poţi înţelege că eu nu sunt o maşină, că am dreptul să fiu sentimental şi că nu dispun de o minte ca a ta, rece, organizată? Ridicase vocea, fără să-şi dea seama — N-ai dreptul să vorbeşti aşa! spuse ea cu o voce tremurătoare Ţi-am dat vreodată impresia că aş fi o maşină, că aş fi insensibilă? — Nu, admise el Regreta deja ce spusese În mod sigur, ea nu era o maşină Nu era nici rece, nici insensibilă, doar o cunoştea mai bine decât oricine Era vie, cu totul vie, umană şi pasionată, chiar dacă reuşea să se controleze, atunci când era nevoie Avea deja nostalgia a ceea ce trăiseră împreună Nu-şi putea imagina că o va pierde Şi totuşi vedea asta limpede, era un fapt deja împlinit Iar acest fapt se aflase, în germene, în chiar prima privire a Dianei către el Mai devreme sau mai târziu, criza trebuia să apară, iar călătoria în ţinuturile înapoiate nu era decât un pretext: o ştia mai bine decât ea Încercase să evalueze influenţa pe care o avea asupra lui şi pe care ea şi-o dorea totală Ar fi vrut să-l facă să cedeze şi probabil că ar fi reuşit, dacă el nu şi-ar fi dat seama de manevra, poate inconştientă, pe care o încerca Dintre ei doi, Diana era acum cea care nu înţelegea că totul se terminase Ea mai lupta încă Ar fi fost totuşi dispusă să-l uite, dacă ar fi ştiut că lui îi părea rău Se simţea golit de orice energie Dar ştia că şi dacă ar fi cedat, criza tot s-ar fi produs Hiram încetase cu totul s-o mai intereseze, din clipa în care intrase în stăpânirea ei — Ei bine? spuse ea Citi în ochii ei albaştri că slăbise strânsoarea, că bătea în retragere, fără însă a fi renunţat cu totul Îi văzu în privire o străfulgerare de duritate, apoi o reală blândeţe Diana puse o mână uşoară şi albă peste braţul negru al pilotului — Adio, zise ea El nu reuşi să scoată decât un fel de mormăit În ochi i se putea citi nefericirea Dar ea întoarse capul şi se îndepărtă Hiram auzi uşa închizându-se „Totul e din cauză că tu eşti negru, spunea o voce în interiorul său Pentru că te-ai născut într-o ţară distrusă, într-un oraş fără nume ” Dar ştia că se minţea singur Soarele termina de aurit muntele, proiectând pe câmpie umbra întinsă şi subţire, geometrică, a marelui fileu * * * Din multe puncte de vedere, pregătirea şi executarea proiectului „Călătoria cea lungă” rămân, încă şi în zilele noastre, un model de organizare Acest succes răsunător este greu de înţeles, date fiind dificultăţile enorme cu care inginerii s-au confruntat, precum şi mijloacele relativ primitive de care dispuneau pe atunci Folosirea sistematică pentru prima dată în istoria umanităţii - a unor vaste mijloace mecanice de previziune şi planificare, alături de efortul continuu şi aproape suprauman al sutelor de milioane de oameni care au colaborat (discret, sau mai puţin discret) la proiect, ar putea explica amploarea rezultatului Niciodată în lunga sa istorie, Administraţia nu îşi asumă o sarcină atât de nemăsurată în raport cu propriile posibilităţi Mai târziu, ea făcu minuni mult mai mari, cel puţin judecate în absolut, dar acestea nu mai mobilizară decât o mică parte a forţelor sale, care, între timp, crescuseră De câteva ori, între 2202 şi 2205, se puse întrebarea dacă nu cumva Administraţia ţintise prea departe Dar înspre 2206, deveni evident - chiar şi pentru observatorii cei mai puţin binevoitori că ea depăşise cu bine criza şi dusese la bun sfârşit partea cea mai dificilă a sarcinii sale Nimic n-o mai putea opri, în afară, poate, de vreun cataclism sau de rea-voinţa oamenilor Mulţimea veni prima Mai întâi bărbaţii, care îşi abandonară casele în paragină şi se îndreptară, în mici grupuri tăcute, spre piaţă La început nu fu decât un cerc de oameni de jur-împrejurul acelei pieţe, ce stăteau cu atenţia încordată, recunoscându-se unii pe alţii, salutându-se, schimbând între ei fraze scurte Pe măsură ce numărul lor creştea, tensiunea scăzu simţitor Tonul pe care discutau deveni ceva mai înalt O dădură o vreme pe glumă Apoi, noii-veniţi anunţară sosirea unor familii întregi, plecate dis-de-dimineaţă cu tot felul de şarete, pentru a răspunde apelului lansat prin difuzoare şi fluturaşi de hârtie Prânzul promis îi ademenise pe mulţi Când orăşenii îi văzură pe cei de la ţară apărând într-o cohortă zgomotoasă, dădură fuga să-şi cheme femeile şi copiii Pe măsură ce mulţimea creştea, serviciile locale de ordine întâmpinau dificultăţi din ce în ce mai mari în a-şi îndeplini rolul Într-un colţ izbucni o încăierare care, în scurt timp, umplu piaţa de rumoare, fără să se ştie de la ce pornise Poliţia acţionă cu rapiditate şi-i separă pe combatanţi, atenţionându-i să nu se mai repete Piaţa era imensă Demult, înainte de război, aici se ridicaseră imobile gigantice, temple ale industriei şi afacerilor Apoi rachetele căzuseră pe anumite stânci de beton şi oţel, iar căldura neobişnuită le lichefiase După un secol, nimic nu se reconstruise Dar locul fusese curăţat de ruine sau, mai bine zis, timpul netezise movilele de lavă artificială născută din radiaţiile unuia dintre sorii nucleari Deşi piaţa avea diametrul mai mare de un kilometru, încet-încet, pe măsură ce orele treceau, ea se umplu de bărbaţi şi femei, copii, animale Din loc în loc, albii alcătuiau nişte grupuri ceva mai luminoase, dar se pierdeau în masa compactă a negrilor care se adunaseră de pretutindeni Când glisorul apăru pe cer, discuţiile făcură loc unor strigăte, îşi arătau unii altora maşinăria, o huiduiau Când văzură că ea purta culorile Guvernului Mondial, ostilitatea deveni generală Apoi, câţiva recunoscură însemnele Administraţiei, iar furia se mai domoli Glisorul coborî pe verticală, spre centrul pieţei Se produse o mişcare generală a mulţimii Cei care se aflau în mijloc se repliară precipitat pe părţile laterale Busculada se potoli Nimeni nu mai rămăsese sub imensa maşinărie, ce se oprise acum, nemişcată, la trei metri de sol O scară coborî de sub carcasa glisorului, iar mulţimea înainta, ca să vadă mai bine Apariţia câtorva bărbaţi care purtau uniforma Administraţiei fu întâmpinată cu huiduieli Undeva, în depărtare, se auzi un foc de armă, dar nimeni nu-l băgă în seamă Ca la un semnal, din glisor prinseră a se revărsa valuri de muzică asupra mulţimii Atmosfera de petrecere se accentuă Tinerii începură să danseze Oamenii Administraţiei păreau să nu acorde prea mare atenţie mulţimii care îi înconjura Printre ei, se aflau reprezentanţi ai tuturor raselor, predominând însă negrii şi metişii Se zvoni că de fapt aceştia nu erau cu adevărat negri, ci că fuseseră machiaţi Unii mai îndrăzneţi, aflaţi în primele rânduri, făcură câţiva paşi înainte, cu gândul de a verifica Văzură că oamenii Administraţiei erau negri de-a binelea şi că nu aveau nici o armă Încetul cu încetul atmosfera se destinse Oamenii Administraţiei ridicară o vastă estradă cu materiale, debarcate din glisor Numele lui Walker era pe toate buzele Câteva grupuri începură să-l scandeze Cei care dansau preluară şi ei noul ritm Undeva, un tip care îşi adusese cu el chitara compuse o baladă în cinstea celui care cucerise stelele pentru a le închina poporului său sărac Imediat, o staţie de radio locală îi trimise un microfon, amplificatori şi difuzoare Un sfert de oră mai târziu, jumătate din mulţimea adunată în piaţă cânta cel puţin refrenul baladei, iar dansatorii schimbară din nou ritmul Estrada era instalată De la o anumită distanţa încolo, ea devenea aproape invizibilă, într-atât erau de subţiri stâlpii metalici care o susţineau Cel care s-ar fi aflat acolo ar fi părut că pluteşte în aer Glisorul mai debarcă nişte cutii enorme, care fură aşezate la vedere, în jurul estradei Nimeni din mulţime nu se îndoia că ele conţineau cadourile promise celor care vor fi prezenţi Aproape toţi oamenii Administraţiei urcară apoi în glisor; în jurul estradei rămaseră numai vreo zece, cu un aer foarte decontractat Zâmbeau mulţimii şi schimbau cu ea tot felul de semne Un bărbat purtând aceeaşi uniformă ca toţi ceilalţi coborî din glisor Apoi scara se strânse, iar glisorul se înălţă şi rămase nemişcat deasupra caselor, în partea sudică a pieţei Ultimul venit făcu turul estradei Şi toţi putură vedea că era negru Începu să vorbească, iar vocea sa, deşi liniştită, neutraliza vuietul mulţimii, sloganele scandate, muzica difuzoarelor şi lamentaţia ritmată a baladistului — Eu sunt Hiram Walker, spuse bărbatul Se lăsă tăcere Se auziră apoi nişte strigăte cum că Walker era alb şi că-l deghizaseră Începu cearta — Eu sunt Hiram Walker, spuse bărbatul pentru a doua oară Şi m-am născut în acest oraş, acum cincizeci şi şapte de ani Am pielea neagră Însă asta poate avea vreo importanţă? În spatele pilotului se contură o umbră imensă Avea mai mult de zece metri înălţime şi reproducea toate mişcările lui Walker Când umbra deveni perfect clară, cei care se aflau mai aproape de estradă putură vedea că era chiar imaginea pilotului Dar chiar şi cei care stăteau mai departe, şi pentru care Walker nu era decât o siluetă minusculă, agitându-se la picioarele acelui colos, înţeleseră imediat Când te adresezi unei mulţimi de mai mult de un milion de oameni nu ajunge să-ţi amplifici vocea, ca să fii auzit de toţi Trebuie să te şi vadă toţi Giganticul Walker, pe care toţi îl puteau acum vedea, nu era nici înspăimântător, nici autoritar Era un om cu gesturi potolite, cu chipul plin de bunătate, dar marcat de un soi de oboseală, care contrasta cu ochii plini de inteligenţă şi încredere Nu venea ca un zeu, ci ca un om Venea să explice, să pledeze pentru ceva, nu să dea ordine, iar asta se putea citi în privirea şi în gesturile sale — M-am născut în acest oraş, repetă uriaşul Mai există probabil persoane care-şi amintesc de mine Şi puteţi vedea cu toţii ce am devenit Tăcu o clipă, pentru ca mulţimea să-l poată privi în voie Apoi reluă: — Am venit să vă povestesc cum am reuşit Am venit să vă povestesc cum oricare dintre voi poate face la fel Acum, când Walker putea fi văzut din orice punct al pieţei, nimeni nu se mai înghesuia Câţiva se aşezaseră pe jos şi ascultau, placizi Cel cu chitara îşi continua balada, dar dansatorilor li se terminase suflul — Eram ca voi toţi, spuse Hiram Walker Cuvintele lui se auziră ca o şoaptă amplificată de un milion de ori Îşi vorbea sieşi Încerca să găsească în sine cuvintele care să-i impresioneze Refuzase ajutorul psihosociologilor, care doriseră să-i scrie un discurs Poate mai târziu Dar aici, în oraşul său natal, îşi vorbea lui însuşi, le vorbea sutelor de mici Hiram Walker, plini de ambiţie, dar şi de teamă sau ranchiună Nu putea să accepte ajutorul tehnicii Diana avea dreptate, îşi spuse el cu amărăciune: nu era decât un sentimental — Am trecut frontiera, continuă Hiram Walker Aveam cincisprezece ani când am trecut frontiera Din mai multe puncte ale pieţei se auziră proteste vehemente: — Trădătorule! Dezertorule! Imensul Walker ridică mâinile Chipul său, mai înalt de un metru, exprima o tristeţe profundă Până la urmă, protestele încetară Nu mai rămase din ele decât un murmur prelung, un soi de vuiet îndepărtat, întrerupt când şi când de câte un strigăt izolat, la fel ca mugetul surd al mării contrapunctat de foşnetul valurilor la ţărm — Am trecut graniţa pentru voi, spuse Walker Nu ştiam ce o să găsesc, dincolo de frontieră Dar m-am dus acolo pentru voi, în aceeaşi măsură ca pentru mine Fiindcă eram ca şi voi Mi-am zis: dacă vei reuşi, tu n-ai să uiţi de unde vii şi-o să faci în aşa fel încât toţi să poată pleca Tu n-o să uiţi pământurile sterpe şi copiii malformaţi, nici oraşele înfometate şi pline de mizerie Nu am uitat Ştiţi prea bine ce am făcut După ani buni petrecuţi de cealaltă parte a frontierei, mi-au încredinţat o aeronavă şi am pornit spre stele Şi-am ajuns la un alt soare Un soare la fel de frumos, de cald şi de strălucitor ca al nostru N-am uitat niciodată acest pământ în toţi acei ani de rătăciri prin spaţiu, şi atunci mi-am spus: dacă undeva vei găsi o lume locuibilă, o să le-o dai fraţilor tăi Dar în jurul acelui soare tânăr şi puternic nu exista nimic Nici urmă de planetă Mă durea sufletul să văd atâta căldură şi atâta lumină pierdute pentru totdeauna Tăcerea deveni grea Simţi povara unui milion de respiraţii, mici zgomote anonime, repede înăbuşite Hiram Walker privi în jurul său Ar fi vrut să-l convingă pe fiecare în parte Dar nu era posibil Trebuia să vorbească unei mulţimi Iar mulţimea n-avea un chip pe care el să poată citi emoţiile, înţelegerea, ori aprobarea Mulţimea însemna un milion de chipuri învăluite într-o tăcere organică şi profundă — Când m-am întors, le-am spus: daţi-mi o planetă Daţi-mi o planetă pustie şi îngheţată Iar eu am s-o duc pe o orbită în jurul acelui soare cald Şi cu ajutorul a milioane de oameni, voi face din ea o a doua Terră O planetă bogată, care să le aparţină acelor oameni Iar ei au acceptat Mi-au dat o planetă şi au promis să ne ajute, dacă şi voi o doriţi Oh, nu vor pleca decât cei care vor, cei cărora le place aventura, cei care au vrut cândva să treacă graniţa şi au fost respinşi Tăcu şi privi din nou în jurul lui Cuvintele sale i se păreau găunoase, lipsite de sens Încercase să le vorbească simplu şi, dintr-o dată, descoperi că eşuase — O altă lume, zise el O lume a voastră N-o vreţi? Dezlănţuirea fu extraordinară Ovaţiile, strigătele, aplauzele urcară până la el Îşi spuse că, de fapt, ele treceau peste capul său, vizându-l pe omul din stele Hiram Walker va avea de acum înainte două ipostaze: pilotul în vârstă de cincizeci şi şapte de ani, de rasă neagră, cu ezitările şi problemele sale, şi Hiram Walker-simbolul Niciodată nu va mai putea scăpa acestei dedublări Marşau Acceptau Se ridicaseră cu toţii în picioare, iar mulţi dintre ei îşi înălţaseră copiii în aer, pentru ca el să îi vadă, sau poate ca pe o ofrandă simbolică Vor mai fi multe de făcut, se gândea Walker, pentru ca ei să devină nişte fiinţe cu totul conştiente de sine, eliberate de rituri şi reacţii ancestrale El îi iubea însă aşa cum erau În faţa lui apăru o orchestră cu instrumente de alamă, ieşită parcă din preistorie, care începu să cânte o melodie foarte veche; era un cântec ce însoţise mii de oameni de-a lungul unui fluviu pe care nici războiul, nici rachetele nu reuşiseră să-l şteargă de pe hartă, un cântec plin de nostalgie, dar şi de speranţă, Saint Louis blues Apoi, cu timiditate, pentru că nu prea ştiau cuvintele limbii vechi, ei începură să cânte Go down Moses Iar Hiram Walker înţelese că încercau să-i răspundă căutând într-un trecut îndepărtat pilda unui alt Pământ al Făgăduinţei şi a unui alt om care-şi condusese poporul dincolo de graniţe Se întrebă atunci dacă dorea cu adevărat să rămână pe Terra şi să-şi găsească pacea la care visase în toţi cei zece ani, cât durase călătoria * * * Într-o primă etapă, fură instalate transmateriile pe Pluto; ele permiteau transportul de materiale şi energie spre planeta exterioară O staţie specială, construită pe Mercur, excava din rezerva aproape inepuizabilă de energie a Soarelui Cu ajutorul unui releu, această staţie asigura menţinerea în stare de funcţionare a „porţilor spaţiului” şi alimentarea planetei În acelaşi timp, nişte centrale nucleare ce utilizau principiul fuziunii atomilor de hidrogen, au fost înălţate pe Pluto sau, mai exact, au fost îngropate la câţiva kilometri adâncime, sub scoarţa planetei Transmaterii speciale, concepute să servească drept excavatoare, au permis realizarea acestui lucru într-un timp record Tehnica centralelor nucleare nu mai fusese practic utilizată, cel puţin la această scară, de la sfârşitul secolului al XXI-lea Între timp, graţie cercetărilor susţinute, randamentul lor se ameliorase în proporţii considerabile, ajungând până aproape de 100% Aceste centrale erau destinate alimentării planetei cu energie, în timpul lungii sale călătorii, atunci când Pluto se va afla prea departe de Soare ca să poată folosi fără mari riscuri şi pierderi canalul transmateriilor Trebuie spus, pentru lingvişti, că în acea perioadă termenul de „transspatiu” începu să fie înlocuit cu cel de „transmaterie” Noul termen, care nu fu universal adoptat decât mult mai târziu, i se datorează unui ziarist al epocii, căruia istoria nu i-a reţinut numele Problema cea mai dificilă nu mai era scoaterea lui Pluto de sub atracţia solară Desigur, masa planetei era considerabilă, dar, la o asemenea distanţă, atracţia Soarelui rămânea foarte redusă De fapt o explozie chimică foarte puternică ar fi fost de ajuns pentru a smulge planeta de pe orbita sa Această soluţie nu fu însă luată în consideraţie Mai ales că explozia ar fi putut declanşa procese incontrolabile în străfundurile planetei şi nu ar fi reuşit să-i dea lui Pluto o acceleraţie suficientă pentru continuarea călătoriei Astrului îi erau necesare forţe constante şi controlabile Se combinară diferite procedee Unele proveneau dintr-o cercetare fundamentală asupra naturii gravitaţiei, iniţiată cu două secole în urmă şi care ar fi trebuit să dea naştere unei metateorii generale a câmpurilor pluriponctice Dar eforturile se concentrară, în primul rând, asupra unor noi extinderi ale transmateriilor Bătrânul îl prinse pe Diego de braţ şi încercă să-l tragă din mulţimea care se îndrepta spre clădirile Administraţiei Mai întâi, Diego se împotrivi, apoi cedă Oamenii din jur începuseră să-i privească Se lăsă în voia bătrânului Deja atrăgea prea tare atenţia cu masca lui protectoare — Ce ai cu mine? îl întrebă pe bătrân — De ce porţi mască? Şi de ce vrei să pleci? De ce vor toţi să plece? Nu sunt decât trei luni de când acest blestemat de Walker a început să-i îmbrobodească cu limba lui de viperă, şi iată că toţi vor să-l urmeze Dacă m-ai asculta, n-ai pleca — De ce? întrebă Diego curios Era pentru prima dată când întâlnea o opoziţie atât de clară faţă de proiectele Administraţiei — Ascultă, spuse bătrânul Eu am fost în spaţiu Cunosc bine planeta Pluto Este o lume dezolantă şi îngheţată Tu n-ai fost, la fel ca toţi cei care sunt aici Nu m-aş duce să trăiesc pe Pluto nici pentru tot aurul din lume Da, am fost în spaţiu şi am văzut o mulţime de lucruri pe care ţi-ar veni greu să le crezi Am văzut Saturn, am vizitat Uraniborg Am păşit pe Ganimede şi pe Titan Am văzut prea multe lucruri, mult prea multe, de aceea sunt aici Încerc să le spun şi lor, dar nu mă cred Poate tu o să mă asculţi — Ce vrei să-mi povesteşti? Diego îl zgândărea pe bătrân, în speranţa că o va lăsa baltă Dar, în acelaşi timp, vroia să-l facă să vorbească Se întreba cum de un om care aparţinuse civilizaţiei şi care fusese probabil chiar pilot, venise să se îngroape în aceste regiuni înapoiate — Hai să vorbim liniştiţi, spuse el Bătrânul îl urmă Intrară pe sub o streaşină dărăpănată, într-o curte pustie La vederea lor, un copil o zbughi printr-o crăpătură din zid — Ce ştii tu, de fapt? zise Diego — Nu înţeleg de ce pleacă toţi, spuse bătrânul Este un pământ bun, aici E pământul nostru N-au nici un motiv să plece Eu cunosc planeta Pluto Şi cunosc spaţiul Vor cădea într-o capcană Încerc să-i ţin pe loc, dar nu mă ascultă Tu eşti înalt şi puternic, pe tine e posibil să te asculte — S-au săturat de acest pământ, spuse Diego Şi eu la fel Iar acum, lasă-mă-n pace Bătrânul îl strânse şi mai tare de braţ — Braţul tău e metalic, spuse el Nici tu nu eşti de aici Dacă n-aş fi simţit cu propriile mele degete, n-aş fi zis că e un braţ artificial Aici nu ştiu să facă aşa ceva Şi tu ai fost în spaţiu, nu-i aşa? Diego nu-i răspunse imediat Ştia că acum trebuia să-l omoare pe bătrân Nu putea risca să-l lase în viaţă Îl apucă de gât şi strânse — Dă-mi drumul, gâfâi bătrânul Nu ţi-am făcut nimic Am încercat să te ajut Poate că ne-am întâlnit deja în spaţiu Se sufoca — Am văzut atâtea lucruri şi atâţia oameni Scoate-ţi masca Poate îţi recunosc chipul Diego îşi spuse că putea liniştit să-şi scoată masca, fiindcă, oricum, omul urma să moară Încerca un fel de veselie morbidă la ideea de a-şi descoperi figura Numele pe care acesta i le aruncase în faţă îi trezeau tot felul de amintiri vechi şi confuze Slăbi strânsoarea şi-şi scoase masca Bătrânul îl privi cu ochii ieşiţi din orbite „Iată chipul morţii”, îşi zicea Diego, cinic Bătrânul se încordă — Ştiu, spuse el Am văzut un chip ca al tău pe Eşti Nu, e imposibil! Nu poţi fi tu Cuvintele nu-i mai ieşeau dintre buzele învineţite — Cine? urlă Diego Bătrânul ştia ceva din trecutul lui? Putea, oare, reînnoda firul amintirilor de care se debarasase? — Nu pot să-i pronunţ numele, icni bătrânul Îmi este cu neputinţă M-ar ucide Am fugit de el până aici Dar ai venit tu — Cine sunt? răcni Diego Îl scutură pe bătrân ca pe-o zdreanţă; cuprins de o furie rece, cumplită — Vorbeşte, sau te omor! urlă el Oricum, nu mai are de ce să-ţi fie frică — Nu, zise bătrânul Continua să fixeze chipul cadaveric al lui Diego, care, brusc, îi dădu drumul Corpul bătrânului se prăbuşi, cu o bufnitură înfundată Încetase, să mai trăiască atunci când Diego se aplecă deasupra lui Asasinul îşi puse apoi masca şi clătină din cap Poate că nu fusese decât un bătrân nebun Sau poate ştia adevărul? „L-am ucis prea repede”, se gândi Diego Pluto, Titan, Ganimede, Uraniborg Pentru el aceste nume însemnau altceva decât etape ale cuceririi spaţiului Simţea că ele aveau o importanţă deosebită pentru trecutul său, acum şters cu buretele Cu o mână, ridică trupul moşneagului, reperă gura de aerisire a unei pivniţe şi se apucă să îl îndese înăuntru Nimeni nu îl văzuse, în ultima clipă, se răzgândi Îndepărtă haina bătrânului nebun şi îi descoperi pieptul Găsi ceea ce căuta Sub sânul stâng se aflau tatuate nişte litere şi cifre, pe care moşul încercase neîndemânatic să le şteargă Asta însemna că individul aparţinuse unei flote spaţiale Asta însemna că fusese într-adevăr pilot al Administraţiei Şi că văzuse Titan, Ganimede şi Pluto Diego împinse corpul în adânc * * * Cazul regiunilor înapoiate era destul de ciudat Războiul distrusese aproape în întregime civilizaţia şi îi obligase pe locuitorii acelor teritorii să se retragă în oraşe, de îndată ce rachetele încetaseră să mai cadă; acolo se aflau rezerve importante de hrană şi de materiale; în plus, se şi puteau apăra mai bine în faţa armatei de hoţi sau în faţa altor oraşe Fiecare astfel de oraş, protejându-se cu mari eforturi, rămăsese în defensivă vreme de decenii Apoi, realitatea cerând-o, s-au stabilit legături puternice între ele Aşa au format o confederaţie pe teritoriul Americii de Nord, păstrându-şi însă ura şi ostilitatea împotriva restului lumii Amintirile cumplitului război civil, care urmase aceluia de Trei Săptămâni, se ştergeau mult mai greu decât altele: învinşii suplinesc şi memoria învingătorilor Îşi reluă locul, în lungul şir de oameni Nici nu-i remarcaseră absenţa Coada se întindea la baza clădirilor gigantice pe care Administraţia le construise în mai puţin de o săptămână Nu se aflau acolo decât oameni singuri, sărăcăcios îmbrăcaţi în cea mai mare parte, ale căror chipuri întunecate trădau neliniştea Deşi li se explicase de zeci de ori că era vorba numai de o vizită şi că nu aveau de ce să se teamă, ei nu reuşeau să-şi imagineze ce-i aştepta şi făceau din asta o dramă În opinia unora, clădirea-gigant devenise un fel de monstru le înghiţea, rând pe rând, mulţimea fără scăpare Familiile fuseseră regrupate puţin mai departe Multe dintre ele veniseră cu arme şi bagaje, deşi li se ceruse să nu ia mare lucru, fiindcă nu vor pleca atât de repede Trebuia ca, mai întâi, să se construiască pe Pluto nişte instalaţii capabile să primească o populaţie atât de numeroasă, iar pentru asta erau necesare luni de zile De aceea, la început, doar cei în putere şi susceptibili de a face faţă unui antrenament susţinut vor putea folosi „poarta spaţiului” Asemenea centre au fost instalate în apropierea tuturor marilor oraşe din zonele înapoiate, pentru a se evita migrarea masivă spre frontieră, lucru ce ar fi căpătat contururile unei catastrofe O dată mai mult, organizarea impecabilă şi rece a Administraţiei îşi dovedea eficacitatea Diego schimbă două-trei cuvinte cu cei de lângă el Rămase cu impresia că ei plecau pentru că auziseră vorbindu-se de bogăţiile lumii civilizate şi de viaţa uşoară pe care o puteau avea acolo Mulţi erau ambiţioşi Alţii visau cu ochii deschişi să cucerească stelele Dar nici unul dintre ei nu avea vreo idee precisă despre dimensiunile ori configuraţia universului Multe ştiinţe şi tehnici se pierduseră în America de Nord Unele supravieţuiseră la nivel pur operaţional: se puteau reproduce anumite obiecte, dar se ignorau principiile fundamentale care le comandau Puţine domenii avansaseră, poate acelea ale agriculturii şi biologiei aplicate, datorându-şi progresul reducerii terenurilor arabile şi necesităţii de a obţine un randament maxim Restul planetei abandonase însă pentru totdeauna munca pământului; o mai făceau doar de amorul artei, sau ca pe-o relaxare „O să fie o experienţă interesantă, îşi spuse Diego, să-i vezi renăscând pe o altă planetă!” Fiindcă nu se îndoia că aceasta fusese una dintre intenţiile Administraţiei, atunci când încredinţase Pluto celor din regiunile înapoiate Pe Pluto s-ar instala o civilizaţie intermediară între cea din zona săracă şi cea din restul Terrei Pe termen lung, probabil că poporul acesta de agricultori se va urbaniza, dar marile întinderi de pe Pluto vor cunoaşte, pentru secole de-acum încolo, o altă evoluţie decât cea care prevalase pe Terra „O să fie o experienţa interesantă ” se gândea Diego Aproape că regreta să o ştie condamnată din start De fapt, nu-l deranja chiar aşa de tare să fie alături de nişte oameni pe care el îi va condamna să moară departe de soarele lor În mai puţin de cinci ani Spre jumătatea după-amiezii, ajunse să intre Săgeţi luminoase îl conduceau de-a lungul unui coridor strâmt Era singur Aşa înghiţise, încetul cu încetul, lungul şir de oameni ce se afla, de dimineaţă, înaintea lui Informaţiile sale se dovedeau adevărate Examinarea celor care se prezentau era în întregime automatizată Ar fi fost imposibil să găseşti şi să formezi atât de mulţi medici şi psihologi pentru a examina, în aşa de puţin timp, sute de mii de fiinţe umane Iar maşinile erau practic infailibile, dat fiind faptul că nu li se prezentau decât cazuri predictibile Celelalte erau supuse examinării unor specialişti umani În principiu, Diego Larue era unul dintre aceste din urmă cazuri Dar el nu ţinea deloc să fie examinat de un specialist Nu vroia să piardă protecţia mulţimii anonime Trebuia neapărat să treacă dincolo de ecranul maşinilor Avea avantajul de a le cunoaşte foarte bine — Numele dumneavoastră? întrebă maşina, în clipa în care uşa se închidea în spatele lui Diego Inventă un nume — Vă rog să luaţi loc, spuse maşina Avansă rapid spre capătul celălalt al camerei, dar nu se aşeză Ştia că are la dispoziţie vreo zece secunde Era mult pentru membrele sale artificiale Se apucă să deşurubeze un panou de protecţie Câteva dintre unghiile sale erau nişte şurubelniţe nemaipomenite Altele se puteau dovedi la fel de tăioase ca lamele de tungsten, în ciuda culorii lor roz şi a aiurii inofensive Puse panoul jos Nici un sistem de protecţie Nici un mecanism de alarmare, în afara cazului în care s-ar fi înregistrat vreo pană a maşinii Tehnicienii Administraţiei nu găsiseră de cuviinţă să-şi complice viaţa şi să facă operaţiunea şi mai dificilă La urma urmelor, această maşină nu trebuia decât să examineze nişte primitivi Pe Diego Larue nu îl prevăzuseră — Vă rog să vă aşeza , o luă de la capăt maşina Apoi tăcu, definitiv Diego îi blocase un procesor Avea două obiective de îndeplinit În primul rând, trebuia să evite ca maşina să facă vreo legătură între acest Diego, care se prezenta acum în faţa ei, şi cel care servise Administraţia şi care avea un dosar Deşi, la început, îşi inventase un nume pentru a o deruta, n-avea nevoie de asta Spre deosebire de oameni, o maşină nu defineşte identitatea în funcţie de nume Ea îşi stabileşte criteriile pe elemente mult mai sigure Cel de-al doilea obiectiv al lui Diego era de a furniza maşinii exact acele elemente pe baza cărora să-i reţină candidatura şi să-l lase să plece pe Pluto Elemente care să nu mire, nici să atragă atenţia Elemente care să coincidă, totuşi, cu alura generală a lui Diego Nu era dificil Maşina din încăpere nu reprezenta decât un ansamblu-receptor de gradul al treilea Ea era incapabilă să ia o decizie Putea doar să codeze informaţia care îi era furnizată de subiect şi, apoi, să o transmită ansamblului de memorii ale Administraţiei şi creierelor de prim rang, care decideau Cum maşina nu putea minţi, memoriile şi creierele de rangul unu acceptau informaţia fără s-o verifice Era suficient, aşadar, ca Diego să introducă acolo unde trebuia informaţia pe care vroia s-o transmită, pentru ca maşina, de bună credinţă, să creadă că o obţinuse chiar ea, în timpul examinării Diego ridică mâna stângă Pielea artificială a braţului său era o imitaţie perfectă Mai puţin o cicatrice, pe care el apăsă Pielea se despică În breşa creată apărură nişte mecanisme de o incredibilă fineţe şi de o complexitate neobişnuită care, însă, nu îi reţinură atenţia prea multă vreme Introduse un deget în despicătura braţului şi scoase un cilindru minuscul Era o memorie magnetică, riguros asemănătoare celei pe care o utiliza maşina Lipi cu grijă pielea la loc Un efect special, de electricitate statică, făcea ca pielea să adere perfect la armătura metalică a braţului; nu la fel se întâmpla atunci când se producea o depolarizare locală, cu ajutorul unui condensator precum cel aflat în unul dintre degetele lui Diego Partea mecanică a corpului său era plină de particularităţi de acest gen, pe care ştia foarte bine cum să le folosească Examină cu grijă micul cilindru şi apoi, satisfăcut, îl puse în locul unuia identic, scos din maşină Nu reactivă imediat procesorul Examinarea trebuia să dureze cel puţin o jumătate de oră Diego aşteptă răbdător După douăzeci şi nouă de minute, deconecta releul şi puse rapid placa de protecţie — Aşezaţi, spuse maşina După care se auzi un declic, urmat de patru minute de linişte Apoi un nou declic şi maşina se auzi, spunând cu o voce egală: — Daţi-mi voie să vă felicit Acest examen intelectual şi fiziologic a fost concludent Sunteţi admis pe Pluto Vă rog să ieşiţi pe uşa din spate Diego se ridică Lângă maşină se deschise o uşă, faţă în faţă cu aceea pe care intrase Se lăsă ghidat de noi săgeţi luminoase prin noi coridoare Găsi nişte haine, într-o cabină, dar fu informat că putea să şi le păstreze pe ale sale, deoarece, în urma examinării, nu existau nici un fel de contraindicaţii Vocea îi indică să ia o cutie cu hrană, de pe o etajeră Trecuse un nou hotar Ieşi dintr-un coridor şi intră într-o sală vastă, viu luminată, unde mai mulţi oameni aşteptau, încadraţi de membri ai Administraţiei, într-o atmosferă cordială În celălalt capăt al sălii, un fel de peliculă, aproape imaterială, la fel ca peretele unei bule de săpun, separa încăperea de o alta, identică Era un transspaţiu Cealaltă încăpere se afla pe Pluto — Aţi reuşit cu brio, îi spuse Albéric Levasseur, decanul, lui Hiram Walker Nu putem decât să te felicităm Walker întâlnea pentru a doua oară Consiliul întrunit în plen Încerca să evite privirea Dianei Nu o revăzuse după călătoria în ţinuturile înapoiate Spera să-i vorbească imediat după audiere — Meritul nu e doar al meu, spuse, cu modestie, Walker Reuşita mea este în egală măsură şi a Administraţiei Instrumentele pe care mi le-aţi pus la dispoziţie, tehnicienii pe care mi i-aţi împrumutat s-au dovedit la înălţime — Ştim, spuse Albéric, bătând cu latul palmei peste o grămadă de rapoarte Mai mult de nouăzeci la sută din populaţia aflată în acele regiuni a fost impresionată de mesajul dumneavoastră Mai mult de treizeci la sută au acceptat fără nici o ezitare Operaţiunea „Călătoria cea lungă” va fi, fără îndoială, un succes Nu mai avem nici un dubiu că în treizeci de ani, o colonie umană, perfect echilibrată, va trăi aproape de Proxima Centauri Vom încerca, până atunci, să punem la punct noi expediţii interstelare şi să descoperim noi lumi locuibile Dar trebuie spus că efortul pe care l-am făcut pentru Pluto va limita, mult timp de acum încolo, posibilităţile noastre în acest domeniu Cel puţin în următoarea jumătate de secol, colonia va depinde cu totul de noi — Ea va trebui să devină cât mai rapid cu putinţă autonomă şi independentă, spuse Walker — Cu siguranţă, răspunse Levasseur Dar răspunsul său era pur formal Walker simţi conflictul ce plutea în aer Administraţia dorea să se sprijine pe o bază îndepărtată, pentru a-şi întări opoziţia faţă de Guvernul Terrei Dar nu aşa văzuse Walker evoluţia lucrurilor Divergenţele între Administraţie şi Guvern nu-l interesau — Acestea sunt condiţiile exprese ale Preşedintelui David Abner pentru realizarea proiectului, zise el — Le vom respecta, bineînţeles, spuse Levasseur Sper că nu va îndoiţi de intenţiile noastre Ceilalţi rămâneau tăcuţi Le era, oare, frică de el şi de influenţa pe care o putea avea asupra populaţiei de pe Pluto? se întrebă Walker Îl vor lăsa măcar, daca va dori, să însoţească planeta în lunga sa călătorie? Simţi dintr-o dată cum îl cuprinde furia După ce fusese atât de mult timp un exilat din lumea sa natală, va deveni acum un proscris al lumii pe care o lansase pe drumurile spaţiului? Apoi se linişti Nu vroia să însoţească planeta Vroia să trăiască pe Terra Vroia să-i mai pună nişte întrebări Dianei Probabil că ceilalţi reflectaseră şi ei asupra situaţiei Întrebarea lui Levasseur veni imediat: — Şi ce vă gândiţi să faceţi acum? Walker ridică brusc capul Încercă să-şi oprească tremurul mâinilor, deja umede Era cumplit să trăieşti cu o asemenea incertitudine în legătură cu tine şi cu propriul viitor — Aş vrea să mă odihnesc, spuse el Să merg poate pe Pluto, să văd în ce stadiu se află lucrurile, şi apoi Căută privirea Dianei Ea nu-l evita I se păru, doar, că se uita dincolo de el, cu ochii ei incredibil de albaştri Brusca asprime a trăsăturilor femeii era abia dezminţită de curbura blândă a buzelor Se întrebă dacă ceilalţi ştiau de relaţia lor Înclina să creadă că da Dar nu păreau să ţină seama de asta: aveau obiceiul, de mult timp, să nu amestece viaţa privată cu funcţiile pe care le exercitau — Nu ştiu încă, urmă el cu greutate O să rămân poate pe Terra Sau o să plec din nou în spaţiu — Sunteţi liber, spuse Levasseur Hiram îşi aminti ce exaltare îl cuprinsese în urmă cu şapte luni, când Levasseur pronunţase aceeaşi propoziţie, atunci când călătoria sa tocmai se încheiase Acum nu mai simţea decât un gust amar — Vă mulţumesc, spuse el cu o voce joasă Se ridicară şi ieşiră El îi urmă Nu îndrăznea s-o strige pe Diana Dar, în timp ce se împrăştiau care încotro prin holul imens, plin de funcţionari, ea se răsuci şi făcu cale întoarsă, îndreptându-se spre el — Cred că vrei să-mi vorbeşti, îi spuse Diana, cu o voce hotărâtă Hiram păru atât de dezorientat, încât ea îi zâmbi, cu blândeţe — Vroiam să-ţi spun începu el Poate am putea acum că am reuşit Cuvintele-i sunau fals Reuşise, da, dar şi eşuase Eşecul fusese tot timpul alături de succes Îşi îndeplinise programul, dar nu se găsise pe sine Iată în ce consta eşecul său — Mi-e teamă că nu ai înţeles cu adevărat ceea ce ţi-am spus ultima dată, zise ea Mi-e teamă că în toţi aceşti lungi ani de exil ai cam uitat noţiunile de bază ale psihologiei feminine — Nu m-am gândit decât la tine, zise el — Ştiu, răspunse ea Citi în ochii ei o dezolare sinceră — În alte împrejurări , începu ea Apoi tăcu; gura îi rămase deschisă, şi el înţelese că nu îndrăznea să-i spună ceva Făcu un efort — N-ai auzit pe nimeni zicând că, în ultimul timp, aş fi interesată în mod deosebit de operele scriitorului Georges Kern? — În mod deosebit? repetă el — Este o inteligenţă remarcabilă Chipul Dianei se înăspri Continuă: — Vino diseară, o să-l întâlneşti — Îţi mulţumesc, zise el, simplu Ea se îndepărtă, lăsându-l încremenit Apoi Hiram începu să străbată holul dintr-o parte în alta, cu paşi mari Căuta o soluţie După o jumătate de oră, găsi una Se duse în biroul pe care i-l puseseră la dispoziţie şi-l sună pe Levasseur — Aş dori să solicit întrunirea Consiliului, spuse repede Vreau să le aduc la cunoştinţă hotărârea de a-mi însoţi poporul pe Pluto Cer să mi se dea un post pe măsura capacităţilor mele Pe ecran, Levasseur zâmbi imperceptibil — Nu este nevoie să întrunim Consiliul A fost luată deja o decizie, pentru cazul în care îmi veţi face o asemenea propunere — De către cine? De către Consiliu? Levasseur clătină din cap — Nu De către Memorie, creierul electronic, arbitrul cognitiv, cum vreţi să-i spuneţi Între noi, îl mai numim uneori şi Părintele Etern El a dat o recomandare expresă în care se precizează că direcţiunea supremă a operaţiunilor pe Pluto trebuie să-ţi fie încredinţată, dacă îţi exprimi dorinţa să mergi acolo — Oracolul zise Walker după un moment de tăcere — Acceptaţi? — Ceilalţi sunt la curent? — Membrii Consiliului? Da Walker respiră profund — Care este părerea dumneavoastră personală? — Să acceptaţi Oracolul are motivele sale — Îl ascultaţi întotdeauna? Levasseur ridică din umeri — Experienţa ne-a învăţat că este preferabil Noi nu suntem decât oameni Aceste probleme ne depăşesc adesea — Dar el este un zeu? — Uneori, spuse Levasseur, sunt înclinat să mă gândesc la el ca la un zeu Dar e un zeu pe care noi l-am creat, pe care-l creăm fără încetare — Înţeleg, spuse Hiram Cred că voi accepta Dar credeam că sunt liber — Sunteţi, spuse Levasseur Dar în ochii săi exista un fel de ambiguitate — Oracolul a mai zis ceva, adăugă el Nu ştiu dacă pot să vă spun, dar cred că sunt dator s-o fac — Despre ce este vorba? întrebă Hiram, după o clipă Pe chipul întunecat al lui Levasseur se putea citi confuzia — Creierul electronic a spus, murmură el, că trebuie să acceptaţi această responsabilitate A mai spus că e momentul să ieşiţi din adolescenţă Şi că are proiecte serioase în ceea ce vă priveşte Sunt propriile sale cuvinte — Înţeleg, zise Hiram Ecranul era alb de mult timp, iar el se mai întreba dacă făcuse bine acceptând şi dacă avusese într-adevăr de ales Era o senzaţie terifiantă să simţi deasupra ta această putere care n-avea nume Se gândi că doar în Antichitate oamenii mai încercaseră, probabil, un asemenea fior, atunci când evocau Olimpul Vru să-l sune din nou pe Levasseur, ca să-l întrebe unde se afla Memoria Se răzgândi însă Cunoştea dinainte răspunsul Memoria nu se află nicăieri, dar este peste tot Toate ansamblurile electronice de prim rang făceau parte din Creier şi dădeau oracole Simţea cât de profundă era judecata Creierului şi cât de mult îl privea Mai poţi ieşi însă din adolescenţă la cincizeci şi şapte de ani, după ce ai străbătut de două ori spaţiul dintre două stele? Sau poate chiar călătoria era condiţia primordială? Trebuia să o facă din nou, de astă dată împreună cu un popor întreg, pentru a se găsi pe sine? De un singur lucru era sigur Că nu va rezolva această problemă în ora următoare 4 Ar fi fost posibil ca, pe durata călătoriei, cele cinci milioane de oameni să trăiască în oraşe subterane Nu acesta era însă proiectul Administraţiei Ea dorea ca totul să fie gata - cu oraşe de suprafaţă, cu locuitori, cu câmpuri cultivate şi chiar cu păduri - în momentul în care planeta va ajunge în zona Proximei Centauri şi se va plasa pe o orbită Sorii artificiali deveneau astfel o necesitate, nu doar umană, ci şi tehnică După cinci ani, pe Pluto, încă îşi mai punea întrebarea Putea ieşi din adolescenţă - în sensul pe care Creierul îl dădea acestui termen - la şaizeci şi doi de ani? Fizic vorbind, nu avea mai mult de patruzeci Putea să mai trăiască încă vreo şaptezeci de ani, probabil chiar mai mult, dacă se va mai suporta pe sine până atunci Nu se schimbase mai deloc, în ultimii cinci ani Doar că se mai îngroşase puţin în talie şi vocea îi devenise ceva mai sigură Era vizibil, după modul în care se comporta, mergea, ori saluta, că dobândise încredere în el Asta o datora faptului că era sprijinit de un întreg popor şi admirat de Lena Cu toţii îl credeau foarte sigur pe el Când rămânea singur, îl înlocuia pe „foarte” cu „oarecum” Iar asta i se întâmpla de fiecare dată când se retrăgea în biroul lui subteran şi privea, pe ecranele largi, spaţiul, ori forfota ordonată, necontenită, ce anima suprafaţa şi galeriile de pe Pluto Fiecare dintre ecrane reprezenta o victorie Ansamblul lor reda întreg acel furnicar pe care îl constituia planeta Pluto Camere de luat vederi amplasate în puncte strategice transmiteau imagini de la nivelele cele mai de jos ale oraşelor subterane, de la centralele nucleare construite în chiar centrul planetei, de la imensele globuri ce învăluiau ansamblurile de suprafaţă, de la instalaţiile gigantice care permiteau accelerarea neîncetată a mişcării planetei spre Proxima Centauri Cel mai mare dintre ecrane se afla pe bolta încăperii, la şapte metri de sol Era un dreptunghi negru, punctat de o sumedenie de luminiţe, ca nişte pistrui Exact la intersecţia diagonalelor sale strălucea o stea solitară, Proxima Centauri Spre acel loc gonea Pluto de aproape cinci ani deja Polul Nord al planetei era orientat către stea Ceea ce Walker putea să observe pe bolta lui era cerul polar La intervale de timp regulate, o lumină difuză albea uşor ecranul, ca un clipit din ochi, semn că unul dintre sateliţii - soare trecea prin punctul cel mai apropiat de pol Erau patru cu totul, iar orbitele lor acopereau o zonă destul de largă în jurul ecuatorului, permiţându-le să dea căldură şi lumină Efectuau o mişcare de revoluţie completă în şase ore şi treceau pe cer ca nişte comete Hiram Walker îşi amintea bine de momentul lansării lor pe orbită Fusese, poate, faza cea mai spectaculoasă a proiectului Femeile şi bărbaţii cazaţi în oraşele subterane, unde urmau un curs de iniţiere, începuseră să murmure Li se promiseseră un pământ şi un soare, şi iată că nu li se dăduseră decât nişte imense caverne Era lumină, era cald, erau bine hrăniţi, dar nu se simţeau în largul lor Şi deja se strânseseră, pe atunci, mai mult de cinci sute de mii Auziseră totuşi, şi în primul rând de la Hiram, că nişte asteroizi vor fi transformaţi în ruguri imense, care vor asigura căldura şi lumina la suprafaţa planetei pe timpul celor treizeci de ani de călătorie Dar îşi pierduseră încrederea şi ajunseseră să îi invidieze pe cei douăsprezece mii de tehnicieni care se duceau când vroiau pe Terra, ori pe planeta lor de origine, prin intermediul transspaţiului Nu că ar fi avut chef să se întoarcă în oraşele lor părăginite Se temeau însă de acei tehnicieni, pentru că nu reuşeau mai deloc să-i înţeleagă, iar teama lor, dublată de invidie, se putea transforma oricând în ură Aşa că într-o bună zi, pentru că revolta mocnea, pentru că se înregistraseră deja câteva incidente, dar şi pentru că totul fusese pregătit, Hiram le ceru să urce la suprafaţă şi să se aşeze sub domurile gigantice Emigranţii, în cea mai mare parte a lor, nu văzuseră decât pe ecrane suprafaţa lui Pluto, la fel şi cerul negru, unde Soarele era acum cât o steluţă Se deplasară, morocănoşi, striviţi de imensitatea domurilor de forţă perfect transparente, care reţineau aerul şi căldura, şi care trebuiau să adăpostească oraşele, parcurile, câmpurile, ca şi porturile stelare ale viitoarei planete Erau îngroziţi de întunecimea spaţiului, care îl lipsea de orice profunzime şi dădea stelelor forma unor cuie aurii Erau terifiaţi de munţii ascuţiţi şi de întinderile moarte ale planetei Unii se întoarseră la adăpost, în oraşele subterane Alţii regretau cu voce tare că plecaseră şi propuneau să ia cu asalt transmateriile, ca să se întoarcă pe Pământ Atunci Walker le vorbi: — V-am făgăduit un soare, spuse el E încă departe de noi Mai avem treizeci de ani de drum până la el Dar vă înţelegem şi vă împărtăşim neliniştea V-am promis lumină, iat-o! Ridicară cu toţii privirea spre cer Deodată se contură silueta unei stele, care crescu rapid, devenind enormă — O rachetă! strigară copiii Dar lumina nu scăzu în intensitate Din contră, soarele artificial se lăţi încă şi mai mult, devenind mai mare şi mai strălucitor decât cel văzut de pe Pământ Lumina un sfert din planetă, iar emigranţii observară cum peisajul sumbru din jur prindea nişte culori nemaivăzute până atunci Abia ce apucă să dispară primul soare artificial spre vest, că un altul era deja la orizont, urcând dinspre răsărit Cei patru aştri trecură unul după altul, în vreme ce tehnicienii şi emigranţii nu se mai săturau privindu-i Erau patru asteroizi, foşti sateliţi minori ai Saturnului, pe care o transmaterie gigantică, împrumutată de la proiectul „A Cincea Planetă”, îi proiectase în jurul lui Pluto Fuseseră înconjuraţi cu o atmosferă de hidrogen pe care un câmp de forţe îl împiedicau să se disipeze în spaţiu, şi li se declanşaseră în interior nişte reacţii nucleare ce aveau să îi consume aproape total în câteva secole Călătoria însă nu va dura decât treizeci de ani Satelitul natural al lui Pluto, pe care planeta îl ducea după sine în voiajul ei, fusese conservat Ceva mai târziu, el va putea servi ca releu spaţial Hiram Walker îşi amintea, de parcă ar fi fost ieri, aclamaţiile, dansurile, strigătele de bucurie şi de speranţă renăscută Iar când vestea - şi imaginile - ajunseseră pe Terra, cererile de plecare pe Pluto se înmulţiseră imediat în zonele înapoiate Acum purta răspunderea pentru mai mult de patru milioane de suflete Călătoria începuse Pluto se afla la aproape opt luni-lumină de Soare Trecuseră cinci ani, din 2202 până în 2207 Nişte ani buni, în esenţă Fiecare dintre ei corespundea uneia sau mai multor imagini de pe ecrane De cele mai multe ori, Hiram privea către ecranul Polului Sud, cu o nelinişte ascunsă Un satelit de observare îi trimitea imagini cu instalaţiile motrice ale planetei, acele reactoare cosmice care o dislocaseră din sistemul solar şi o propulsaseră în spaţiul intersideral Pe ecran, reactoarele păreau derizoriu de mici Pilonii de douăzeci de kilometri înălţime, care delimitau cea mai mare transmaterie construită vreodată în lume, rămâneau umili în comparaţie cu imensitatea planetei Dar chiar şi cu datele în faţă, era imposibil să îţi imaginezi eforturile şi suferinţele cu care fuseseră înălţaţi, ori să îţi reprezinţi energia colosală pe care o revărsau în spaţiu Sau, cel puţin, părea imposibil Şi totuşi, ei ajunseseră să facă parte din realitate Silueta lor, dacă încă mai stârnea câteodată uimirea vreunui individ de pe Terra, nu mai provoca nici măcar o ridicare din sprânceană inginerilor de pe Pluto Principiul de bază al propulsiei planetei era, în esenţă, simplu Materialele necesare erau aduse la o temperatură considerabilă de către generatorii nucleari şi evacuate printr-o supapă energetică Într-o oarecare măsură, asemenea materiale puteau fi colectate chiar de pe Pluto Aşa se întâmplase cu milioane de tone de stânci pe care le excavaseră pentru amenajarea oraşelor subterane, la fel ca şi cu oceanele întregi de metan de care trebuiseră să se debaraseze, fiindcă ele riscau să otrăvească atmosfera atunci când planeta avea să fie în întregime încălzită Dar toate la un loc nu ar fi asigurat alimentarea reactoarelor pentru mai mult de câteva săptămâni Trebuiau găsite şi alte resurse Trebuia căutat în spaţiu Or, spaţiul este plin de praf, de atomi călători El seamănă cu o mare unde orice urmă de viaţă pare a lipsi cu desăvârşire, dar din care un năvod tras pe câteva zeci de kilometri poate scoate la suprafaţă o pradă bogată În partea din faţă a lui Pluto, inginerii Administraţiei instalaseră nişte transmaterii gigantice, care alimentau reactoarele Pe măsură ce planeta căpăta viteză, recolta devenea din ce în ce mai serioasă Chiar şi în adâncul hăului interstelar, urmau să găsească - iar expediţia lui Hiram o dovedea pe deplin - toate cele necesare pentru continuarea călătoriei Planeta ar fi putut eventual, prin propria sa inerţie şi în condiţiile în care locuitorii ei ar fi avut răbdare câteva milioane de ani, să treacă dincolo de galaxia noastră şi să ajungă într-o alta Era o idee care nu i-ar fi displăcut deloc lui Walker Lui îi păsa destul de puţin de cât avea să dureze drumul Ar fi acceptat cu plăcere o expediţie care să continue şi după moartea lui, tocmai pentru a da un sens vieţii sale în spaţiu, un sens al mişcării, pe care nu îl găsea în el însuşi Dar exista Lena O văzuse apărând din transspaţiu, sosită de pe Terra La începutul călătoriei, se plimba adeseori, în momentele de destindere, pe holul transspaţiului care asigura legătura cu Pământul Chiar şi acum i se întâmpla destul de des să mai arunce câte o privire la ecranul care îi arăta acea suprafaţă irizat-translucidă din care se iveau ori în care dispăreau fără încetare oameni, ca şi cum ar fi trecut un prag Lena apăruse pe poarta spaţiului, într-o dimineaţă, în momentul în care el se afla pe hol Era evident că ea nu venea dintr-o zonă înapoiată Avea, poate, ceva mai mult de douăzeci de ani Ochii ei păreau să-şi schimbe culoarea în funcţie de lumină, putând deveni din verzi, violeţi, într-o clipită Dar Hiram nu avea să remarce acest lucru decât mai târziu O privise pe furiş cum scutura capul şi se uita în toate părţile, parcă orbită, după saltul între cele două lumi Pusese o întrebare unuia dintre gardieni Bărbatul îi răspunsese, placid, arătând cu bărbia către Walker Tânăra se îndreptase spre el, iar el o privise apropiindu-se fără a părea surprins Unul dintre aghiotanţii lui Walker îi tăie calea şi vru s-o îndepărteze, dar Hiram îi făcu semn să o lase — Ce doriţi? întrebă el amuzat, sperând că fata nu îl recunoscuse Ea se tulbură — Sunteţi Hiram Walker, nu-i aşa? zise tânăra, bâlbâindu-se — Da, spuse Hiram, încercând să zâmbească Dar se gândea în acel moment la incidentele dintre tehnicieni şi emigranţi, care ar fi putut degenera, într-o zi, într-un conflict violent — Am noroc, zise ea Chiar vroiam să vă întâlnesc Scoase o scrisoare din buzunar Hiram o deschise Recunoscu imediat semnătura: era a Dianei Îi dădea, pentru prima dată, un semn de viaţă Scrisoarea spunea numai că pe fată o chema Lena, că Diana conta pe el să o ia pe tânără în subordinea lui, că Lena avea o inteligenţă sclipitoare şi că va şti, cu siguranţă, cum să se facă utilă Mesajul se încheia cu următoarele cuvinte: „Sunt fericită Sper că şi tu Diana ” Stătu puţin în cumpănă Cunoştea prea bine intenţiile Dianei Îi spuse, până la urmă, fetei: „Veniţi mâine la mine!” şi îi întoarse spatele Dar mai târziu, începuse să reflecteze Se întrebase dacă intenţiile Dianei erau chiar atât de limpezi cum le crezuse el la început Şi dacă într-adevăr Diana stătea în spatele apariţiei neaşteptate a Lenei Îşi pusese adeseori problema, înainte, dacă nu cumva Diana îl respinsese - la întoarcerea din voiajul său triumfal în zonele înapoiate - din pură obedienţă faţă de recomandările Creierului Oare oracolul se jucase cu libertatea lui? Era o chestiune pe care nu o elucidase niciodată Nu cumva Lena era o trimisă a Creierului, prea puţin conştientă, la rândul ei, de lucrurile ce se aşteptau de la ea? Aceasta era încă o chestiune nerezolvată Şi nu avansase măcar cu un milimetru în limpezirea ei, de când o cunoscuse pe Lena, adică de aproape trei ani încoace Iar Creierul continua să rămână într-o muţenie exasperantă Îl ura aproape la fel cât poţi urî o fiinţă umană, dar, în acelaşi timp, ştia că are nevoie de el Ecranul destinat instalaţiilor Creierului de pe Pluto era amplasat exact lângă cel care îţi arăta holul transspaţiului Cunoştea bine acel colţ, tăcut, mereu pustiu Îl vizita destul de des, folosind nişte platforme care îl duceau fără nici un zgomot în adâncurile planetei, acolo unde se aflau Memoria şi Inteligenţa, poate zeul artificial al lui Pluto Se instala atunci la un birou îngust, cuprinzând cu privirea abia o infimă porţiune a acelei maşinării imense Uneori, i se întâmpla să pună întrebări Dar Creierul ori nu răspundea, ori o făcea destul de evaziv Într-o zi în care Hiram solicita un sfat, Creierul îi zise: — Oamenii trebuie să-şi rezolve singuri problemele Eu nu pot interveni decât în cazul unei crize grave — Dar situaţia este gravă, replicase Walker Tensiunea dintre emigranţi şi tehnicieni creşte fără încetare Primii nu înţeleg de ce aceştia din urmă beneficiază de un regim special şi se pot întoarce pe planeta lor o dată pe săptămână — Gravitatea situaţiei se defineşte cantitativ, ţinuse Creierul să îi reamintească De altminteri, criza se va aplana de la sine Hiram înţelegea acum reacţia lui Levasseur Pe viitor, nici lui nu i-ar mai fi trecut prin minte să discute astfel de recomandări Aşa ajunsese să urască, aproape, Creierul, pentru că refuza să se ocupe de problemele oamenilor şi să îşi asume vreo responsabilitate în privinţa lor Deşi Creierul rămânea în continuare mut, Hiram se ducea totuşi adeseori să se aşeze la micuţul său birou şi să reflecteze Prezenţa maşinii îi dădea încredere Nu realiză decât după multa vreme, şi asta graţie unei remarci a Lenei, că, într-un fel, acţiona ca un mare preot venit să caute într-o cavernă acea hotărâre a zeilor care să conducă poporul său la victorie Îl şi botezase pe Creier: zeul cel mut Dar toate astea erau încă tulburi în mintea lui atunci când o reîntîlnise pe Lena Se hotărâse deja să o ia pe lângă el şi nu îşi ascundea faptul că luase această decizie pentru că fata îi plăcea Mai târziu, urma s-o accepte, tacit, ca pe o trimisă a Creierului, un fel de mediatoare inconştientă între zeul mut şi el Nu cumva zeul cel mut avea dreptate până şi în tăcerile sale? Căci, medita Hiram, contemplând unul după altul celelalte ecrane, criza sfârşise prin a se atenua, aşa cum spusese Creierul Cel care îl ajutase să rezolve această problemă fusese un bărbat Un bărbat misterios, solitar, care îşi ascundea în spatele unei măşti chipul distrus Un bărbat care venise din ţinuturile înapoiate, dar care dovedise o inteligenţă surprinzătoare, părând să-i înţeleagă deopotrivă pe tehnicieni şi pe emigranţi, şi bucurându-se atât de stima unora, cât şi de a celorlalţi Un bărbat ce se numea Diego Larue Apăruse din transspaţiu printre primii, înaintea Lenei, şi cunoscuse o ascensiune fulgerătoare Administraţia avea nevoie de responsabili pe Pluto şi era gata să îi aleagă dintre emigranţi Diego întrunea toate însuşirile necesare şi asimilase cunoştinţele cerute cu o rapiditate incredibilă Acum lucra chiar în anturajul lui Walker Cunoştea mai bine ca oricine problemele emigranţilor, iar Walker se baza pe el oricând se ivea ceva dificil în contactele dintre aceştia şi membrii Administraţiei Fixând cu privirea ecranul şi, dincolo de ecran, suprafaţa transspaţiului de unde se iviseră Diego, apoi Lena, Hiram se întrebă, în această a şaptea lună a anului 2207, după cronologia Terrei, ce-ar fi făcut, ce s-ar fi întâmplat cu el dacă nu i-ar fi cunoscut? Încercă să îşi imagineze viaţa fără Diego şi fără Lena Îi era aproape imposibil, deşi omul cu mască nu îi fusese un prieten apropiat, ci doar un adjunct preţios Şi fără Lena Brusc se gândi, că ea trecuse din nou prin transspaţiu şi că se afla pe Pământ Adeseori, în primele luni, îl întrebase dacă nu vroia să vină cu ea O refuzase El nu se mai întorsese niciodată pe Terra, şi nici nu avea de gând să o facă Lena nu mai insistase Dar continua să petreacă, din când în când, câteva zile pe Pământ, iar el evita să o întrebe ceva în legătură cu acest subiect Avea să se întoarcă în curând Poate şi de asta Hiram nu îşi lua privirea de pe ecran Se uita încă la el când * * * În cei cinci ani care se scurseseră, Diego Larue nu dăduse uitării nici ura lui pentru Administraţie, nici planul său; şi una şi alta rămăseseră ascunse undeva, în mintea lui, fără a fi fost nevoie să le exprime explicit ca să şi le amintească Nu-şi îngăduise nici o clipă de odihnă, iar eforturile lui ţinteau, toate, înspre un singur lucru Se mira şi el când îşi dădea seama cât de puţin îi păsa de consecinţele acţiunii sale ca şi de ceea ce se va întâmpla apoi cu el Nu încerca nici o urmă de regret la ideea de a distruge tot ce clădise în cinci ani de muncă susţinută Pentru că, într-adevăr, contribuise substanţial la succesul proiectului şi nu de puţine ori se arătase capabil să menţină ordinea precară ce domnea pe Pluto Dar totul fusese doar de faţadă O faţadă care îi permitea să meargă unde vroia el, pe Pluto, ba chiar să se întoarcă şi pe Pământ, ceea ce nu făcea totuşi decât cu maximă prudenţă Mai avusese, la intervale destul de largi, contacte cu Smirnov, Usabu, Gomez şi Valducci Nerăbdarea lor crescuse, iar la ultima întrevedere, citi pe chipul lor că îşi pierduseră, practic, orice încredere în el şi că se gândeau dacă să îl lichideze sau să îl dea pe mâna Administraţiei Până atunci, îi ţinuse cu sufletul la gură, furnizându-le tot felul de informaţii secrete pe care le plătiseră cu bani grei, dar care nu le puteau fi de prea mare folos Acum, le trebuia altceva Îi anunţase, atunci, ca pregătea marele eveniment, fixând chiar şi o zi şi o oră Aparent, Diego cedase stăruinţelor lor În realitate însă, avea şi alte motive pentru a acţiona cât mai repede În câteva săptămâni, urma să sosească de pe Pământ un echipament special, care să permită tehnicienilor de pe Pluto construirea unor transspaţii proprii şi restabilirea liniei de comunicare cu Terra în caz că, prin cine ştie ce accident, ea ar fi fost întreruptă În câteva săptămâni, acţiunea lui Diego avea să devină imposibilă sau, în orice caz, inutilă Aşteptase cât putuse el de mult Vroia să întrerupă comunicarea între Pământ şi Pluto atunci când proiectul ajungea la un stadiu cât mai avansat, când planeta s-ar fi aflat cât mai departe de sistemul solar Ar fi fost nevoie de cel puţin trei ani, la cum mergeau lucrurile pe Terra, pentru ca o navă interstelară să fie echipată şi să ajungă pe Pluto cu materialul necesar pentru stabilirea unei linii provizorii de comunicaţie Mesajele radio ar putea fi trimise, dar ar face mai mult de un an ca să se ducă şi să se întoarcă, admiţând că astfel de legături ar fi posibile la asemenea distanţe Oricum ar evolua situaţia de pe Pluto, eşecul Administraţiei ar fi brutal, complet şi iremediabil Era chiar posibil ca ea să dispară de pe Terra Funcţiile pe care Diego le deţinea îi permiteau accesul la toate instalaţiile de pe planetă Aşa că se duse întins către holul ce deservea transspaţile În cavitatea braţului său stâng se aflau ascunse trei fiole metalice, pline cu un lichid Diego observă o vreme activitatea din hol Nişte tehnicieni, puţini la număr, treceau într-un sens sau altul prin „poarta spaţiului” La vreo două sute de metri mai jos, o altă poartă, mult mai mare, se deschidea afluxului - acum, ceva mai domolit - al imigranţilor proveniţi din ţinuturile înapoiate Iar la un kilometru mai încolo, în străfundul capitalei subterane, o transmaterie gigantică permitea transferarea pe Pluto a produselor de pe Pământ Alte transmaterii asigurau legături de mai mică importanţă, de exemplu între Creierul electronic principal de pe Pluto şi Memoria Administraţiei Simplitatea planului lui Diego se baza însă pe faptul că toate aceste transmaterii erau sincronizate Într-un fel, se putea spune că nu exista decât o poartă între Pluto şi sistemul solar, şi că numai un sistem de relee secundare conferea acestei unice porţi aparenta ei multiplicitate Mulţumit de cele ce văzuse, Diego ieşi din hol O apucă pe un coridor şi deschise o uşă, împingând-o În spatele ei, se afla un spaţiu gol şi întunecos, de o adâncime greu de aproximat Diego se afla chiar la marginea oraşului subteran Caverna fusese construită intenţionat mult mai mare decât ar fi fost nevoie pentru acele construcţii primitive, pentru ca ea să poată face faţă unei extinderi rapide a capitalei Solul cavernei trebuia să fie undeva la şase kilometri mai jos Iar peretele lateral se găsea cam la şapte sute de metri distanţă faţă de uşă, De-a lungul zidului metalic al oraşului cobora, în beznă, o scară În mod normal, nu o folosea nimeni, fiind construită doar din motive de securitate La fel, uşa pe care intrase Diego rămânea întotdeauna ferecată, numai că instrumentele amplasate în degetele artificiale ale omului cu mască reuşiseră să-i vină de hac încuietorii magnetice Diego închise fără zgomot uşa în urma lui Aşteptă o clipă în întuneric, apoi scoase din buzunar un glob electric şi o porni pe scară în jos Globul plutea exact deasupra capului său La fiecare douăzeci de metri, părăsea un nivel şi întâlnea un fel de palier căruia îi corespundea o uşă La a şaptezeci şi treia uşă, se opri şi stinse globul Uşa de acolo cedă destul de repede Pătrunse într-o sală puternic luminată Nu era nimeni Maşinile bâzâiau încetişor Se orientă fără nici o dificultate în hăţişul de coridoare, nefiind nevoie să se ascundă Nimeni nu venea vreodată aici La acest nivel, toate operaţiunile erau automatizate Maşinile înseşi fuseseră concepute astfel încât să se poată repara singure Când ajunse în sala centrală a transspaţiului, gesturile sale nu trădară nici cea mai mică emoţie Exigenţele tehnice, ca şi grija arhitecţilor, conferiseră totuşi acestei încăperi un aspect cu adevărat grandios Era perfect rotundă, iar patru stâlpi, dintr-un material gri, ţâşneau din sol pentru a converge spre centrul ei Zona dintre cei patru stâlpi care parcă tindeau să se întâlnească era teatrul unor subtile deformări ale spaţiului, care trădau formidabilele cantităţi de energie ce treceau pe acolo Părea un templu al cărui zeu căzuse într-un somn agitat Dintr-o mişcare, Diego îşi descoperi braţul şi făcu să i se rostogolească în palmă cele trei fiole metalice Se apropie de un stâlp şi deschise una dintre capsule Împrăştie lichidul Aproape imediat suprafaţa stâlpului începu să se corodeze, ivindu-se rapid o multitudine de scobituri Afinitatea lichidului pentru metal era deosebit de mare Fuseseră numai câteva picături în fiolă, dar ele ajungeau pentru a distruge stâlpul în întregime, sau, cel puţin, pentru a-i transforma integral structura complexă Fără a se grăbi, Diego se duse la alţi doi stâlpi şi îi supuse aceluiaşi tratament Pe cel de-al patrulea îl lăsă neatins Aici era subtilitatea finală Când ceilalţi trei stâlpi se vor prăbuşi, al patrulea va continua să radieze energie, iar completul dezechilibru iscat - oricât de scurt ar fi fost el, întrucât maşinile de reglare vor interveni de îndată - va fi suficient pentru a distruge iremediabil, cu furtuna sa energetică, restul mecanismelor, ceva mai fragile, ale transspaţiului Întregul proces va dura cam o jumătate de oră Avea timp suficient ca să ajungă în holul de sus Diego îşi examină, calm, opera Apoi se întoarse şi ieşi pe scara exterioară Azvârli în golul de sub el cele trei capsule, de acum inutile Nu le auzi atingând solul După aceea, precedat de aureola de lumină albă a globului său, începu să urce scara Când ajunse în holul transspaţiului, văzu că domnea o emoţie pe care, la început, nu o înţelese Suprafaţa irizată a „porţii spaţiului” încă exista, totuşi Dar nimeni nu mai trecea acel prag dintre lumi I se părea chiar că aude nişte zgomote de luptă Îşi dădu seama despre ce era vorba abia când auzi o voce puternică repetând mesajul următor: — Vă rugăm să evacuaţi culoarele transmateriilor Întrerupeţi orice schimb cu Terra Din cauza unui sabotaj, transmateriile vor înceta să funcţioneze în şapte minute Recunoscu vocea Era a Memoriei Nu înţelegea prea bine ce se întâmplase, dar deja punea la punct un plan Nu se gândise niciodată ca, după sabotaj, să se întoarcă pe Pământ Existenţa lui nu ar mai avea nici un sens Hotărâse, din contră, să rămână pur şi simplu pe Pluto şi să vadă cum se vor derula evenimentele în continuare Lui Smirnov, Usabu, Valducci şi Gomez le spusese că va reveni pe Terra numai ca să le câştige încrederea Acum însă, nu mai era deloc sigur că va putea să contemple evenimentele ce vor urma Îşi dădu seama, brusc, că nu avea nici un chef de viaţă, că nu avusese niciodată chef de viaţă, că nu fusese decât un fel de resort reactivat într-un scop care îi scăpa Se întrebă numai prin ce incredibil joc al hazardului aflase Memoria de sabotajul lui El credea că îşi luase toate precauţiile necesare Îşi spuse că dacă răspunsul la această chestiune, singura care îl va preocupa de-acum încolo, se găsea pe Terra, el nu îl va cunoaşte niciodată Rămăseseră numai două minute Memoria repeta în continuare apelul Agitaţia creştea Când vocea Memoriei amuţi, un bărbat şi o femeie apărură pe neaşteptate din transspaţiu, cu o expresie de groază întipărită pe chipurile lor Îl recunoscu imediat pe bărbatul care, cu trupul său masiv, masca aproape în întregime silueta femeii Era David Abner, Preşedintele Terrei * * * „Lena! se gândea Hiram Walker, năpustindu-se către culoarul transspaţiului, Lena care acum e pe Pământ!” Vocea Memoriei îi răsuna încă în urechi Zeul încetase să mai fie mut Şi anunţa, îşi zicea Hiram, cuprins de disperare, că niciodată Lena nu se va mai întoarce din cealaltă lume, că niciodată n-o să mai treacă pragul celei de aici Nici ea, nici nimeni altcineva Înţelese brusc, atunci când vocea Memoriei anunţă întreruperea transspaţiului peste trei minute, că nu va avea timp să parcurgă culoarul şi să treacă prin „poarta spaţiului” Era prizonier pe Pluto, împreună cu aproape patru milioane de oameni Renunţă să mai fugă O durere sfâşietoare parcă îl despica în două Iar cealaltă jumătate a lui se afla pe Terra Îl blestemă pe zeul cel mut Cu un ceas înainte, după timpul Terrei, David Abner medita la ultimii doi ani de guvernare, cei care îi mai rămâneau Nu îl încălzeau mai deloc Puterea sa era derizorie Preşedinţia nu era decât un cuvânt găunos, o cochilie goală, o funcţie care expirase Înţelegea foarte bine cum de se ajunsese aici Preşedinţia permisese în trecut unificarea planetei şi rezolvarea unor probleme rămase în urma Războiului de Trei Săptămâni Dar o dată încheiată unificarea planetei şi transformate problemele în amintiri, mai puţin cea a suprapopulării, preşedinţia nu ar fi putut găsi o altă raţiune de a mai exista, decât în spaţiu Iar spaţiul aparţinea Administraţiei Venise timpul, îşi spunea David Abner, pentru marile maşini umane, capabile să rezolve probleme precise şi să acţioneze cu eficacitate Regatele peste care domneau miniştrii săi nu corespundeau unor teritorii, ci doar unor funcţii: de a transporta, de a hrăni, de a construi, de a educa, de a reprima Domeniile lor se dovedeau adesea a nu avea nişte limite precise, aşa că de multe ori se încingeau între ei lupte nemiloase şi viclene Dar erau conştienţi că, pentru moment, trebuie să împartă puterea Toţi cinci stăteau cu ochii pe el, David Abner, ştiindu-se cât de apropiată îi era căderea şi că, la primul său semn de slăbiciune, se va declanşa o adevărată cursă pentru ciolan, care va conduce la dispariţia ultimelor vestigii ale democraţiei de odinioară Viitorul era sumbru, fără nici o portiţă de scăpare La ce bun să se mai gândească - îşi zicea el - cum ar fi fost mai bine pentru specia umană? Un zgomot discret îl făcu să ridice capul Cineva deschisese uşa biroului emisferic Nu aştepta pe nimeni, cel puţin în momentul acela Consiliul urma să aibă loc abia peste un sfert de oră Intră o tânără, aproape fugind O privi din cap până în picioare, apreciindu-i vârsta undeva între douăzeci şi cinci şi treizeci de ani Se ridică de la birou, surprins — Cine sunteţi dumneavoastră? întrebă el — Prea puţin contează, zise ea Trebuie să vă înmânez ceva Se uită ţintă în ochii ei — Numele meu este Lena d’Argyre, spuse tânăra Părea destul de potolită David Abner hotărî că nu era nevoie să alerteze gărzile — Cum aţi ajuns până aici? Ea scutură din cap, mirată: — Am o autorizaţie semnată chiar de mâna dumneavoastră Îi întinse hârtia pe care o ţinea în mână El îşi aruncă în grabă privirea peste ea Era un permis de liberă trecere, absolut în regulă; îşi recunoscu şi semnătura Dar avea convingerea că nu el îl eliberase Permisele de acest gen erau astfel concepute încât să fie practic imposibil de imitat Şi totuşi, cel din faţa lui era un fals, unul care ar fi reuşit să păcălească uşor orice expert Neîncrederea puse din nou stăpânire pe David Abner — Von Schwarz? zise el — Cine e? întrebă ea În caz că tânăra venea din partea vicepreşedintelui, se putea spune că ştia extraordinar de bine să se prefacă surprinsă David Abner renunţă la o asemenea idee — Nu prea vă interesează politica, zise el Haideţi, daţi-mi ce aveţi să-mi daţi Putea fi o mare imprudenţă, dar el luă fără să mai stea pe gânduri plicul pe care tânăra îl scoase din buzunar Îl deschise imediat Scrisoarea avea antetul Administraţiei şi cuprindea numai câteva rânduri: Rămâneţi aproape, indiferent ce s-ar întâmpla, de persoana care v-a adus acest mesaj Şi nu uitaţi, David Abner, că în faţa ostilităţii propriilor prieteni, uneori este indicat să vă refugiaţi la duşmani Semnat: Memoria Jos de tot, pe pagină, se mai găsea un rând El menţiona: Transspaţiu Pluto, apoi o suită de douăsprezece cifre alese, parcă, la întâmplare — Nu are nici un sens, zise el, cu voce joasă — Ba eu cred că da, spuse femeia — Cine v-a dat plicul ăsta? Răspunse fără nici o ezitare: — Un angajat al Administraţiei Mai exact, un servant al Memoriei care mi-a ordonat să vin la dumneavoastră astăzi, la această oră, să vă înmânez plicul şi să vă rămân în preajmă Asta s-a întâmplat ieri — Şi l-aţi ascultat întocmai? Fără să crâcniţi? — Pe Pluto, obişnuim să ne conformăm întru totul instrucţiunilor Memoriei, zise ea cu seninătate — Aha! făcu el Nu se îndoia de autenticitatea documentului Deşi nu avea cu Administraţia decât contacte foarte rare, i se mai întâmplase să primească misive de acest gen, uneori conţinând semnătura Memoriei Iar Administraţia îşi lua aceleaşi precauţii, ca şi preşedinţia, pentru ca documentele să nu-i poată fi falsificate, în special cele care nu aveau o semnătură propriu-zisă, ca în cazul mesajelor emise de Memorie Şi tocmai Memoria i se adresa acum Nu-i plăcea asta Pesemne că situaţia era extrem de gravă, dacă îl trata pe un asemenea ton Şi cine erau acei „prieteni”? Miniştrii lui, probabil Iar duşmanii? Administraţia Se va gândi la asta mai târziu — Nu puteţi rămâne aici, îi zise el tinerei Consiliul se va întruni peste câteva momente Dar Îi repugna ideea de a chema un gardian care să o dea afară Laconismul, oarecum ironic, al mesajului Memoriei îi dădea de înţeles că era vorba de ceva cu adevărat important — O să mă aşteptaţi alături, se hotărî el, într-un final Trecu în spatele biroului său şi deschise o uşă, pe care cu greu ai fi putut-o remarca Avea acolo un apartament de care nu se folosea decât rareori Îi făcu semn tinerei femei să intre — Vom discuta ceva mai târziu, zise el, închizând uşa în urma ei Merse apoi să se aşeze la biroul lui de cristal, când, deodată, auzi sunetul lugubru şi îndepărtat al unei sirene Sosiseră membrii Consiliului Von Schwarz intră primul, mai grav şi mai ameninţător ca niciodată Valducci, Gomez, Usabu şi Smirnov îl urmau îndeaproape După ei, pătrunseră în încăpere nişte bărbaţi ce purtau fiecare livreaua unuia dintre miniştri şi care aveau să aranjeze fotoliile, apoi să dispară fără o vorbă Se salutară, scurt Abner observă că von Schwarz fusese înconjurat de ceilalţi patru, care îi aruncau din când în când acestuia nişte priviri întrebătoare Preşedintele se pregăti să înfrunte criza Nu o aştepta atât de devreme — Mă tem, începu von Schwarz arborând un zâmbet glacial, că va trebui să declanşăm în următoarele ore o acţiune rapidă şi brutală Aş îndrăzni să spun că pacea şi bunăstarea sistemului solar depind de deciziile ce vor fi luate acum — O acţiune? zise Preşedintele Împotriva cui? Peste tot domneşte ordinea Observă ca von Schwarz nu ţinea nimic în mâini Nici un dosar, de data asta Semn că ce avea de spus era scurt şi hotărât — Pare, într-adevăr, zise von Schwarz, că peste tot domneşte ordinea Aşa ar putea crede nişte persoane neavizate Dar ştiţi tot atât de bine ca şi noi că altfel stau lucrurile — Nu am primit nici un raport de la dumneavoastră, zise, senin, Abner Presupun că iarăşi v-au sosit nişte informaţii de ultimă oră cu doar o clipă înainte de întrunirea Consiliului — Exact, spuse von Schwarz Dar eficienţa bine cunoscută a serviciilor dumneavoastră — Împotriva cui? îi tăie vorba Abner Ridicase vocea Nu-şi mai făcea nici o iluzie în privinţa autorităţii sale, dar constată cu plăcere că Usabu, Gomez şi Valducci păliseră Numai Smirnov şi von Schwarz rămăseseră impasibili — Împotriva Administraţiei, zise Smirnov cu glas moale, parcă aerian — Din nou! şuieră Preşedintele — De astă dată, definitiv! spuse Smirnov Abner se ridică şi trecu de partea cealaltă a mesei de cristal — Nu am nici un chef să acţionez împotriva Administraţiei, zise el, fierbând de furie Mai degrabă aş lua nişte măsuri în ceea ce vă priveşte Este de neconceput ignoranţa în care mă ţineţi când e vorba de treburile Statului Importanţa pe care o acordaţi ambiţiilor dumneavoastră meschine mi se pare un lucru inadmisibil Iar Constituţia — Lăsaţi Constituţia în pace, spuse von Schwarz, aproape cu blândeţe Să se odihnească acolo unde este Ştiţi foarte bine că nu puteţi trece peste noi Pe de altă parte, nici nu aveţi de ales De ce nu m-aţi lăsat să termin? — De ales? şuieră David Abner Ce neobrăzare! Se simţea hăituit Până atunci, nu se simţise decât ameninţat — Ştim, continuă von Schwarz, că o serie întreagă de dezordini se vor isca pe Pluto Peste cel mult o oră, în urma unui accident petrecut cu transmateriile, toate comunicaţiile dintre planetă şi sistemul nostru solar vor fi întrerupte şi, probabil, nu vor putea fi restabilite niciodată Vă daţi seama de consecinţe — Un accident? zise Preşedintele Se aşeză la loc în fotoliu, răvăşit Pe Pluto se aflau trei, ba nu, patru milioane de oameni! Îşi imagina rezultatul Îşi imagina furia ce va cuprinde întreg Pământul Putea vedea încă de pe acum mulţimea cerând punerea sub acuzare a directorilor Administraţiei — Peste o oră? continuă el Trebuie să acţionăm Poate mai avem timp să facem ceva — Nu cred, zise von Schwarz Vedeţi dumneavoastră, am preferat să nu vă punem în faţa faptului împlinit Dar vreau să vă spun că, dacă se întreprinde ceva acum pentru evitarea accidentului, veţi fi considerat responsabil, alături de noi, pentru punerea lui la cale Cinismul individului îl stârni pe Abner — Aţi îndrăznit una ca asta?! strigă el — Exact, zise von Schwarz Executând ordinele pe care dumneavoastră ar fi trebuit să ni le daţi, în interesul umanităţii — Eu niciodată nu v-am Abner se opri Trebuia să se mai poată interveni cumva Trebuia să îi oprească pe aceşti criminali Trebuia să îi prevină pe cei de pe Pluto Tresări Uşa se deschise şi în încăpere intră un bărbat Purta livreaua lui von Schwarz Abner avu un gest de lehamite — Ce mai este? întrebă el — Peste două ore veţi ţine un discurs prin care să condamnaţi public Administraţia, să daţi, în acelaşi timp, forţelor publice ordinul formal de a lua cu asalt toate instalaţiile ei de pe Terra, să proclamaţi în afara legii, până la supunerea lui totală, întreg personalul Administraţiei şi, în sfârşit, să îi declaraţi vinovaţi de crime împotriva umanităţii pe toţi conducătorii săi — Cauţiunea mea, de fapt, zise David Abner — Vă pot garanta că ordinele dumneavoastră vor fi executate imediat, spuse von Schwarz Serviciile mele vă stau la dispoziţie — Refuz categoric, zise Abner — Sunteţi liber să o faceţi O oră de acum încolo Dar după acest răgaz pe care vi-l acordăm, vom fi probabil nevoiţi să apelăm la metode ceva mai neplăcute — Gândiţi-vă la binele umanităţii, zise Usabu, pe un ton muşcător Timpul ne presează — Asta e o lovitură de stat Nu mă puteţi obliga începu Abner Dar, dintr-o dată, îşi dădu seama de slăbiciunea lui Puteau să îl constrângă la orice Psihologii aşteptau probabil în anticameră, cu materialul gata pregătit Înţelegea perfect de ce aveau nevoie de adeziunea lui În ciuda puterii lor, erau necunoscuţi publicului, şi chiar vegheaseră îndelung asupra acestui anonimat Numai el, marele Preşedinte David Abner, putea determina populaţia Terrei să admită nişte măsuri atât de grave „Şi dacă aş ceda? ” îşi zise el Crima i se părea îngrozitoare, imensă, dar se simţi pe punctul de a concede Apoi, îi reveni în minte mesajul Memoriei Aşadar Memoria cunoştea o parte a realităţii Dar de ce nu intervenise? Ignora, oare, toată acea monstruozitate a complotului? Trebuia să o prevină Trebuia să prevină întreaga Terră Citi în privirea lui von Schwarz că nu o să mai aibă timp Şi mai citi încă ceva Că nu va supravieţui multă vreme demisiei sale O dată ce se va fi folosit de el, von Schwarz avea să îl distrugă Brusc, înţelese că lumea, în marea ei majoritate, nu întreprinde o acţiune curajoasă decât atunci când se simte ameninţată fizic Rari sunt oamenii care mor pentru o idee Cea mai mare parte dintre cei care apără o idee cu arma în mână o fac fiindcă ştiu că ei vor fi cele dintâi victime în cazul în care ea este înfrântă David Abner îşi dădu seama că, dincolo de discursurile lui, aparţinea acestei majorităţi Acum, nemaiavând nimic de pierdut, îşi putea permite luxul de a fi curajos — Ieşiţi! zise el, ferm Von Schwarz se ridică — Aveţi o oră să vă gândiţi, spuse acesta Este inutil, probabil, să vă mai spun că vă va fi imposibil să alertaţi pe cineva din afara palatului Excelentul nostru ministru al comunicaţiilor a avut grijă să nu puteţi fi deranjat de nici un apel din exterior Se îndreptă spre uşă Ceilalţi patru îl urmară — Vă sfătuiesc să vă puneţi la punct discursul, zise Gomez Dar, în eventualitatea că nu aţi avea idei, noi v-am pregătit deja unul Închiseră uşa Erau aşadar atât de siguri pe ei, încât îşi permiteau să îşi bată joc de el Abner se duse la imensa fereastra a încăperii şi se gândi Trebuia să alerteze întreg Pământul Mai avea încă oameni credincioşi Va reuşi să găsească un sprijin, chiar de va fi nevoit să îl caute şi în rândurile Administraţiei Nu îi rămânea însă decât o jumătate de oră în care mai putea încerca să facă ceva pentru Pluto Să îi prevină pe cei de acolo Cercetă cu privirea parcul care înconjura palatul Detesta până şi ideea unei acţiuni fizice, dar se gândea că ar fi putut să iasă prin una din uşile secrete, apoi să se strecoare printre rândurile de pomi şi să ajungă în oraş Era exclus să folosească un glisor oficial Se şi văzu traversând în fugă gazonul, urmărit de oamenii lui Gomez Trebuia să îşi asume un astfel de risc Văzu ceva mişcând jos, între copaci Câteva mici grupuri de oameni înaintau spre palat Erau înarmaţi până în dinţi şi formau un lanţ aproape continuu Purtau livrelele celor cinci miniştri Cei cinci nu aveau, aşadar, prea multă încredere unii în alţii Nu se încumetaseră să încredinţeze unuia singur dintre ei paza palatului Ar fi trebuit oare să profite de dezbinarea lor, aşa cum făcuse de atâtea ori înainte? Respinse însă ideea Merseseră prea departe Erau solidari După ce vor termina cu el şi cu Administraţia, o vor lua de la capăt cu certurile Dar nu înainte Îşi aminti brusc de tânăra femeie Era prinsă în aceeaşi capcană ca şi el Dar poate că ea întrevedea o soluţie În vreme ce se îndrepta spre uşa secretă, auzi, în depărtare, nişte zgomote de luptă Nu-şi făcea iluzii Aceia dintre gardieni care îi rămăseseră fideli nu aveau să reziste multă vreme Tânăra îl aştepta Surâsul ei păli atunci când văzu chipul descompus al lui Abner — Pluto! zise Preşedintele Vor distruge transspaţiul! Trebuie să îi avertizăm pe cei de acolo! Trebuie să facem ceva! Transspaţiul O idee îi fulgeră prin minte — Veniţi! zise Abner, prinzând-o de mână şi trăgând-o după el Coborâră o scară şi trecură printr-o bibliotecă Ajunseră într-un birou foarte liniştit Acolo lucra el de obicei Deschise o uşă, în fundul încăperii În spatele uşii se afla un transspaţiu Nu se gândise de la început, pentru că nu se folosea de el decât în mod excepţional, Transmateria aceasta a lui era însă legată de numeroase staţii de pe Pământ şi din sistemul solar Apăsând pe butoane, compuse numărul care corespundea unuia dintre cele mai mari oraşe de pe Terra, aflat la capătul celălalt al planetei Suprafaţa irizată apăru într-o fracţiune de secundă Dincolo de ea, văzură o sală de recepţie Iar un om purtând uniforma trupelor lui Smirnov îi ameninţa cu o armă Abner întrerupse imediat contactul şi formă un alt număr Văzură un om de-al lui von Schwarz, într-un veşmânt negru şi strâmt, cu o grenadă sclipindu-i în mână Se conectă cu Bombay-ul, cu Musco, cu Losang, cu Brazilia Peste tot, gardienii vegheau Încercă apoi cu Circe de pe Marte, cu Neopolis de pe Venus, cu Baza 1 de pe Lună Formă după aceea numărul Ambasadei Terrei de pe Uraniborg, planeta artificială care gravita în zona orbitei lui Jupiter Era încolţit din toate părţile Duşmanii îl pândeau nu doar în palatul său, ci în întreg universul Smirnov, responsabilul cu comunicaţiile, nu pierduse nimic din vedere — Pluto, spuse tânăra de care el aproape că uitase Abner îşi lăsă braţele în jos, neputincios Niciodată nu existase o legătură transspaţială între Pluto şi palatul guvernamental Simţi că se va prăbuşi în faţa dreptunghiului gol al transmateriei Mai rămâneau doar zece minute până la Brusc, Abner începu să se scotocească febril prin buzunare Scoase mesajul Memoriei şi îl reciti atent I se păru, deodată, că ultimul rând căpătase un sens Compară cifrele de acolo cu lista de indicativi a staţiilor transspatiale, aflată chiar lângă transmaterie Numărul din mesaj nu figura pe panou Indicativii nu aveau decât şapte cifre, în vreme ce numărul din mesaj avea douăsprezece Ridică din umeri Putea foarte bine să încerce Formă indicativul apăsând butoanele în ordinea indicată în mesaj Ecranul transparent ca un balon de săpun apăru imediat Prin el, văzu un culoar mare, iar în fundul acestuia nişte bărbaţi agitându-se şi strigând Auzi o voce bubuitoare, fără însă a înţelege cuvintele Se întoarse spre tânăra femeie — Pluto! zise ea, cu vocea gâtuită de spaimă Fără a mai sta pe gânduri, Abner o luă de mână şi trecu prin „poarta spaţiului”, trăgând-o pe Lena după el * * * Pluto, aşadar! Nu aşa îşi închipuise el o planeta îngheţată, gonind prin vidul interstelar în căutarea unei alte stele Văzu imediat cât de puerilă fusese imaginea lui Ajunseseră într-un oraş subteran, bineînţeles Iar acolo, la capătul culoarului, unii se băteau Nişte bărbaţi în uniforme portocalii încercau să ţină în frâu mulţimea care se îmbulzea către transspaţiu O uniformă se prăbuşi şi nu se mai mişcă Apoi o alta Strigătele se înmulţiră — Ei nu înţeleg şopti Lena în spatele lui David Abner ridică braţele Se aştepta ca toată lumea să îl recunoască şi aceasta să calmeze spiritele Dar degeaba Aici, nu îl cunoştea nimeni Era oarecum obişnuit cu asemenea scene şi, în general, cu violenţa Pe Pământ, ajungea însă ca el să apară, pentru a se instaura calmul, fie el şi provizoriu Aici, David Abner nu era un nimeni Încercă să înţeleagă ce se întâmpla Uniformele portocalii se retrăgeau în dezordine Păreau să nu aibă arme sau ezitau să le folosească Abner ţâşni într-acolo — Ascultaţi-mă! strigă el din toate puterile Este inutil! Transspaţiul a fost sabotat Nu veţi putea ajunge pe Pământ Trebuie anunţat O mare de proteste îi răspunse În spatele lui, ecranul transspaţiului dispăruse Când întoarse capul, nu mai văzu, prin imensa poartă, decât o micuţă sală de control cu pereţii înţesaţi de tot felul de instrumente Încremeni, cu gura căscată Nu crezuse că lucrurile vor merge atât de repede Fusese convins că se mai putea interveni — Trebuie anunţat Hiram! îi şopti Lena Hiram Walker Numai el mai poate face ceva Numele îi suna oarecum cunoscut Se întoarse spre femeie şi o văzu că tremura — Pământul murmură ea Abner clătină din cap — Nu cred că o să-l mai vedem vreodată Ceva în privirea Lenei îi spuse că se înşela — Aş fi putut rămâne acolo, zise ea cu ochii plini de lacrimi Abner înţelese imediat Ea se simţea legată de Pluto Era îngrozita de ideea că ar fi putut să fie despărţită pentru totdeauna de această planetă Orice s-ar fi întâmplat, ea tot ar fi venit aici El însă nu era decât un exilat Poate singurul exilat din această lume În primele rânduri, luptele încetaseră Dar o mulţime din ce în ce mai numeroasă urca din adâncurile oraşului şi îi împingea în faţă pe cei care renunţaseră să se mai îmbulzească spre transspaţiu O sirenă răsună cu putere Alte uniforme portocalii săriră să le bareze calea Un mic detaşament se îndreptă spre el şi Lena, încadrându-i Avu impresia că ofiţerul îl recunoscuse, pentru că îl văzu încruntându-se Dar individul nu zise nimic Docil, David Abner, fostul Preşedinte al Terrei, urmă pentru prima dată în viaţa sa oamenii Administraţiei * * * Micul grup nu încercă să îşi croiască drum prin mulţime O luară pe o uşă laterală şi apoi prin nişte culoare imense Dezordinea însă creştea Abner văzu, pe bulevardele pe care le traversară, că se dădeau lupte de stradă şi că începuseră să se construiască baricade Era greu să-ţi dai seama cine cu cine se lupta Dar Abner cam intuia despre ce era vorba În urma sabotajului, pesemne că tocmai izbucnise acel conflict latent de care auzise, dintre tehnicienii Administraţiei şi emigranţii veniţi din zonele înapoiate Se întrebă ce se întâmpla, oare, pe Pământ Pe deasupra combatanţilor zburau glisoare care încercau să evacueze răniţii Unul dintre ele însă fu luat cu asalt de un grup de insurgenţi, deturnat de la traiectoria lui şi dirijat ca o torpilă către o coloană de tehnicieni în civil şi de uniforme portocalii care tocmai soseau Lena începu să ţipe — Trebuie făcut ceva, îi zise Abner ofiţerului Ofiţerul îl măsură din cap până în picioare — Sunteţi arestat, sub învinovăţirea de sabotaj Cred că ar trebui să tăceţi Mi-e teamă că, dacă veţi fi recunoscut, ne va fi foarte greu să vă protejăm — Dar eu începu Abner Tăcu însă imediat Nu avea cum să se apere Era cu totul inutil, cel puţin pentru moment Tot ce putea spera era să rămână în viaţă şi să apuce ziua în care i s-ar fi oferit ocazia să se apere — Dar ea, ea nu este vinovată cu nimic! spuse el — Numai dumneavoastră vă aflaţi în stare de arest, răspunse ofiţerul, pe un ton glacial O trupă puternică venea spre ei — Hiram! strigă Lena, grăbindu-se să iasă în faţă Gărzile o lăsară să treacă, dar când David Abner vru să o urmeze, îl opriră, fixându-l cu nişte priviri încruntate Abner recunoscu pe câţiva dintre cei care mergeau în capul coloanei Printre ei, se afla un negru înalt, tras la faţă, cu umerii laţi, de parcă ar fi tras după el o povară Părea să aibă în jur de cincizeci de ani Era Hiram Walker Responsabilul de pe Pluto Bărbatul care cucerise spaţiul interstelar „Situaţia lui nu e cu nimic mai bună decât a mea”, îşi zise Abner Simţi un fel de compasiune pentru bietul om Walker, cel puţin, nu avea nici o legătură cu ceea ce se întâmpla El nu făcuse niciodată politică O văzu pe Lena aruncându-se în braţele responsabilului de pe Pluto Chipul negrului se lumină Îşi redresa apoi ţinuta Lena îi şopti câteva cuvinte pe care Abner nu putu să le audă După aceea, Walker dădu nişte ordine celor care îl înconjurau Trupa se răspândi în mai multe direcţii Un ofiţer se îndreptă atunci către micul detaşament care îl încadra pe Abner — Vă rog să aduceţi prizonierul în biroul directorului, spuse acesta, simplu Abner îl văzu pe Walker îndepărtându-se, însoţit de oamenii săi Unul dintre gardieni îl împinse uşor, dându-i de înţeles că trebuia să înainteze Nu protesta Ştia că urma să îl întâlnească pe Walker * * * Aproape pe toate ecranele se vedeau numai scene ale busculadei Doar trei dintre ele continuau să prezinte spectacolul obişnuit Primul, incrustat în plafon, arăta cerul Celelalte două permiteau observarea instalaţiilor complet automatizate, asupra folosirii cărora Abner putea cel mult să-şi dea cu presupusul În rest, nu vedeai decât oameni bătându-se În anumite sectoare, forţele portocalii pierdeau vizibil terenul În altele, reuşeau cât de cât să dea înapoi mulţimea dezorganizată Dar era evident că şi într-o parte şi în alta se recurgea tot mai des la armele ucigaşe — Nefericiţii! zise David Abner, cu voce joasă Un gardian îl împinse în faţa lui Walker — Vă salut, domnule Preşedinte, spuse acesta, sec — Am venit să vă previn, începu Abner Cum am aflat de sabotaj, am încercat să vă avertizez — Ştiu, zise Walker Lena mi-a povestit totul Personal, vă mulţumesc, dar trebuie să vă spun că vă aflaţi sub o gravă acuzaţie — Eu nu am făcut nimic, zise Abner Dar cum putea el să îi convingă? „Caută-l pe cel care trage foloasele”, spunea proverbul Amestecul Guvernului Terrei era mai mult decât evident — Credeţi că aş fi venit aici, dacă mă simţeam vinovat? zise el, încet Am încercat eu să fug? N-am acţionat eu, mai degrabă, în sens contrar? — Cu siguranţă, recunoscu Walker Există însă o mulţime de lucruri greu de înţeles, iar cazul dumneavoastră nu e dintre cele mai limpezi cu putinţă Abner se scotoci prin buzunare Mesajul Memoriei îl mai scosese o dată din încurcătură Poate că şi acum îi va permite să îşi dovedească buna-credinţă Iar timpul îl presa Abner vroia să ajute la restabilirea ordinii, atât cât îi stătea în putere Dorea să repare nu ceea ce comisese el, ci ceea ce lăsase să fie comis — Am primit asta, zise el, întinzându-i lui Walker hârtia Mi-a înmânat-o această tânără, acum mai puţin de două ore Nu am venit aici decât pentru că aşa mi-a ordonat Maşina Citiţi şi dumneavoastră Walker parcurse mesajul Fruntea lui se încreţi — Nu ştiam că există o legătură între palatul Guvernului şi Pluto, spuse el — Nici eu, mărturisi Abner „La fel şi von Schwarz”, se gândi el Walker întinse mesajul unuia dintre ofiţerii săi — Vă rog să verificaţi autenticitatea acestui document, spuse el Ofiţerul băga foaia într-un aparat Aşteptară, cu toţii, câteva secunde — Mesajul este autentic, zise ofiţerul, dar mai e ceva Se uita lung la foaia de hârtie şi părea că ezită — Ei bine? spuse Walker — Uitaţi-vă aici Walker luă hârtia Mesajul adresat lui Abner se ştersese În locul lui, apăreau alte litere În atenţia lui Hiram Walker Vi l-am trimis pe David Abner Este un om integru şi susceptibil de curaj Experienţa şi priceperea lui politică vă vor ajuta, cu siguranţă, să depăşiţi o criză dificilă Memoria Totul te ducea cu gândul la zeul cel mut — Sunteţi liber, zise Walker, ridicând capul — Aş vrea să vă ajut, spuse David Abner Vedeţi dumneavoastră, pentru prima dată în viaţa mea am sentimentul că aş putea să fiu util În cele din urmă, sunt sigur că locul meu era aici Terra se poate lipsi de mine Walker se aşeză la birou — Situaţia este gravă, zise el Prima urgenţă este să potolim aceste tulburări Dacă nu reuşim, s-a zis cu Pluto Iar dacă reuşim, ne vom găsi în faţa unei probleme extrem de dificile Suntem complet rupţi de Terra Nu ne mai putem baza decât pe noi înşine — Trebuie găsit sabotorul, zise Abner Asta va calma mulţimea — Îl căutăm peste tot, spuse Walker Ştim deja cum a fost săvârşit sabotajul Vinovatul se află în continuare pe Pluto Am organizat o uriaşă acţiune de verificare a identităţii Creierele electronice revăd chiar acum informaţiile pe care le au despre toţi cei aflaţi acum pe planetă, inclusiv despre dumneavoastră Le vor trebui două ore pentru a încheia cercetarea Până atunci — De ce să nu cerem părerea Memoriei? zise Abner Ea pare să ştie mai multe decât noi — O să vedeţi, spuse Walker Apăsă pe un buton Dintr-un difuzor, răsună o voce impersonală — Îmi este cu neputinţă să vă fac vreo recomandare în legătură cu această criză, spuse ea Eu nu mai sunt Memoria Posibilităţile mele sunt, în prezent, limitate la ansamblul creierelor electronice de pe Pluto Contactul care exista între Memorie şi mine era asigurat de către transspaţiu şi este acum întrerupt Nu dispun, aşadar, de informaţiile necesare Trebuie să rezolvaţi singuri criza Bineînţeles, vă stau la dispoziţie cu tot ceea ce cunosc — Zeul a murit, zise Walker, încet Lena atinse cu mâna umărul pilotului negru — Nu, spuse ea Nu este mort E numai departe Tăcură, gândindu-se la acea distanţă Deasupra capetelor lor, în centrul ecranului spaţial, Proxima Centauri strălucea cu o intensitate neschimbată * * * Aşteptară două ore Pe ecrane, situaţia evolua rapid şi se cristaliza Violenţa luptelor scăzuse; în schimb, sectoarele fuseseră clar împărţite între insurgenţi şi uniformele portocalii Şi unii şi alţii îşi fortificau poziţiile În câteva zone, unde alimentarea cu energie se întrerupsese, luptele continuau pe întuneric ori la lumina crudă a farurilor În altele, ambele tabere făcuseră uz de gaze toxice, iar combatanţii îşi puseseră măşti sau chiar costume de scafandru, ce le permiteau să iasă la suprafaţa planetei Haosul se extindea, inexorabil, în ciuda apelurilor la calm Încet, dar sigur, fracţiunea activă a emigranţilor se organiza Ştiau că, prin numărul lor, îi vor strivi până la urmă pe tehnicieni — Am primit rezultatele, zise Hiram Walker, pe un ton glacial Tresăriră cu toţii — Poftiţi-l înăuntru pe Diego Larue, care aşteaptă probabil în anticameră, adăugă el — Domnul Larue a plecat să inspecteze primele linii, spuse unul dintre ofiţeri Deşi face parte dintre emigranţi, a rămas fidel Administraţiei Părea foarte afectat de aceste evenimente — A plecat singur? — Nu, domnule Cu o escortă — Aduceţi-l înapoi imediat! Dacă opune rezistenţă, lichidaţi-l! Aşteptară din nou în linişte Walker o îndepărtase pe Lena cu un gest scurt Se simţea groaznic de singur Toţi păreau să îl asculte cu respect Dar ştia că nu se ridica la înălţimea misiunii sale Cel puţin, aşa credea „Trebuie să par sigur pe mine, se gândea el Trebuie să-i fac pe ceilalţi să aibă încredere în ei Dar, de fapt, sunt un impostor Zeul cel mut m-a abandonat cu totul Am rămas singur cu problema mea; se corectă imediat: cu problema noastră ” Îl fixă, gânditor, pe David Abner Putea să aibă încredere în el? Nu cumva Memoria încercase să-l piardă definitiv, trimiţându-i acest ajutor straniu? Diego intră Doi gardieni îl încadrau Nu opusese nici o rezistenţă Se aştepta să fie condamnat şi executat Tot ce dorea era o explicaţie Avea senzaţia că fusese un simplu pion pe o tablă de şah Dar cine era, atunci, jucătorul? Trecu în revistă întreaga asistenţă, cu o privire goală Zăbovi ceva mai mult asupra lui David Abner Ce putea însemna prezenţa Preşedintelui Terrei pe Pluto? În toţi aceşti ani, Diego fusese convins că lucrează pentru Guvernul Pământului — Iată-mă, zise el în cele din urmă, adresându-i-se lui Walker Îl compătimea pe pilotul cel negru, în aceeaşi măsură în care încerca pentru el un fel de admiraţie condescendentă — Maşinile noastre au efectuat o anchetă, spuse Walker Asupra întregii populaţii de pe Pluto Adică aproape patru milioane de fiinţe S-a ajuns la concluzia că dintre aceste patru milioane, doar doi indivizi sunt suspecţi Preşedintele David Abner, a cărui sosire printre noi este foarte recentă Şi dumneavoastră Maşina spune că informaţiile fişate sunt incomplete, şi nu corespund realităţii Ea spune că, în repetate rânduri, aţi dovedit o forţă fizică fără nici o legătură cu datele pe care le posedă în legătură cu dumneavoastră Maşina sugerează că nu sunteţi în întregime uman Se aşternu din nou tăcerea Gardienii aţintiră armele asupra lui Diego — Mai sunt câteva amănunte, zise Walker implacabil Vinovăţia Preşedintelui Abner tocmai a fost scoasă din discuţie Mai rămâne a dumneavoastră Ce aveţi de spus pentru a vă disculpa? — Nimic, răspunse Diego Armele gardienilor nu-l nelinişteau Se ştia suficient de rapid pentru a scăpa de sub ameninţarea lor, dar nu avea chef să o facă Nu încerca nici un fel de ură pentru aceşti oameni pe care el îi pusese într-o situaţie delicată Niciodată nu se simţise atât de lucid — Corpul meu este pe jumătate mecanic, spuse el Accidentul pe care l-am avut nu mi-a distrus doar chipul Membrele mele artificiale sunt însă mult mai performante decât cele vechi Şi mai robuste — Sunteţi vinovat? — Da, zise Diego, cu o voce îndepărtată, care ieşea ca un şuier de sub masca lui — Pentru cine lucraţi? continuă Walker, pe un alt ton Diego se opri cu privirea asupra lui Abner Insistent — Nu mai ştiu, spuse el Nu mai sunt sigur Abner făcu un pas înainte — Cred că ştiu eu, zise el — Tăceţi din gură! strigă Diego Nu înţelegea de ce vorbise aşa Fusese un impuls necontrolat — Domnule Preşedinte începu Walker Dar o voce cunoscută îl întrerupse Vocea Memoriei Vocea zeului mut — Vă recomand, zicea ea, să îl consideraţi pe Diego Larue nevinovat, indiferent de ce ar spune el Pentru moment, nu vă pot oferi informaţiile pe care aţi dori să le auziţi Vă sfătuiesc să folosiţi experienţa şi priceperea politică ale lui Diego Larue pentru rezolvarea acestei crize Abandonaţi orice anchetă Este inutilă Vocea se opri o clipă Walker reflectă Se restabilise, oare, contactul cu Memoria? Avea ea să intervină? Aproape imediat, vocea preciză: — Prevăzusem o asemenea evoluţie a situaţiei Vă rog să luaţi în seamă recomandarea mea Este ultima pe care am să v-o fac La ora la care vă vorbesc, contactul dintre Pluto şi sistemul solar este întrerupt Acest mesaj a fost înregistrat înainte de accident, prevăzându-se o astfel de criză minoră Va trebui să rezolvaţi problema singuri Vă doresc mult noroc După aceea, se lăsă tăcerea Auziră apoi vocea ansamblului electronic de pe Pluto repetându-şi, neputincioasă, mesajul: „Eu nu mai sunt Memoria Posibilităţile mele sunt, în prezent, limitate la ” Zeul murise de-a binelea — Este vinovat, zise Abner, arătându-l cu degetul pe Diego A mărturisit-o chiar el Lucra pentru — Pentru dumneavoastră? întrebă Walker Abner lasă privirea în jos — Nu, nu pentru mine Nu putea să le explice fără a se condamna pe el însuşi Poate, mai târziu, vor înţelege — Aţi auzit ce a spus Memoria, îi zise Walker lui Diego Nu înţeleg ce vrea, dar am s-o ascult — Sunt gata să vă ajut, spuse omul cu mască — Ascultaţi întotdeauna de Memorie? întrebă Abner, adresându-i-se lui Walker Întrebarea îi amintea lui Hiram de ceva din trecut Era întrebarea pe care i-o pusese el lui Levasseur, decanul Consiliului Răspunse ca Levasseur: — Experienţa ne-a învăţat că aşa este preferabil — Domnilor, le zise el ofiţerilor, urmează să deliberăm Puteţi merge la oamenii dumneavoastră Ofiţerii înclinară din cap şi ieşiră, urmaţi de gardieni Walker îl privi pe Abner, apoi pe Diego Nu-i plăcea că trebuia să lucreze cu ei Dar i-i trimisese Memoria — Situaţia este acum aproape disperată, spuse el apăsat * * * — Care sunt problemele? întrebă David Abner Era întrebarea sa preferată în timpul Consiliilor pe care le prezida pe Terra — Iată despre ce este vorba, zise Walker Mai întâi, trebuie oprite luptele Emigranţii veniţi din ţinuturile înapoiate s-au răsculat, pentru că ei consideră că vina pentru tot ce s-a întâmplat aparţine Administraţiei şi tehnicienilor săi — Am o oarecare influenţă asupra lor, spuse Diego Sunt gata să o folosesc — Eu sunt un om politic, zise Abner, şi am vorbit adeseori mulţimilor Iar emigranţii mă cunosc bine Prezenţa mea pe Pluto s-ar putea să îi liniştească La urma urmelor, sunt pământean ca şi ei Aproape că zâmbea Urma să fie cea mai grea campanie electorală din cariera lui, dar nu îi era frică Iar de astă dată, rezultatele nu puteau fi falsificate — După aceea, zise Walker, trebuie să facem faţă izolării în care ne aflăm Există două soluţii posibile Tehnicienii înclină cu toţii spre prima — Despre ce este vorba? întrebă Abner Îi plăceau precizia şi siguranţa pilotului negru — Să facem cale întoarsă Să reintrăm în sistemul solar Ar fi cu putinţă Dar ne vor trebui doi ani ca să ajungem în zona Pământului Poate chiar mai mult — Şi cealaltă soluţie? întrebă Diego — Să continuăm, zise Walker, încruntat Ne-ar aştepta încă douăzeci sau douăzeci şi cinci de ani de călătorie Cred însă că o putem face — Dar nu sunteţi sigur? — Nu, mărturisi pilotul Şi se gândea: „Mi-am adus poporul în deşert Dar o să mai ieşim vreodată la liman, acum că zeul nostru ne-a abandonat? O să mai vedem cândva lumina unui alt soare?” — Memoria, zise el, a spus că trebuie să continuăm, orice s-ar întâmpla Am impresia că ea ştia dinainte cam ce urma să se petreacă — Transspaţiul nu poate fi restabilit? — Probabil că nu Oricum, nu imediat Ne lipsesc materialele necesare — Dar cei de pe Terra nu ne pot ajuta? — Doar după câţiva ani buni Chiar şi restabilirea unei simple legături radio ar dura câteva luni — Probabil că ne cred pierduţi, poate chiar distruşi în urma unui cataclism, zise Abner Îmi închipui însă că au şi alte probleme, mult mai grave Făcu o pauză, apoi continuă: — Administraţia o să cam aibă de lucru Dar cred că o s-o scoată la capăt La urma urmei, eu nu mai sunt acolo, ca să îi sprijin pe von Schwarz şi pe acoliţii săi Iar ea beneficiază de ajutorul Memoriei — Va trebui să alegem, la un moment dat, interveni Walker Se uita la Lena Tânăra privea în gol, cu un aer parcă fericit Viitorul nu o speria Abner tuşi încetişor, pentru a-şi drege vocea — Avem suficiente cantităţi de aer, hrană şi energie ca să rezistăm timp de douăzeci şi cinci de ani? — Bineînţeles, spuse Walker Poate nu vom trăi foarte bine, dar vom supravieţui Dacă nu se întâmplă nimic — Şi veţi putea pilota planeta fără ajutorul celor din sistemul solar? — Da, zise Walker Pericolul cel mai mare care ne ameninţa nu este fizic, ci psihologic E disperarea Tehnicienii noştri plecau pe planetele lor natale în fiecare săptămână Pentru ei, Pluto era un şantier Acum vor trebui să îl considere propria lor casă Unii dintre ei şi-au lăsat familiile pe Pământ Nu se vor obişnui uşor cu gândul că nu le vor mai vedea niciodată Cu emigranţii, lucrurile stau altfel Ei au părăsit Terra fără speranţă de întoarcere, dar acum le este frică Şi-au pierdut încrederea — Atunci, va trebui să îi convingem pe unii şi să îi liniştim pe ceilalţi, zise Abner Ochii săi străluceau de entuziasm Dincolo de toate aceste probleme, întrezărea o lume nouă, ce aştepta să fie construită şi administrată O lume independentă, la adăpost de ambiţiile unui von Schwarz Nu îşi făcea însă prea mari iluzii Mai devreme sau mai târziu, va apărea totuşi şi un von Schwarz Numai că, de astă dată, nu se vor mai lăsa păcăliţi — Vreţi să spuneţi, domnule Preşedinte, zise Walker, că e mai bine să continuăm? — Exact, zise Abner Remarcă faptul că pilotul i se adresase cu titlul său — Sunt de acord, zise Diego, cu vocea sa egală Voi încerca să obţin atât adeziunea emigranţilor, cât şi a tehnicienilor La urma urmelor, este chiar interesant să vedem cum se va rezolva această problemă, în caz că reuşim — Aţi accepta, îl întrebă Walker pe David Abner, să îndepliniţi pe Pluto aceeaşi funcţie pe care o deţineaţi pe Terra? Eu nu sunt un conducător Dacă vom continua, cred că Pluto va avea nevoie de un om ca dumneavoastră — Va trebui să fiu ales, spuse Abner E timpul ca această lume să înveţe democraţia De prea multă vreme neglijaţi problemele politice — Fie, zise Walker Avea impresia că făcuse un pas înainte Se simţea mult mai sigur pe el Nu cumva această rupere a legăturilor fusese, în fond, un lucru bun, un fel de catastrofă fertilă? Poate că, în cei câţiva ani care se vor scurge până la restabilirea contactelor cu Terra, se va ajunge pe Pluto, la o civilizaţie originală Fără acea ruptură - şi reducând distanţele -, Pluto ar fi rămas un cartier mărginaş al Pământului Chiar şi planetele, se gândea el, trebuie, într-o zi, să plece de acasă Chiar şi planetele trebuie, într-o zi, să iasă din adolescenţă Se gândi o secundă la implicaţiile unor asemenea lucruri şi se înfioră Închise ochii Făcea pentru a doua oară acest drum De astă dată însă, nu mai era singur Se aflau cu el Lena, Abner, Diego, şi toţi acei tehnicieni care îi făcuseră în atâtea rânduri dovada inteligenţei şi devotamentului lor Şi mai era poporul său, cu bărbaţii şi femeile din ţinuturile înapoiate, cărora le promisese o lume şi un soare Nu se iese singur din adolescenţă, se gândea Hiram Nu, nu singur Ceva parcă se destinse, în el — Mă duc în linia întâi, zise Diego O să văd dacă pot face ceva Se ridică şi ieşi — Nu am încredere în el, spuse Abner Sunt sigur că — Credeţi că eu am încredere în dumneavoastră? i-o tăie Walker, brutal David Abner lăsă privirea în pământ — Să ştiţi că nici în mine nu am mai multă încredere, continuă Walker, pe un ton ceva mai blând Dar suntem cu toţii în aceeaşi barcă şi trebuie să rezistăm Cei doi se priviră, zâmbindu-şi — Daţi-mi un microfon, spuse în cele din urmă Abner E mai bine să îmi încep campania imediat Un minut mai târziu, îl avea în faţă Îşi fixă privirea către camera invizibilă şi îi dădu drumul: — Bărbaţi şi femei de pe Pluto, vă cer să vă întoarceţi în linişte la locurile voastre Ştiţi cine sunt Sunt David Abner, Preşedintele Guvernului Terrei Sunt alături de voi Pericolul a trecut Putea vedea pe ecrane că, de ambele părţi ale baricadelor, era ascultat Oamenii încremeniseră, stupefiaţi Abner înghiţi în sec Pentru prima dată, un discurs pe care îl pronunţa părea să aibă un sens — Pericolul a trecut, zise el Mergem înainte 5 Şi merseră înainte Fusese un miracol permanent, se gândea Hiram Walker trei ani mai târziu, fixând cu privirea steaua care strălucea la intersecţia diagonalelor ecranului Planeta nu se deplasa însă chiar direct către locul căruia îi corespundea acel punct luminos de pe ecran Fiindcă lumina ce ajungea de la Proxima Centauri pe Pluto făcuse aproape trei ani pe drum, vreme în care astrul îşi schimbase poziţia Şi avea să şi-o schimbe în continuare, în cei optsprezece ani de călătorie câţi mai rămâneau În realitate, Pluto se îndrepta către un loc din spaţiu unde avea întâlnire cu astrul, dar unde acum nu era decât întuneric şi tăcere Depăşiseră dificultăţile una câte una Abner fusese ales Preşedinte În ciuda unei puternice opoziţii, majoritatea se pronunţase în favoarea continuării proiectului Tensiunile dintre tehnicieni şi emigranţi începuseră să se atenueze Noua generaţie, cea care nu cunoscuse decât planeta Pluto, ignora deja aceste lucruri Pământul de subdomuri era cultivat Pădurile creşteau În uzine, se pregătea viitoarea atmosferă a planetei Cei patru sori se învârteau, impasibili, pe cerul schimbător Praful cosmic alimenta în continuare reactoarele Desigur, mai existau şi pete negre Conflicte, accidente Trebuia să decizi, să arbitrezi, să reglezi Zeul rămânea mut Trebuia să îţi asumi responsabilităţile Trebuia să te gândeşti bine Hiram Walker cobora adesea în cripta zeului mut, căutând acea linişte aparte Memoria era cea care îi revelase slăbiciunea, dar şi forţa sa Nu o mai ura; ştia că acum se putea lipsi de ea Mai era şi Lena Se temea ca trecerea timpului să nu creeze o distanţă de netrecut între ei, dar asta nu se întâmplase Învăţase numai că există o singurătate din care nu putea ieşi, dar pe care, alături de Lena, reuşea să o reducă la extrem Steaua creştea imperceptibil pe cer De partea cealaltă, Soarele se micşora Abner intră Slăbise şi părea mai tânăr decât atunci când sosise pe Pluto Deşi era magistratul suprem al planetei, venea adeseori să-l caute pe Walker Considera că pilotul aparţinea unei alte realităţi decât cea a politicii, poate unei realităţi superioare Şi nu era singurul care credea asta Celor mai simpli dintre emigranţi Walker le apărea înconjurat de o aureolă aproape religioasă Abner nu venise singur Îl însoţeau câţiva savanţi din laboratoarele sale, împingând un cărucior încărcat cu tot felul de instrumente complexe şi cu o cutie gri, de înălţimea unui om — Mi-am dat întâlnire cu Diego în biroul dumneavoastră, spuse el, cu o voce gravă Părea nervos şi încordat — Despre ce este vorba? întrebă Walker, mirat, în momentul în care Diego Larue intra pe uşă Abner nu răspunse Diego îi salută şi înaintă spre cărucior — Nu vă apropiaţi, zise Abner Făcu semn unuia dintre tehnicieni să deplaseze nişte cursoare ale maşinii — Am descoperit câteva lucruri care nu îmi plac, spuse Abner cu asprime Dar ele sunt prea grave ca să le păstrez pentru mine Făcu un pas spre Walker — De trei ani, zise el, trăim cu ideea că toate legăturile cu sistemul solar sunt întrerupte şi că nu există nici un transspaţiu conducător de energie, informaţii sau materiale care să îl conecteze pe Pluto la un emiţător îndepărtat Ei bine, am dovada că ne-am înşelat Cred că există, încă, pe planetă, două transmaterii în stare de funcţionare De una, sunt absolut sigur În privinţa celeilalte, mai am încă dubii Se întoarse către Diego — După ce am fost numit preşedinte, continuă el, am luat sub directa mea responsabilitate lucrările referitoare la transspaţii Am făcut câteva progrese, ajungând la nişte rezultate pe care ştiinţa sistemului solar le ignora în momentul rupturii Acest aparat, de exemplu, permite, printre altele, detectarea unei transmaterii în stare de funcţionare, lucru considerat imposibil acum numai câteva luni Îl privea fix pe Diego, dar acesta nici măcar nu clipi — Consider, continuă el, că a ascunde existenţa unui transspaţiu, în situaţia în care ne aflăm, constituie o crimă deosebit de gravă — Şi? zise, calm, Diego Abner făcu un semn tehnicianului care controla maşina — Vă acuz, îi spuse el lui Diego, că ascundeţi în partea mecanică a corpului dumneavoastră un transspaţiu miniatural — Dar este imposibil, zise Walker Nu se pot reduce dimensiunile până la — Aşa credeam şi eu, spuse Abner Dar maşina este categorică Ea nu are cum să se înşele În Diego Larue se află implantat un transspaţiu — Cum puteţi crede aşa ceva? izbucni Diego — Daţi-ne voie să vă examinăm partea mecanică a corpului, spuse Abner Sunt convins că ascunde o mulţime de lucruri interesante — Nici vorbă! zise Diego Simţea cum îl cuprinde furia, laolaltă cu nişte sentimente stranii, izbucnite din adâncurile memoriei sale Nu înţelegea unde vroia să ajungă Preşedintele Dar în acelaşi timp, se trezi întrebându-se de unde venea energia ce alimenta partea mecanică a corpului său Multă vreme crezuse că undeva, înlăuntrul său, exista o minusculă baterie nucleară, dar asta îi suna acum fals Nu fusese niciodată nevoit să o reîncarce Nici nu ar fi ştiut cum s-o facă Îşi scotoci memoria Nu găsi nimic special pe această temă Nici nu avusese vreodată de ce să îşi pună o asemenea problemă Jumătatea vie a corpului său, şi-o alimenta consumând anumite produse curente - precum zahărul - pe care un micuţ laborator chimic artificial le transforma în substanţe asimilabile, într-o formă sau alta, de către celulele sale Nevoile lui biologice erau însă limitate Activitatea sa musculară ţinea aproape exclusiv de partea mecanică De unde venea, aşadar, energia? Abner se apropie de Diego — Mi-e teamă că va trebui să vă examinăm cu forţa, zise el Diego ridică braţul Abner se dădu imediat înapoi, făcând un semn tehnicianului Mâna omului mascat rămase în aer Citiră în ochii lui stupoarea, apoi o mare durere — Vă rog! îngăimă el Tehnicianul mişcă un cursor Braţul lui Diego se lăsă, moale, în jos Omul părea încremenit ca o statuie — Aparatul, zise Abner triumfător, poate inclusiv să controleze un transspaţiu Nu numai că îl detectează, dar îi şi întrerupe funcţionarea sau, dacă este cazul, reglează cantitatea de energie care îl străbate Imobilitatea lui Diego este ea însăşi o dovadă, pentru că tocmai i-am redus la minimum cantitatea de energie furnizată muşchilor săi sintetici de către transspaţiu Dacă îi întrerupem complet funcţionarea transmateriei, el va muri, deoarece funcţiile biologice principale ale corpului său sunt asigurate de mecanisme care depind de această energie Situaţia lui seamănă oarecum cu cea a unui om a cărui alimentare cu oxigen s-ar face printr-un furtun lung de câteva miliarde de kilometri Dacă cineva înţeapă furtunul, omul e pierdut Lui Diego, i-am lăsat suficientă energie pentru a supravieţui Nu însă şi pentru a acţiona Înţeleg perfect ce simte faţă de mine S-a trezit prins în cea mai afurisită dintre capcane — Eu nu ştiam nimic, zise Diego pe nerăsuflate Walker se apropie de Abner — De ce nu mi-aţi spus nimic? îl întrebă el cu reproş — Nu am aceste date decât de două luni Îl supravegheam Nu era nici o grabă Nu făcea nimic periculos — Iar acum? — Acum situaţia s-a schimbat Am primit un mesaj din spaţiu În mai puţin de trei luni, o astronavă de pe Terra va ajunge pe Pluto Walker începu să meargă dintr-un capăt în celălalt al încăperii — Când aţi aflat asta? — Acum două zile Nu puteam risca să fac publică vestea înainte de a-l demasca — De ce? — Fiindcă sunt un om prudent, spuse Abner De-a lungul timpului, m-am obişnuit cu comploturile Vedeţi, acest aparat ne permite să analizăm şi ceea ce trece printr-un transspaţiu În cazul celui din corpul lui Diego trece energie, multă energie Dar trec şi informaţii Nu am reuşit să descifrăm semnalul; el este însă, fără nici o îndoială, modulat Închipuiţi-vă că acest om se află în legătură constantă cu cei care conduc astronava şi care se dau drept pacifişti trimişi de pe Terra Închipuiţi-vă că de cum ar sosi ei aici, Diego ar acţiona la fel de energic ca în trecut Nu uitaţi că întotdeauna am fost convins de vinovăţia lui Nu am avut niciodată mare încredere în Memorie — Dar ei îi datoraţi prezenţa dumneavoastră aici! spuse Walker — Desigur! recunoscu Preşedintele Nu ştiu prea bine ce joc face, dar nu accept să fiu un pion pe tabla ei de şah — Nici eu n-am acceptat, zise Walker Şi totuşi sunt aici Nu-i venea să creadă ce auzise Ajunsese să îl aprecieze pe omul cu mască, deşi acesta rămăsese în continuare misterios şi tăcut Inteligenţa lui avea însă ceva înspăimântător Ca şi lipsa lui de umanitate — Nu puteam risca, reluă Abner, să îl pun la curent cu bănuielile mele Dacă ar fi aflat că ştiu de existenţa transspaţiului său şi de data sosirii navetei, ar fi încercat probabil o acţiune disperată — Dar fusese atât de eficient, în ultimii ani! — De ce n-ar fi fost? Nu îi cunosc intenţiile, dar cred că era unicul comportament pe care îl putea avea Diego era singur, izolat Acum, poate că prietenii săi vin după el — Ştiţi cu cine comunică? Din ce direcţie vine această energie? Unde se duc mesajele? — Este imposibil să vorbeşti de o direcţie, în cazul transspaţiului, spuse Abner Am ajuns totuşi la o concluzie: energia provine, aproape cu siguranţă, din sistemul solar — Aha! zise Walker, parcă uşurat Mă temusem de altceva — Şi eu, mărturisi Preşedintele Acum câteva decenii, se discuta de nişte monştri extraterestri Şi apoi, vă mai amintiţi de oraşele de pe Marte Diego mişcă uşor din cap — Nu ştiu nimic, zise el Nu ştiu mai multe decât ştiţi dumneavoastră — O să smulgem de la el toate informaţiile pe care le deţine, spuse Abner Nu va pune de două ori în pericol planeta, cât timp sunt eu în viaţă Walker închise ochii Parcă ar fi trebuit să treacă din nou frontiera Se afla iarăşi în impas Avea impresia că nu progresase nici cu un milimetru în toţi aceşti ani Violenţa, mereu violenţa, şi nişte forte obscure, îndepărtate, care călăuzeau oamenii şi planetele Se luptase fără încetare cu ele şi încercase să le înţeleagă Dar mereu soluţia îi scăpa — Şi celălalt transspaţiu? întrebă el, obosit David Abner păli — Dumneavoastră mă gândeam să vă cer o explicaţie — Mie? izbucni pilotul — Îmi pare rău Dar şi dumneavoastră îmi sunteţi suspect Nu sunt chiar sigur de existenţa celuilalt transspaţiu, pentru că el este înconjurat de un ecran energetic foarte special Un fel de protecţie Cu toate astea, sunt aproape convins că el există Şi că acest ecran înconjoară nucleul creierului electronic principal de pe Pluto Cel pe care îl vizitaţi atât de des — Eu nu am observat nimic! protestă Walker — Îmi pare rău, spuse Abner Dar consideraţi că sunteţi arestat Nu-mi faceţi sarcina şi mai dificilă! — E absurd! izbucni pilotul Uşa se deschise şi în pragul ei apăru Lena, încadrată de doi bărbaţi întunecaţi la chip — Am adus-o aici pe Lena, zise Abner Ea poate asculta ceea ce discutăm În plus, ştiu că vă este dragă şi că nu veţi încerca nimic, atâta vreme cât persoana ei depinde de atitudinea dumneavoastră — Vă interzic! începu Walker Dar înţelese că nu mai putea să scape din capcană Nu-i venea să creadă că ea îi fusese întinsă tocmai de David Abner — Vom coborî în sanctuarul Creierului, zise Preşedintele Sunt sigur că vom face nişte descoperiri interesante Mai ales cu detectorul — Vă aştept, se auzi o voce bubuitoare, ieşită pe gura lui Diego Preşedintele se întoarse către el, înmărmurit — Vă aştept, repetă vocea De multă vreme Iată că a venit momentul Era vocea Memoriei Era oracolul Încă o dată, zeul încetase să mai fie mut, îşi spunea Walker, cu un fel de uşurare Se restabilise, oare, contactul cu Terra? Sau poate, aşa cum pretindea Abner, el nu fusese niciodată întrerupt? — Vi se cuvin câteva explicaţii, spuse Memoria Le puteţi avea chiar acum E bine ca orice copil să afle din vreme cum stau lucrurile în realitate Exista ceva ca o urmă de umor în acea voce * * * Coborâră în tăcere spre inima oraşului subteran Diego Larue mergea primul, încet, greoi, cu muşchii de metal pe jumătate paralizaţi Detectorul venea în urma lui, însoţit de servantul său Apoi Lena şi gărzile După ei, Hiram Walker, pierdut în gânduri Ultimul era David Abner, de două ori preşedinte, acum neîncrezător, temându-se de o trădare Intervenţia Memoriei îl luase pe nepregătite Pătrunseră în mica criptă Diego se proţăpi dinaintea panourilor la fel de oarbe ca Memoria — Aveţi dreptul să cunoaşteţi adevărul, spuse Memoria Atât cât el există, şi atât cât eu însămi îl cunosc Ca să mă înţelegeţi mai bine, trebuie să vă enumăr câteva principii În primul rând, eu nu pot acţiona decât în interesul umanităţii În al doilea rând, eu nu sunt chiar o maşină În al treilea rând, simpla mea prezenţă poate constitui un grav pericol pentru dezvoltarea omenirii De fapt, unii dintre conducătorii ei manifestă o regretabilă tendinţă de a mă considera un zeu sau un oracol capabil să le rezolve toate problemele pe care le au O generalizare a acestei atitudini ar împinge umanitatea la o stare de dependenţă ce ar atrage după sine decăderea omenirii Trebuie ca oamenii să îşi rezolve singuri problemele De aceea eu nu intervin şi nici nu fac recomandări decât în situaţiile de criză, definite bineînţeles cantitativ Asta, ca principii Ce o să vă spun acum vă va displăcea cu siguranţă Dar trebuie să înţelegeţi că experienţa mea o depăşeşte pe cea a unei fiinţe umane, atât ca timp, cât şi ca spaţiu Memoria făcu o pauză — Atunci când Pluto a părăsit sistemul solar, continuă Memoria, mi s-a părut evident că responsabilii proiectului nu luaseră în considerare toate amănuntele Orice observator neutru ar fi ajuns totuşi la concluzia că, date fiind împrejurările de moment, nu se putea ajunge la o societate stabilă pe acea planetă Legătura cu Terra a unei părţi din populaţia de pe Pluto era foarte puternică În cel mai bun caz, în jurul Proximei Centauri s-ar fi instalat o colonie strict dependentă de sistemul solar Din punctul de vedere al istoriei umane, nici una dintre alternative nu era tocmai fericită Cea de-a doua, în special, risca să conducă, mai devreme sau mai târziu, la o confruntare între Pluto şi sistemul solar Era necesar ca, din contra, să se creeze o civilizaţie cu adevărat independentă, civilizaţie care nu ar fi constituit decât o primă treaptă în cucerirea spaţiului galactic de către om Memoria tăcu din nou Hiram Walker îl căuta cu privirea pe Abner Îl văzu scufundat în propriile-i gânduri Diego rămăsese ca o statuie Gardienii aşteptau, nemişcaţi Numai Lena părea vie — Era aşadar necesară ruperea oricărei legături între Pluto şi Terra, continuă Memoria, implacabilă Am hotărât să distrug reţeaua de transsmaterii ce asigura baza acestor legături Pentru asta, m-am folosit de entitatea pe care o cunoaşteţi sub numele de Diego Larue şi care, de fapt, nu este decât o parte din mine David Abner scoase un strigăt de uimire Hiram Walker simţi că îi fuge pământul de sub picioare — Bineînţeles, am înzestrat această entitate cu o memorie proprie şi cu motivaţii personale Nici o clipă nu a fost conştientă că ascultă de ordinele mele Era totuşi necesar să rămân în contact permanent cu ea O transmaterie miniaturală mi-a permis această legătură Entitatea Diego Larue îmi transmitea astfel, fără să îşi dea seama, toate informaţiile necesare Hiram Walker ieşi în faţa celorlalţi — De ce nu ne-aţi spus nimic? strigă el De ce nu ne-aţi ordonat să rupem noi înşine relaţiile cu sistemul solar? Atâţia morţi! Atâţia morţi! Îi văd şi acum — Îmi pare rău pentru ei, zise vocea Dar nu puteam interveni în mod direct Fie nu m-aţi fi ascultat, fie aţi fi intrat pe panta fatală despre care v-am vorbit adineauri Nu trebuie să aşteptaţi ca adevărul să vă vină de la un zeu, domnule Hiram Walker Trebuie să-l căutaţi dumneavoastră înşivă După asta se recunoaşte omul adult Pilotul se întoarse, căutând privirea Lenei Tânăra abia reuşi să schiţeze un zâmbet crispat — Cu toate acestea, continuă vocea, nu puteam să abandonez planeta Pluto Prevăzusem evoluţia logică a situaţiei Un accident neaşteptat ar fi putut să dea însă totul peste cap Am rămas aşadar aici Eram prezentă, dar ascunsă Nici măcar creierul principal de pe Pluto nu ştia de legăturile mele cu memoria sa Puteam scotoci în el sau acţiona asupra lui, fără ca el să îşi dea seama Aş fi putut, la fel de bine, să fac indetectabil transspaţiul care asigura legătura Dar nu doream asta Într-un fel, aţi găsit singuri soluţia de la capătul labirintului Era exact ce vroiam — E inuman! zise Lena — După criteriile dumneavoastră, da, spuse Memoria Dar criteriile dumneavoastră nu sunt perfecte — Iar ale dumneavoastră? — Ale mele sunt ceva mai riguroase — Atunci, o să restabilim contactul cu Terra? întrebă David Abner, cu simţul său practic — Nu, spuse Memoria Îl veţi stabili atunci când astronava trimisă va ajunge pe Pluto Veţi vedea că situaţia, în sistemul solar, s-a schimbat destul de mult Sunteţi liberi să spuneţi şi locuitorilor acestei lumi ceea ce v-am comunicat Deşi nu vă sfătuiesc s-o faceţi Au depăşit un anumit nivel, dar ceea ce ar afla riscă să-i perturbe destul de grav şi să işte noi tulburări — Şi eu cred la fel, zise David Abner Dar cine sunteţi, de fapt? Şi unde vă aflaţi? Walker recunoscu vechea lui întrebare O pusese şi el, dar rămăsese fără răspuns — Eu sunt Memoria, zise vocea Mă aflu peste tot în sistemul solar şi pe această lume, peste tot unde există un creier electronic controlat de Administraţie Dar centrul meu principal, dacă asta vreţi să ştiţi, este pe Ganimede Exist de aproape o sută de ani Mă pot considera, pe bună dreptate, eternă Acum, abia ies din copilărie S-ar fi zis că vocea Memoriei se încărcase oarecum de emoţie — Închipuiţi-vă, spuse ea, un om pe care trăirea unor situaţii deosebite l-ar fi determinat să încheie o alianţă indestructibilă cu maşinile Închipuiţi-vă un om care, fără ajutorul maşinilor, ar fi incapabil să trăiască, să se mişte şi să controleze spaţiul din jurul său Închipuiţi-vă că acest om ar creşte necontenit puterea maşinilor care îl deservesc, sporindu-şi memoria, inteligenţa şi posibilităţile logice graţie lor Vine atunci o zi în care nu mai poţi să spui unde începe omul şi unde se sfârşeşte maşina Este o chestiune de ţesut biologic? Dar ţesuturile nu sunt decât nişte maşini Este o chestiune de conştiinţă? Dar conştiinţa aparţine întregii entităţi Ea este legată de experienţele, de amintirile ansamblului Într-o bună zi tot ceea ce constituia personalitatea omului a trecut în maşină Această entitate nu mai are nevoie de suport biologic, îl poate păstra sau se poate servi de el în alte scopuri Ca om, ea este sensibilă şi inteligentă; ca maşină, este nemuritoare, etern reparabilă Cunoştinţele sale sunt imense Iar memoria, nelimitată Ea nu ştie ce este bătrâneţea Ea nu poate decât să crească Iar pentru că e umană, nu se gândeşte decât să-i ajute pe oameni Chiar dacă orizonturile sale le depăşesc cu mult pe cele ale unui individ obişnuit — Nemurirea! Asta îi scăpase lui Walker Proxima Centauri i se păru, deodată, foarte aproape Se gândea la milioanele de stele ale galaxiei La miile de specii care le populau şi care, se spunea, comunicau prin unde — Dar omul acesta? zise David Abner Se îndreptă spre Diego Îi smulse masca Chipul palid, împietrit îi aminti o imagine de demult Era ceva nu foarte clar — Georges Beyle! răbufni el Fondatorul! — Georges Beyle, repetă Memoria Sau Jor Arian, sau Fondatorul El m-a creat, iar eu sunt el Omul era nemuritor, îşi zise Hiram Walker Trăise deja mai mult de o sută cincizeci de ani Legendele care circulau pe seama lui nu erau nici adevărate, nici false Erau incomplete Îl compătimi pe bietul om Îşi aminti de ce se spunea în legătură cu un vechi accident care îl condamnase să trăiască într-un mediu artificial Aşadar, scăpase cu bine, până la urmă Plecase de pe Ganimede şi venise pe Pluto Dar mai trăia el cu adevărat? Acesta să fi fost preţul nemuririi? Trebuia să fii ca el pentru a cuceri timpul şi spaţiul, stelele şi lumile? Sau nu reprezenta decât un accident bizar în istoria umanităţii? „Nu există accidente, îşi zise Hiram Tot ceea ce, la început, mi se păruse rodul întâmplării, s-a dovedit a fi, până la urmă, cel al necesităţii ” Văzu cum omul numit Diego Larue înclină capul şi îl auzi şuierând: — Am fost Georges Beyle Era, deopotrivă, o mărturisire şi o descoperire de sine Lena scoase un strigăt Diego se prăbuşea Coborâse în zonele interzise ale memoriei sale Ştia acum cine este, iar asta nu mai avea nici un sens Era el şi fusese smuls lui însuşi Se afla în faţa lui, exterior sieşi! Stătea întins pe jos Un gardian se aplecă deasupra lui — Este? întrebă Lena — Nu ştiu, zise gardianul — Nu îl puteţi ajuta cu nimic, spuse vocea, aproape cu blândeţe Un panou întreg dispăru fără zgomot din peretele lateral În locul rămas liber, văzură un transspaţiu, iar prin suprafaţa lui uşor irizată, o sală imensă, sferică, plină cu maşini complicate Una dintre ele porni spre ei, trecu pragul şi, cu nişte braţe lungi, articulate, ridică trupul lui Diego După aceea, se duse înapoi prin „poarta spaţiului” Omul cu membre de metal părăsise planeta Pluto, lăsând masca în urma lui - o pată palidă pe solul negru, singura mărturie a trecerii sale pe acolo Văzură prin suprafaţa irizată că, de îndată ce ajunsese în partea cealaltă, bărbatul îşi schimbase chipul Brusc, figura lui se destinse, pierzând acel aspect împietrit, cadaveric Avea acum un aer întinerit, aproape copilăresc Dar nu le rămase să creadă decât că era o iluzie, fiindcă panoul se trăsese imediat la loc, mascând „poarta spaţiului” Hiram Walker căută, fără o vorbă, mâna Lenei, iar degetele lor se strânseră cu putere Se întoarse apoi către David Abner Se priviră fix unul pe celălalt Ştiură că îl vor vedea împreună pe Pluto ocupându-şi locul în jurul Proximei Centauri şi că niciodată nu vor mai fi aceiaşi Trecuseră şi ei un fel de prag — Oare va supravieţui? întrebă cineva — Există oameni, răspunse încet Walker, care nu mor niciodată cu totul POSTFAŢĂ „Corăbiile solare” a fost publicată iniţial în colecţia „Anticipation” a editurii „Fleuve Noir”, în primul trimestru al anului 1961, câteva luni după „Chirurgiens d’une planète”, rebotezată „Le Rêve des forêts” cu ocazia reeditării sale Acest roman a fost scris în 1959 sau 1960 Prezenta versiune este apropiată de original M-am mulţumit să revizuiesc scriitura şi să elimin câteva naivităţi excesive, fără a face schimbări de fond din motivele pe care le-am indicat deja în postfaţa la „Le Rêve des forêts” Am făcut câteva mici retuşuri personajului Ina d’Argyre, pentru care am cea mai mare simpatie, dar care mi se părea uneori prea exasperant în prima lui pasiune Sunt destul de mulţumit că am propus cititorului o eroină într-un moment în care ele nu aveau acces la spaţiu „Corăbiile solare” rămâne un roman de acţiune în care descrierile ocupă un loc important, lucru mai puţin obişnuit Ele reprezentau, pentru mine, nişte imagini extrem de precise pe care mi-ar fi plăcut să le pot reprezenta pe o pânză Scrierea scenelor spaţiale avea în acea perioadă o mare importanţă pentru scriitorii de science fiction, întrucât credeau că ele asigură, în mod trainic, superioritatea scriiturii asupra cinematografului, care, de atunci, ne-a ajuns Şi nu numai el Roman de acţiune, totuşi, animat de un ritm rapid, aproape sacadat, „Corăbiile solare” este probabil, prin scurtimea cadrului impus de colecţie, opera mea cel mai mult influenţată, într-un mod naiv, fără îndoială, de naraţiunea unui Van Vogt Grija pentru explicaţie şi pentru rigoare epică nu este întotdeauna prioritară Cunoscătorii vor găsi de altfel cu uşurinţă indiciile unui omagiu explicit adus autorului cărţii „Les Armureries d’Isher” Şi mai datorez, de asemenea, ceva stilului scânteietor al lui Kurt Steiner, de la care m-am inspirat şi în alegerea numelor personajelor Dar este în acelaşi timp un roman de dragoste şi aproape un roman sentimental, sentimental cum sunt şi eu, de altfel Şi sper că întregul formează, aşa cum am dorit în timp ce scriam, un adevărat roman popular, adică o operă scrisă cu sinceritate şi care nu numai că îndeamnă la visare şi la forţarea limitelor posibilului, dar şi deschide porţi spre alte lumi ale universului Gérard KLEIN 2 februarie 1987 CUPRINS 1 3 2 33 3 67 4 92 5 130 POSTFAŢĂ 143 